text:
লো অমসুং জস্তিস মন্ত্রালয়
পি.এম.না হয়েং আই.তি.এ.তি. কত্তক বেঞ্চকী ওফিস-কম-রেসিদেন্সিয়েল কম্প্লেক্স শঙ্গাগনি
Posted On:
10 NOV 2020 2:57PM by PIB Imphal
প্রধান মন্ত্রী শ্রী নরেন্দ্র মোদীনা হয়েং আই.তি.এ.তি. কত্তক বেঞ্চকী ওফিস-কম-রেসিদেন্সিএল কম্প্লেক্স শঙ্গাগদবা অসিগী মতাংদা ইনকম তেক্স অপেলেৎ ত্রিব্যুনেলগী প্রসিদেন্ত জস্তিস পি.পি. ভাতনা ঙসি মীদিয়াদা পাউদমখি। ভারতকী প্রধান মন্ত্রী শ্রী নরেন্দ্র মোদীনা নবেম্বর ১১, ২০২০গী নুংথিল পুং ৪:৩০ তাবা মতমদা ভিদিও কনফরেন্সকী থোংদা কত্তক্তা ইনকম তেক্স অপেলেৎ ত্রিব্যুনেলগী খ্বাইদগী নৌবা ওফিস-কম-রেসিদেন্সিয়েল কম্প্লেক্স শঙ্গাগনি। শঙ্গাবগী থৌরম অসিদা ভর্চ্যুএল ওইনা লো অমসুং জস্তিস, কম্ম্যুনিকেসন্স অমদি ইলেক্ত্রোনিক্স অমসুং ইনফোর্মেসন তেক্নোলোজীগী মন্ত্রী শ্রী রবি শঙ্কর প্রসাদ, পেত্রোলিয়ম অমসুং নেচরেল চ্যাস অমদি স্তীলগী কেন্দ্রগী মন্ত্রী শ্রী নবীন পৎনেক, ওরিশাগী মুখ্য মন্ত্রী, ওরিশা হায় কোর্তকী চীফ জস্তিস অমসুং জজশিং, ইনকম তেক্স অপেলেৎ ত্রিব্যুনেলগী প্রসিদেন্ত জস্তিস পি.পি. ভাত, সেন্ত্রেল বোর্দ ওফ দাইরেক্ত তেক্সকী চিয়রমেন, আই.তি.এ.তি.গী ভাইস প্রসিদেন্ত অমসুং মেম্বরশিং, দিপার্তমেন্তগী ওইবা ওফিসরশিং অমসুং লৈবাক অসিদা লৈরিবা তোঙান তোঙানবা বার এসোসিয়েসনশিংগী থৌ পুরিবশিং অমসুং মেম্বরশিংনা য়াওগনি।
শ্রী ভাতনা হায়খি আই.তি.এ.তি. কত্তক অসি ১৯৭০দগী হৌনা চহি ৫০রোম অসি অৱাইবা মফম অমদা মথৌ তৌদুনা লাকখি অমসুং ওরিশাগী রাজ্য অসিদগী লাকপা অপীলশিংগী জুরিসদিক্সন লৈ। মরম অসিনা কম্প্লেক্স অসি শঙ্গাবনা আই.তি.এ.তি.গী কত্তক বেঞ্চ অসিনা লায়রবশিংদা ৱায়েল পীবদা মতেং পাংলগনি। অফবা কন্নেক্তিবিতীগী খুদোংচাবগা লোইননা অনৌবা বিল্দিং অসিদা ই-কোর্তকী খুদোংচাবা ফংহনবগা লোইননা কত্তক বেঞ্চনা হৌজিক মথৌ তৌদ্রবা রাঞ্চি, পতনা অমসুং গুৱাহাতিগুম্বা কোলকতা জোনগী অতোপ্পা বেঞ্চশিংদা পন্দুনা লৈরম্বা অপীলশিং ফাওবা হিয়রিং পাঙথোক্তুনা ৱায়েল পীবা ঙম্লগনি।
আই.তি.এ.তি.গী কত্তক বেঞ্চ অসি মে ২৩, ১৯৭০দা শেমখি অমসুং মথৌ তৌবা হৌখি। কত্তক বেঞ্চকী জুরিসদিক্সন অসি ওরিশা পুম্বদা কোনশিনখি। নৌনা শাবা কত্তককী আই.তি.এ.তি. ওফিস-কম-রেসিদেন্সিএল কম্প্লেক্স অসি লম একর ১.৬০ পাক চাউই মসি ওরিশাগী রাজ্য সরকারনা ২০১৫দা লেম্না পীখিবনি। ওফিস কম্প্লেক্স শাখিবা অপুনবা লম অসি স্ক্ব্যার কিলোমীতর ১৯৩৮নি, মসিদা ইন্তর আলিয়া, অচৌবা কোর্ত রুম, অল্ত্রা-মোদর্ন রেকোর্দ রুম, বেঞ্চকী মীহুৎশিংগী নীংথিজনা শেম্লবা চেম্বরশিং, লাইব্রেরী রুম, নীংথিজনা শেম্লবা মতমগা চুনরবা কনফরেন্স হোল, ৱায়েল চৎথফমগী মরাং কাইরবা মফম, উকিলশিংগী বার রুমশিং, চার্তর একাউন্ততেন্তশিং, অসিনচিংবা য়াওনা মথোল অহুম লোংনা শারি।
থৌরম অসিদা আই.তি.এ.তি.গী ই-কোফী তেবল বুক লোইননা ‘রিফোর্মস ইন দাইরেক্ত তেক্সেস সিন্স ২০১৪’ হায়বা ই-বুক অমগা ফোঙগনি।
কোবিদ লাইচৎ মনুংদা আই.তি.এ.তি.না পাঙথোকখিবা থবক্কী মতাংদা পাউদম্লদুনা আই.তি.এ.তি.গী প্রসিদেন্তনা হায়খি মদুদি আই.তি.এ.তি.না লৈবাক শিনবা থুংনা বেঞ্চ পুম্নমক্তা ভর্চ্যুএল কোর্ত লিংখৎখি। ‘কোবিদ-১৯ লাইচৎ’ অসিনা মরম ওইদুনা লোকদাউন তৌরিঙৈগী মতম অদুদা ‘ভর্চ্যুএল হিয়রিংশিং’ পাঙথোক্নবা আই.তি.এ.তি.না খুদোংচাবশিং অসি মপুং ফানা শীজিন্নখি। মতম অসিগী মনুংদা কেস ৩৭৭৮ ফাইল তৌরকখিবা অসিগী মথক্তা কেস ৭২৫১ ৱায়েল পীদুনা আই.তি.এ.তি.না লোইশিনখি। মহাক্না হায়খি মীয়ামদা ৱায়েল হেন্না ফংহন্নবা তেক্নোলোজী শীজিন্নদুনা হোৎনরি। ৱায়েল চত্থবা পাম্বশিংগী অপীলশিং, দোক্যুমেন্তশিং অমসুং অতোপ্পা এপ্লিকেসনশিং ই-ফাইলিং তৌবা য়ানবা অনৌবা ই-ফাইলিং পোর্তেল অমা শেম্বা লোইরে। বেঞ্চশিংগী কন্সতিত্যুসনশিং, কোসকী লিস্তশিং অমসুং অতোপ্পা ই-পাউ উৎলিবা দিজিতেল স্ক্রীনশিংনা ফিজিকেল নোতিস বোর্দশিংগী মহুৎ শিনখি। ই-ওফিস ৱার্কপ্লেস সোলুসনশিং ইমপ্লিমেন্ত তৌরি। অফবা কন্নেক্তিবিতীগী খুদোংচাবগা লোইননা অনৌবা বিল্দিং অসিদা ই-কোর্তকী খুদোংচাবা ফংহনবগা লোইননা কত্তক বেঞ্চনা হৌজিক মথৌ তৌদ্রবা রাঞ্চি, পতনা অমসুং গুৱাহাতিগুম্বা কোলকতা জোনগী অতোপ্পা বেঞ্চশিংদা পন্দুনা লৈরম্বা অপীলশিং ফাওবা হিয়রিং পাঙথোক্তুনা ৱায়েল পীবা ঙম্লগনি।
আই.তি.এ.তি.গী মরমদা
ইনকম তেক্স অপেলেৎ ত্রিব্যুনেল, আই.তি.এ.তি. হায়রগসু খঙনবা অসি, দাইরেক্ত তেক্সকী লমদা মরুওইবা স্তেতুতরী বোদী অমনি অমসুং অচুম্বা পুথোকপদা মসিগী য়াথংশিং অসি অরোইবা ওইনা লৌই। মসি হৌজিক্কী ওইনা, শ্রী জস্তিস (থবক্তগী পোৎথারবা) পি.পি. ভাত, জারখন্দ হায় কোর্ত অমসুং গুজরাত হায় কোর্তকী হান্নগী জজনা মকোক ওইরি।
আই.তি.এ.তি. অসি জনুৱারী ২৫, ১৯৪১দা শেমখিবা অহানবা ত্রিব্যুনেলনি। মসি ‘মোদর ত্রিব্যুনেল’ হায়রগসু খঙনৈ। দিল্লী, বোম্বে অমসুং কলকত্তাদা ১৯৪১দা বেঞ্চ অহুমদগী হৌদুনা ভারতকী সহর কুন্থ্রাদা বেঞ্চ ৬৩ অমসুং সর্কিৎ বেঞ্চ অনি লৈবা ঙম্লে। আই.তি.এ.তি.গী মোত্তো অসি “নিসপাক্ষ সুলাভ সতবর নিয়াই” হায়বা অসিনা ওইরি, মসিগী অর্থদি অচান মীরান নাইদবা, লায়না অমদি থুনা ৱায়েল পীবা হায়বনি। চহি ৭৯ মাই পাকনা লৈরকপা অসিদা আই.তি.এ.তি.না তেক্নিকেলিতী পুম্নমক্তগী শেল চংদবা অমসুং খোংজেল য়াংবা মওংদা ৱায়েল চত্থবা পাম্লিবা মীওইশিংদা ৱায়েল ফংহন্নবদা কান্নবা মতেং পাংখি।
******
(Release ID: 1671739)
Visitor Counter : 109


c: text/html

text:
ভারতনা মশাগী স্পেস স্তেসন অমগী থবক পায়খৎলগনি হায়না ড. কে সিবান না ফোঙদোকখিবা লৈখ্রে। থৌরাং অসিগী দমক ইসরোনা মথংগী চহীদা স্পেস ডোকিংগী চাংয়েং অমা পাঙথোক্কনি। মসিগী দমক ভারতনা রোকেট অমত্তদা অমুক্তদা সেটেলাইট অনি সুন্দ্রংদা থাগৎকনি।
মাইক্রোগ্রেভিটি য়াওনা তোঙান তোঙানবা বিজ্ঞানগী চাংয়েং কয়া পাঙথোক্কদৌরিবা স্পেস স্তেসন অসি চাওরাক্না টোন কুনরোম লুমগনি। মসি খুদিংমক অসি ২০২১ গী দিসেম্বরদা থাগৎনবগী পান্দম থমলিবা গগনয়ান মিসন হায়নসু খঙনরিবা হিউমেন স্পেস ফ্লাইট প্রোগ্রাম অসিগী মখা পোনগনি হায়না ড. সিবান না ফোঙদোকখি। স্পেস স্তেসন থম্বগী আসা অসিনা মায় পাক্লগদি মশাগী স্পেস স্তেসন লৈবা লৈবাকশিং রাসিয়া, ইউ এস অমসুং চাইনাগী মতুংদা ভারতনা মরিসুবা লৈবাক ওইরগনি।

robotstxt: allowed

filter: keep


text:
রোমীয়গী অরান খুবম লম্বেল হায়বসি করিনো?
রোমীয়গী অরান খুবম লম্বেল হায়বসি রোমীয় কৌবা বাইবল লাইরিক্কী ৱাহৈপরেংশিং শীজিন্নদুনা অরান খুবমগী খৃষ্টনা পামিন্নবগী লম্বেল অমনি । মসি ঐখোয়না করিগীদমক অরান খুবম মথৌ তারিবনো, ঈপুরোয়না করম্না অরান খুবম পীরিবনো, ঐখোয়না করম্না অরান খুবম ফংগনি অমসুং করিনা অরান খুবমগী মহৈশিং ঐবনো শন্দোক্না তাক্নবা অচুম্বা অদুগা মপাঙ্গল য়াম্না কনবা পাম্বৈ অমনি।
রোমীয়গী অরান খুবম লম্বেলগী অহান্বা ৱাহৈ পরেংদি রোমীয় 3:23 অসিনি, “মরমদি পুম্নমক পাপ তৌবা মরমনা, ঈপুরোয়গী মতিক মঙাল ফংনদ্রে।” ঐখোয় পুম্নমক পাপ তৌই। ঐখোয় পুম্নমক ঈপুরোয়না য়নিংদবা থবকশিং তৌই। লাঞ্জদবা কনামত্তা লৈতে। রোমীয় 3:10-18 না ঐখোয়গী পুন্সিদা পাপপু করি ঐনা উবা হায়বসিগী মপুং ফারবা শকফম অমা উতলি। রোমীয়গী অরান খুবম লম্বেল হায়বসিগী অনীশুবা পুয়া, রোমীয় 6:23 না, পাপতগী ঐরকপশিং ঐখোয়দা তম্বী-“মরমদি পাপ তৌরুবগী মমলদি শিবনি; অদুবু ঈপুরোয়গী খুদোলদি ঐখোয়গী ইবুঙো যীশু খৃষ্টগী মতেংদগী ফলংবা লোমনাইদবা পুন্সি অসিনি।” ঐখোয়না পাপ তৌরুবগী ফংলকপা চৈরাকতি শিবনি। হকচাংনা শিখিবা অসিখক্তা নত্তে, হায়বদি মতমপুম্বগী ঐনা শিখিবা অসিনি!
রোমীয়গী অরান খুবম লম্বেলগী অহুমশুবা ৱাহৈ পরেংদি রোমীয় 6:23 অসিদা খোমজিল্লগা থাদোরকলিবা অসিনি, “অদুবু ঈপুরোয়গী খুদোলদি ঐখোয়গী ইবুঙো যীশু খৃষ্টগী মতেংদগী ফংবা লোমনাইদবা পুন্সি অসিনি।” রোমীয় 5:8 না লাওথোকলি, “অদুবু ঈপুরোয়না মহাক মশাগী নুংশিবা ঐখোয়দা প্রমান তৌদুনা উতলি, অদু ফাওবদা ঐখোয় পাপচেনবা ঐদুনা লৈরি, খৃস্টনা ঐখোয়গীদমক শিবিখি।” যীশু খৃস্টনা ঐখোয়গীদমক শিবিখি! যীশুনা শিবিখিবা অসিনা ঐখোয়গী পাপকী মমল পিখি। যীশুনা হিংগতলকখিবা অসিনা ঈপুরোয়না ঐখোয়গী পাপকী মমল ঐনা যীশুনা শিখিববু য়াবিরে হায়বগী খুদম উতলি।
রোমীয়গী অরান খুবম লম্বেলগী মরীশুবা লেপফম রোমীয় 10:9 অসিনি, “হায়বদি অদোমগী চিলমক্না যীশুবু মপুনি হায়না ইশাগী ইরাল হায়দোকচরবা, লোয়ননা অদোমগী থম্মোয়দা ঈপুরোয়না মহাকপু অশিবদগী হিংগতহনবিরে হায়বগী থাজবা থম্বীরবা, অদোমবু লানবিরগনি।” ঐখোয়গী মহুত শিন্দুনা যীশুনা শিখিবা মরমনা ঐখোয়না তৌগদবা পুম্নমক্তি মহাকপু থাজবা হায়বসিনি, মহাকনা শিবা ঐখোয়গী পাপকী মমলগীনি থাজরিবা -অসুমনা ঐখোয়বু লানবিগনি! রোমীয় 10:13 না মসিবু অমুক হন্না পল্লি, “মরমদি ইবুঙোগী মিংদা থাজরিবা খুদিংমক লানবিগনি।” যীশুনা ঐখোয়গী পাপ কোকপিনবা অমদি ঐখোয়বু মতমচুপ্পগী ঐনা শিখিবদগী কনবিনবা শিবিখি। অরান খুবম, হায়বদি পাপ কোকপিবা, অসিমক যীশু খৃষ্টবু মখোয়গী মপু অমসুং লানবিহৈবা ঐনা লৌশিঞ্জগদবা মীওই খুদিংমক্তা ফংগনি।
রোমীয়গী অরান খুবম লম্বেলগী অরোয়বা মতাংদি অরান খুবমগী মহৈশিং অদুনি। রোমীয় 5:1 অসিদা অঙকপা ফংলবা পাওজেল অসিমক য়াওরি, “মরম অদুনা, থাজবনা চুমথোকমিন্নরবনিনা ঐখোয়না ঐখোয়গী ইবুঙো যীশু খৃষ্টগী মপান্না ঈপুরোয়গা ঈংথনা লৈরসি।” যীশু খৃষ্টগী মপান্না ঐখোয়না ঈংথবগী মরী অমা ঈপুরোয়গা থম্বা ঙমগনি। রোমীয় 8:1 অসিনা ঐখোয়বু তম্বিরি, “মরম অদুনা, হৌজিক খৃষ্ট যীশু নিংলিবশিং মথক্তা অরানবা তাহল্লরোই।” মরমদি যীশুনা ঐখোয়গী মহুততা শিবিখিবা অসিনা ঐখোয়গী পাপকীদমক ঐখোয়বু য়ানিংদবা সুকলৈ লৈররোই। অরোয়বদা, রোমীয় 8:38-39 অসিদগী মমল য়ামলবা ঈপুরোয়গী ৱাশক ঐখোয়গীদমক লৈরে, “মরমদি ঐনা থাজৈ, হায়বদি, শিবনা ঐরবসু হিংবনা ঐরবসু, লাইরৈপাক্কী পাওপুবশিংনা ঐরবসু, অঙম্বশিংনা ঐরবসু, হৌজিক্কীনা ঐরবসু, কোন্নগীনা ঐরবসু, পাঙ্গনবশিংনা ঐরবসু, অৱাংবনা ঐরবসু, অরুবনা ঐরবসু, কনাগুম্বা অতোপ্পা লেঙলি পাল্লিবনা ঐরবসু, ঐখোয়গী ইবুঙো খৃষ্ট যীশুদা য়াওরিবা ঈপুরোয়গী নুংশিবা অদুদগী ঐখোয়বু খাইদোকহনবা ঙমলরোই।”
রোমীয়গী অরান খুবম লম্বেলদা অদোম চতপা পাম্বিব্রা? পামলবদি, অশেম্বা লাইশোল অমা মসিদা লৈজরে। নিংশিংবীয়ু, লাইশোন অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি।
‘‘ঈপুরোয়, নহাক্কী মফমদা ঐহাক লল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’


text:
ঙাকশেল মন্ত্রালয়
ইন্দিয়ন এয়র ফোর্সনা এয়রবোর্ন রেস্ক্যু পোদ ফোর আইসোলেতেদ ত্রান্সপোর্তেসন (এ.আর.পি.আই.তি.) শেম শাখ্রে
Posted On:
08 JUN 2020 6:48PM by PIB Imphal
ইন্দিয়ন এয়র ফোর্সনা শেম শাদুনা এয়রবোর্ন রেস্ক্যু পোদ ফোর আইসোলেতেদ ত্রান্সপোর্তেসন (এ.আর.পি.আই.তি.) পুথোকখ্রে। মসিগী পোদ অসিনা অৱাংবা, তোঙান্নবা লৈবা অমসুং অরাপ্পা মফমশিংদগী কোবিদ-১৯গুম্বা য়াম্না লৌনগনবা লায়নানা নাবা মীওইশিং পুথোকপদা শিজিন্নগনি।
কোবিদ-১৯ অসি লায়চৎ ওইরে লাউথোক্লকপা মতমদা আই.এ.এফ.না কোবিদ-১৯না নারবা মীওই অমবু নোংথক্তা পুবা মতমদা মঙোন্দগী লৌননিংঙাই ওইরবা এরোসোল শন্দোক্লকপা থিংনবা পথাপ অমগী তঙাইফদবা লৈ হায়বসি খংখ্রবনি। অহানবা প্রোতোতাইপ অসি এ.এফ.কী বি.আর.দি. ৩দা শাখি অমসুং মতুংদা শেমদোক শেমজিন কয়া তৌখ্রে। প্রধান মন্ত্রীনা হায়রিবা “আত্মানির্ভর ভারত”পু শৌগৎলদুনা পোদ অসি শাবা মতমদা লমদমশিগী পোত্থোক খক্তমক শিজিন্নখি। লমদম অসিদা শাজরিবা পোদ অসি অমা শাবদা লুপা ৬০,০০০ খক চংই অমসুং মপান লমদগী পুশিল্লকপা অমদা লুপা লাখ হুম্ফু পীবা অদুগা চাংদম্নবদদি য়াম্না হোংলে।
সীস্তেম অসি এবিএসনগীদমক অয়াবা পীরবা পোৎশিংনা শাবা য়াম্না য়াঙবা অনাববু তোঙান্না থম্নবা পথাপ অমা ওইনা শেম শাখিবনি। মসিদা হৌজিক লৈরিবা মওংশিংদগী হেন্না চাউবা অমসুং ৱাংবা মনুং ফাওনা উবা ঙম্বা অমসুং শিজিন্নবা নুংঙাইবা কাস্ত পর্স্পেক্স য়াওদুনা শেংনা উনবগী মওংদা শাই। তোঙান্না লৈহন্নবা পথাপ অসিদা চান্নবা নুংশিৎ থোকফম মশিং, মেদিকেলগী ফিভম য়েংশিন্নবা খুৎলায়শিং অমসুং মনুংদা লৈগদৌরিবা অনাবগী বেন্তিলেতর অমসু য়াওই। মখা তানা এয়র ক্রু, গ্রাউন্দ ক্রু অমসুং নোংথক্তা অনাবা পুথোক পুশিন তৌরিবা হকশেলগী থৌমীশিংদা লায়না শন্দোকহন্দনবা আইসোলেসন চেম্বর অসিদা লেপ্তনা লেংদবা নেগেতিব প্রেসর থাদোকই। এ.আর.পি.আই.তি.না হাই ইফিসেন্সী পার্তিক্যুলেৎ এয়র (হেপা) ঐচ-১৩ ক্লাস ফিলতর শিজিন্নৈ অমসুং ত্রান্সপোর্ত বেন্তিলেতর শিজিন্নবা ইনবেসিব বেন্তিলেতর শিজিন্নবা য়াহল্লি। শেম শাবগী মওংসিদা লাইফ সপ্পোর্ত অমসুং মোনিতরিং তৌনবা খুৎলায়শিং (মলতিপেরা মোনিতর য়াওবা দেফিব্রিল্লেতর, পল্স ওক্সিমীতর, ইনফ্যুসন পম্পনচিংবা কয়া), হকশেলগী মীওইশিংনা শিজিন্নবা খুদাং শাংবা গ্লোবশিং অমসুং অকনবা পাৱর পেকসু য়াওই। শেম-শাবগী মওং অসি হান্নদগী ফগৎলক্লে অমসুং হকশেল অমসুং য়াইফ য়ুম্বাল মন্ত্রালয় (এম.ও.ঐচ.এফ.দবল্যু.), নেস্নেল এক্রেদিতেসন বোর্দ ফোর হোস্পিতালস অমসুং হেলথকেয়র প্রোবাইদর (এন.এ.বি.ঐচ.) অমসুং য়ু.এস.এ.গী সেন্তর ফোর দিজিজ কন্ত্রোল (সি.দি.সি.)না ফোংবা কাংলোনগী মতুং ইনবনি।
*****
(Release ID: 1630283)
Visitor Counter : 99


text:
এনর্জি অসি তোঙান-তোঙানবা মওং মতৌশীংদা ফংই। মখোয়গী খুদমদি: লাইট এনর্জি, হিট এনর্জি, মেকানিকেল এনর্জি, গ্রেভিটেসনেল এনর্জি, ইলেক্ট্রিকেল এনর্জি, সাউন্দ এনর্জি, কেমিকেল এনর্জি, ন্যুক্লিয়র নত্ত্রগা এটোমিক এনর্জি অমসুং অতৈ অতৈনি। মওং-মতৌ খুদিংমক অতোপ্পা মওং-মতৌ অমদা ওন্থোকপা য়াই।
এনর্জিগী অকক্নবা মখল কয়া লৈজরবসু, মরুওইবা মওং-মতৌ অনিদি কাইনেটিক এনর্জি অমসুং পোটেন্সিএল এনর্জি অসিনি।
কেমিকেল এনর্জি হায়বসি কেমিকেল কম্পাউন্দশীংগী বোন্দা (এটোমশীং অমসুং মোলেক্যুলশীং) তুংশিনদুনা লৈরিবা এনর্জিনি। কেমিকেল এনর্জি অসি কেমিকেল রিএক্সন অমা থোকপা মতমদা হিটকী মওং অমদা থাদোরকই। খুদম ওইনা হায়রবদা উ, কয়লানচিংবা ফ্যুএলশীংদা মখোয়বু মৈ থাদুনা ঐখোয়না কেমিকেল এনর্জি শীজিন্নৈ।
ইলেক্ট্রিকেল এনর্জি হায়বসি ইলেক্ট্রিক কন্দক্টর অমদা চৎলিবা ইলেক্ট্রোনশীন না পুরিবা এনর্জি অদুবুনি। মসি খ্বাইদগী হেন্না কমন ওইবা অমসুং কান্নবা এনর্জিগীমওং অমনি। এনর্জিগী অতোপ্পা মওংশীংসু ইলেক্ত্রিকেল এনর্জিদা ওন্থোকই। খুদম ওইনা, পাৱর প্লান্টশীংনা কয়লাগুম্বা ফ্যুএলশীংদা তুংশিন্দুনা লৈরিবা কেমিকেল এনর্জিবু মসিগী মওংদা হোংদোক-হোংজিন তৌদুনা ইলেক্ট্রিসিটিদা ওন্থোকই।
পোৎশক নত্ত্রগা সিষ্টেম অমনা মসিগী লেং-ওৎপদগী পুথোরক্লিবা এনর্জি অদুবু মেকানিকেল এনর্জি কৌই। খুদম ওইনা মেছিনশীংনা থবক তৌনবগীদমক মেকানিকেল এনর্জি শীজিন্নৈ।
পোৎশক নত্ত্রগা সিষ্টেম অমনা মসিগী টেম্পেরেচরগা মরি লৈনরিবা এনর্জি, হায়বদি লেং-ওৎলিবা নত্ত্রগা নিক্লিবা মোলেক্যুলশীংগী এনর্জি অদুবু থর্মেল এনর্জি কৌই। খুদম ওইনা, ঐখোনা চাক থোংবদা সোলার রেদিয়েসন শিজিন্নৈ।
ন্যুক্লিয়র এনর্জি অসি এটোম খুদিংমক্কী মনুংদা পন্দুনা লৈরিবা এনর্জি অদুবুনি। ন্যুক্লিয়র এনর্জি অসি ফ্যুজন (এটোমশীং পুন্সিনবা) নত্ত্রগা ফিসনগী (এটোমশীং খায়দোকপা) থৌওংনা পুথোকপা য়াই। ফিসনগী থৌওং অসি পাক-চাউনা শিজিন্নবা মেথদনি।
য়ুরানিয়ম অসি য়াম্না মরুওইবা রো মেটরিএলনি। য়ুরানিয়ম অসি পৃথিবীগি মফম কয়াদগী শুংই। মসি অপিকপা পেলেটশীংদা (pellets) প্রোসেস (হেন্না য়াউরবা য়ুরানিয়ম ফংনবা, হায়বদি রেদিওএক্টিভ আইসোটোপ) তৌই। পেলেটশীং অসি অশাংবা মচৈশীংদা হাপচিল্লি অমসুং মদু পাৱর প্লান্টকী রিএক্টরদা হাপচিল্লি। এটোমিক পাৱর প্লান্টকী রিএক্টর মনুংদা, য়ুরানিয়ম এটোমশীং অসি কন্ত্রোল তৌরবা চেইন রিএক্সন অমদা কায়থৈ। অতোপ্পা ফিসাইল মেটরিএলশীংগী মনুংদা প্লুটোনিয়ম অমসুং থোরিয়ম অসি চল্লি।
চেইন রিএক্সন অমদা, এটোমশীং কায়থবদগী থোরকপা পার্টিকলশীং অদুনা অতোপ্পা য়ুরানিয়ম এটোমশীং থুগায় অমসুং মখোয়বু তোখায় তানহল্লি। মসিদগী থোরকপা পার্টিকলশীং অসিনা অতোপ্পা এটোমশীংবু চেইন প্রোসেস অমদা মখা তানা কায়থহল্লি। ন্যুক্লিয়র পাৱর প্লান্টশীংদা, কায়থবশীংদু চাং নাইহন্নবা, হায়বদি কা-হেন্না খোংজেল য়াংনা তৌদনবা কন্ত্রোল তৌনবা মচৈশীং শীজিন্নৈ। মখোয়সিবু মোদরেটর কৌই।
চেইন রিএক্সন অসিনা হিট এনর্জি পী। হিট এনর্জি অসিবু রিএক্টর কোরদা হেভি ৱাটরশীং শৌহনবদা শিজিন্নৈ। মরম অদুনা, ফ্যুএল অমা মৈ থাবগী মহুত্তা, ন্যুক্লিয়র পাৱর প্লান্টশীংনা চেইন রিএক্সন্দগী থোরকপা এনর্জিবু এটোমশীংগী এনর্জি অদু হিট এনর্জিদা ওন্থোকপদা শিজিন্নৈ। ন্যুক্লিয়র কোরগী অকোয়বদা লৈবা হেভি ৱাটর অদু পাৱর প্লান্টকী অতোপ্পা সেক্সন অমদা থাই। মফমসিদা মসিনা অশাবা ঈনিল (steam) পুথোক্নবগীদমক ঈশীং থন্না য়াউবা অতোপ্পা পাইপশীংগী সেট অমদা মৈশা পী। অনিশূবা পাইপশীংগী সেট অসিগী অশাবা ঈনিল অসিনা ইলেক্ট্রিসিটি পুথোক্নবগীদমক টরবাইন অমা উংহল্লি।
কান্নবশীং:
কান্নদবশীং:
পৃথিবিদা ন্যুক্লিয়র সোর্সতগী ইলেক্ট্রিসিটি শুংবা লৈবাক অসি ভারত য়াউনা কুনথ্রামাথোই লৈ। ইং 2015গী মে থাদা ইন্টরনেসনেল এটোমিক এনর্জি এজেন্সি (IAEA)গী পাৱর রিএক্টর ইনফোর্মেসন সিষ্টেম (PRIS)না পব্লিস তৌখিবা দেটাগী মতুংইন্না, পাৱর জেনেরেসনগী লমদা ভারত অসি 12শুবা মফমদা লৈখি। অদুম ওইনমক, মালেমগী ওইনা, লৈবাকশীংদা শীজিন্নরিবা রিএক্টর মশীং য়াম্বদদি ভারত অসি 6শুবা মফমদা লৈখি।
হৌজিক ইনষ্টোল তৌরিবা ন্যুক্লিয়র পাৱর কেপাসিটি অসি 5780 MW নি। মসি ইং 2019দদি কমিসন তৌরিবা/ শেমগৎলিবশীং অসি লোয়রবা মতুংদা মসি 10080 MWদা হেনগৎলক্কনি হায়না পানরি। হৌজিক লৈবাক অসিদা চলাইরিবা ন্যুক্লিয়র পাৱর রিএক্টর অসি 21 নি অমসুং মসিগী ইন্সষ্টোল তৌরবা জেনেরেটিক কেপাসিটিনা 5780 Mweনি।
গ্রেভিটেসনেল এনর্জি হায়বসি পোৎশক অমনা গ্রেভিটেসনেল ফিল্ড অমদা পায়রিবা এনর্জি অদুবুনি। ঈশীংচাইবী অমদগী তারক্লিবা ঈশীং অসি মসিগী খুদম অমনি।
সোর্স: তাইম ফোর চেঞ্জ


text:
প্রধানমন্ত্রীগী লোইশঙ
প্রধান মন্ত্রীনা আই.বি.এম.গী সি.ই.ও. আর্বিন্দ কৃষ্ণগা ৱারী শানখ্রে
মালেমগী লৈবাকশিংগা চাংদম্নবদা নোপ্তনবা অমসুং লোকেল সপ্লাই চেন্দা অতৎ অখম লৈতনা মরোমদোম লেপচবা ঙম্বা ভারত অমগী মংলানগা লোইননা ঐখোয়না মাঙজিল থানা চৎলি
ভারত্তা শেল থাদবদা চপ চাবা মতম হায়বদু ওইরেঃ প্রধান মন্ত্রী
সরকার অসিনা তেক্নোলোজীদা মায় ওনশিন্দুনা 'য়ুমদগী থবক শুব'গী চৎনবী অসি লেপ্পা লৈতনা চৎনবগীদমক কন্না হোৎনরিঃ প্রধান মন্ত্রী
ভারতনা অপুনবা, তেক অমসুং দেতানা পুবা মমল হোংবা অমসুং চয়েৎনবা লৈতবা হেলথ কেয়র সিস্তেম অমা শাগৎনবা হোৎনরিঃ প্রধান মন্ত্রী
আই.বি.এম.গী সি.ই.ও.না আত্মনির্ভর ভারত্তা মহাক্কী থাজবা ফোংদোকখ্রে; আই.বি.এম.না ভারত্তা শেল থাদনবা লৈরিবা প্লানশিংগী মতাংদা প্রধান মন্ত্রীদা পাউদমখি
Posted On:
20 JUL 2020 5:42PM by PIB Imphal
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী খুথাংদা আই.বি.এম.গী সি.ই.ও. শ্রী আর্বিন্দ কৃষ্ণগা ৱারী শানখ্রে।
প্রধান মন্ত্রীনা আর্বিন্দ কৃষ্ণবু চহী অসিগী অঙনবদা আই.বি.এম.গী গ্লোবেল হেদ ওইরকপদা হরাউবা ফোংদোকখি। মহাক্না আই.বি.এম.গা ভারতকগী মরক্তা লৈনরক্লিবা শক্তি লৈরবা মরী অমসুং লৈবাক অসিদা কম্পেনী অসিনা শহর ২০ লোমদা মীওই লাখ অমা হেন্না থবক পীদুনা মশক থোক্না থবক তৌরিবসিগী মতাংদা পনখি।
লল্লোন ইতিক্কী হীরমদা কোবিদনা পীরিবা শাফু অসিগী মতাংদা ঙাংলদুনা প্রধান মন্ত্রীনা হায়খি, 'য়ুমদগী থবক শুবা' হায়বসি পাক শন্না চৎনরে অমসুং সরকার অসিনসু হোংলক্লিবা তেক্নোলোজীগী খোংচৎ অসি কায়দনবগীদমক ইনফ্রাস্ত্রকচর পীনবগীদমক লেপ্পা লৈতনা হোৎনরি। মহাক্না মরী লৈনবা তেক্নোলোজী অমসুং হন্দক আই.বি.এম.না লৌখিবা মখোয়গী শিন্মী ৭৫%না য়ুমদগী থবক শুহন্নবা লেপখিবা ৱারেপ অদুদা লাক্কদবা খুদোংচাদবশিংগী মতাংদা খন্নখি।
সি.বি.এস.ই.গা খুৎশম্নদুনা ভারতকী মহৈলোইশঙ ২০০দা এ.আই. করিক্যুলম হৌদোক্নবা হোৎনবদা আই.বি.এম.না লৌরিবা থৌদাংশিংবু শিংথাখি। মহাক্না হায়খি মদুদি সরকার অসিনা মহৈরোইশিংদা এ.আই., মেচিন লর্নিং অসিনচিংবগী মতাংদা চহী ঙল্লিঙৈদগী হৌনা খঙহন্দুনা লৈবাক অসিদা তেক্নোলোজীগী ইহৌ অমা শাগৎনবা হোৎনরি। আই.বি.এম.গী সি.ই.ও.না হায়খি মদুদি তেক্নোলোজী অমসুং দেতাগী মতাংদা তাকপীবসি অলজিব্রাগুম্বা তঙাইফদবা স্কিলশিংগী মনুংদা চলহনগদবনি, মসি য়াম্না নুংঙাইবা মওং অমদা অমসুং ঙল্লিঙৈদগী হৌনা হৌদোকপীগদবনি।
প্রধান মন্ত্রীনা মতম অসি ভারত্তা শেল থাদবদা খ্বাইদগী চপ চাবা মতম্নি হায়না ফোংদোকখি। মহাক্না হায়খি মদুদি লৈবাক অসিনা তেক্কী সেক্তরদা শেল থাদবদা তরাম্না ওক্লি অমসুং মতেং পাংগনি হায়খি। মালেমগী লৈবাক কয়ানা খোংজেল তপথরকপা মতমদা ভারত্তদি এফ.দি.আই. লাকপগী চাং হেনগৎলক্লি হায়না মহাক্না মখা তাখি। মহাক্না হায়খি মদুদি মালেমগী লৈবাকশিংগা চাংদম্নবদা নোপতনবা অমসুং লোকেল সপ্লাই চেন্দা অতৎ অখম লৈতনা মরোমদোম লেপচবা ঙম্বা ভারত অমগী মংলানগা লোইননা ঐখোয়না মাঙজিল থানা চৎলি। আই.বি.এম.গী সি.ই.ও.না আই.বি.এম.না ভারত্তা চাউনা শেল থাদনবা লৈরিবা প্লানশিংগী মতাংদা প্রধান মন্ত্রীদা পাউদমখি অমসুং আত্মনির্ভর ভারত্তা মহাক্কী থাজবা ফোংদোকখি।
প্রধান মন্ত্রীনা হৌখিবা চহী তরুক অসিদা মীপুম খুদিংমক্তা খ্বাইদগী ফরবা হেলথ কেয়র সিস্তেম অমা পীনবা হোৎনরিবা হকশেল ফনবগীদমক সরকারনা হোৎনরিবশিংগী মতাংদা ফোংদোকখি। মহাক্না হকশেলগী হীরমদা শীজিন্ননবা ভারতকী ওইবা তোপ-তোপ্পা এ.আই. তুল অমা পুথোকপা য়াবগী ওইথোকপগী মতাংদা অমসুং লাইনাশিং মাঙজৌননা খঙদোক্নবা অমসুং লৈনবা য়ানবগী মতাংদা ফোংদোকখি। ভারতনা অপুনবা, তেক অমসুং দেতানা পুবা মমল হোংবা অমসুং চয়েৎনবা লৈতবা হেলথ কেয়র সিস্তেম অমা শাগৎনবা হোৎনরি হায়না মহাক্না ফোংদোকখি। আই.বি.এম.না হকশেলগী ওইবা মংলান অমা শাগৎপদা অচৌবা থৌদাং লৌবা ঙমগনি হায়না মহাক্না ফোংদোকখি। আই.বি.এম.গী সি.ই.ও.না প্রধান মন্ত্রীগী আয়ুশ্মন ভারতকী মংলানবু শিংথাখি অমসুং লাইনা খঙদোক্নবা হোৎনবদা তেক্নোলোজী শীজিন্নবগী মতাংদসু ৱারী শানখি।
খন্ন-নৈনখিবদুদা য়াওবা অতোপ্পা হীরমশিংদি দেতা সেক্যুরিতী, সাইবর এতেক, প্রাইবেসিগী মতাংদা, অমসুং য়োগানা হকচাংদা পীবা কান্নবশিংগী মতাংশিংনি।
***
(Release ID: 1639982)
Visitor Counter : 94
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
শিপ্পিং মন্ত্রালয়
ভারত সরকারনা ইরানগী চাবহার পোর্তকী কার্গো হেন্দল তৌবগী কেপাসিতী মপাঙ্গল কনখৎহনখ্রে
হন্দক্তা সপ্লাই তৌখিবা মোবাইল হর্বর ক্রেন (এম.ঐচ.সি.) অনিনা চাবহার পোর্ততা অপনবা লৈতবা কার্গো হেন্দলিং সর্ভিসেস পাঙথোকপা ঙমহল্লগনি
Posted On:
18 JAN 2021 6:01PM by PIB Imphal
এম.ঐচ.সি. ৬ সপ্লাই তৌনবা কন্ত্রেক্ত এগ্রীমেন্ত অমগী মখাদা অপুনবা কন্ত্রেক্ত ভেল্যু য়ু.এস.দি. মিলিয়ন ২৫কী মথক্তা ওইবগা লোইননা ইরানগী চাবহার পোর্ত্তা ভারতনা মোবাইল হর্বর ক্রেন (এম.ঐচ.সি.) অনিগী কনসাইনমেন্ত সপ্লাই তৌখ্রে। ইতালীগী মরঘেরা পোর্তদগী য়ৌরকখিবা ক্রেনশিং অসিগী কনসাইনমেন্ত অসি চাবহার পোর্ত্তা জনুৱারী ১৮, ২০২১দা মাই পাক্না লৌথখ্রে অমদি হৌজিক-হৌজিক ত্রাইএলশিং পাঙথোক্লি।
মেত্রিক তন ১৪০ থাংগৎপা ঙম্বা কেপাসিতী, হিরম কয়াদা শীজিন্নবা য়াবা ইক্বিপমেন্ত অমসুং এসেসরীশিংগা লোইননা মোবাইল হর্বর ক্রেনশিং (এম.ঐচ.সি.)গুম্বনা চাবহারগী শাহিব বেহেস্তি পোর্ত্তা ইন্দিয়ন পোর্তস গ্লোবেল লিমিতেদ (আই.পি.জি.এল.)না কন্তেনর, বলক অমসুং জেনরেল কার্গোগী অপনবা লৈতবা সর্ভিসেস ফংহনবা ঙমহল্লি।
মসি ভারতনা চাবহারগী শাহিব বেহেস্তি পোর্তকী ইনফ্রাস্ত্রকচরগী চাউখৎ-থৌরাং পুরক্কনি হায়না ৱাশকখিবা অদুগী খোঙথাং অমনি।
ইস্লামিক রিপব্লিক ওফ ইরান অমসুং রিপব্লিক ওফ ইন্দিয়াগী মরক্তা বাইলেতরেল কন্ত্রেক্ত অসি মে ২৩, ২০১৬দা খুৎয়েক পীনখি লোইননা চাবহারগী শাহিব বেহেস্তি পোর্তকী চাউখৎ-থৌরাংগী ফেস- I গী ইক্বিপ্পিং, মেকানাইজিং অমসুং ওপরেসনশিং হৌনবা অপুনবা শেনফম য়ু,এস.দি. মিলিয়ন ৮৫ ওইখি। অচৌবা পান্দম অসি ফংবা ঙম্নবা মুম্বাইগী ইন্দিয়া পোর্তস গ্লোবেল লিমিতেদ (আই.পি.জি.এল.) হায়না খঙনবা এস.পি.ভি. অমা পোর্তস, শিপ্পিং অমসুং ৱাতরৱেজ মন্ত্রালয়গী লুচিং মখাদা ইনকোর্পোরেৎ তৌখ্রে।
পোর্তস, শিপ্পিং অমসুং ৱাতরৱেজকী মন্ত্রী (আই/সি) শ্রী মনসুখ মন্দাবিয়ানা হায় চাবহার পোর্ত অসি লৈবাক্কী ওইনা য়াম্না মরু ওইবগা লোইননা স্ত্রেজিক পোর্ত অমনি। ক্রেনশিং য়াওনা অরুম্বা ইক্বিপমেন্তগী কনসাইনমেন্ত দেলিবরী তৌবা অসিন ভারতনা চাবহার পোর্ত প্রোজেক্তকী স্ত্রেতেজিক কন্নেক্তিবিতী ৱাশক ঙাক্লে হায়বা তাকখ্রে মসিনা সেন্ত্রেল এসিয়াগী কৈথেলশিংদা একসেস ফংহল্লগনি। চাবহার পোর্ত চাউখৎহনবা অসিনা ভারত অমসুং ইরানগী মরক্তা লৈরিবা শেন্মীৎলোন অমসুং য়ান্নবগী মরীশিং অসি ফগৎহন্নবা পাম্বৈ অমনি অমসুং মসিনা লৈবাক অনিগী মেরিতাইম ত্রেদ হেনগৎহল্লগনি।
চাবহার পোর্তকী মফম অসি য়াম্না খুদোংচাই অমসুং মসিনা ভারত, ইরান, অফঘানিস্তান, উসবেকিস্তান অমসুং অতোপ্পা সি.আই.এস. লৈবাকশিং মরু ওইনা ইস্তর্ন সি.আই.এস. লৈবাকশিংদা কন্নেক্তিবিতী লৈহন্নবা অচৌবা পোতেন্সিএল লৈ মসিনা লৈবাকশিং অসিগী মরক্তা ললোন-ইতিক হেনগৎহনগনি।
***
(Release ID: 1689718)
Visitor Counter : 104


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
অমব্রেলা স্কিম "ওসিন সর্ভিসেস, মোদেলিং, এপ্লিকেসন, রিসোর্সেস অমসুং তেক্নোলোজী(ও-স্মার্ত)" মখা চত্থনবা মন্ত্রী-মন্দলনা অয়াবা পীখ্রে
অমব্রেলা স্কিমগী শেনফম অসি লুপা কোতি ২১৭৭ ওইগনি
Posted On:
24 NOV 2021 3:38PM by PIB Imphal
আর্থ সাইন্সেস মন্ত্রালয়গী অমব্রেলা স্কিম “ওসিন সর্ভিসেস, মোদেলিং, এপ্লিকেসন, রিসোর্সেস অমসুং তেক্নোলোজী(ও-স্মার্ত)” ২০২১-২৬কী মতম অসিদা লুপা কোতি ২১৭৭ থাদদুনা মখাতানা চৎননবগীদমক প্রধান মন্ত্রী শ্রী নরেন্দ্র মোদীনা থৌবুরেল ওইদুনা ইকোনোমিক এফিয়র্সকী মতাংদা ফমখিবা মন্ত্রী-মন্দল মীফম্না মহাক্কী অয়াবা পীখ্রে৷
স্কিম অসিদা সব-স্কিম তরেৎ মমিং ওইনা হায়রবদা ওসিন তেক্নোলোজী, ওসিন মোদেলিং অমসুং এদবাইজরী সর্ভিসেস(ও.এম.এ.এস.), ওসিন ওবজর্বেসন নেতৱার্ক(ও.ও.এন.), ওসিন নন-লিবিং রিসোর্সেস, মেরিন লিবিং রিসোর্সেস অমসুং ইকোলোজী(এম.এল.আর.ই.), কোস্তেল রিসর্স অমসুং ওপরেসন অমদি মেন্তিনেন্স ওফ রিসর্স বেসেল্স য়াওরি৷ হায়রিবা সব-স্কিমশিং অসি মন্ত্রালয়গী ওতোনোমস/এতেচ ইন্সতিত্যুতশিং মমিং ওইনা হায়রবদা নেস্নেল ইন্সতিত্যুত ওউ ওসিন তেক্নোলোজী(এন.আই.ও.তি.),চেন্নাই; ইন্দিয়ন নেস্নেল সেন্তর ফোর ওসিন ইনফোর্মেসন সর্ভিসেস(আই.এন.সি.ও.আই.এস.), হায়দ্রবাদ; নেস্নেল সেন্তর ফোর পোলর এন্দ ওসিন রিসর্স(এন.সি.পি.ও.আর.), গোৱা, সেন্তর ফোর মেরিন লিবিং রিসোর্সেস এন্দ ইকোলোজী(সি.এম.এল.আর.ই.), কোচি; অমসুং নেস্নেল সেন্তর ফোর কোস্তেল রিসর্স(এন.সি.সি.আর.), চেন্নাই অমসুং অতোপ্পা নেস্নেল ইন্সতিত্যুতশিংনা চৎনরি৷ মন্ত্রালয়গী কোস্তেল রিসর্স বেসেলশিং অমসুং ওসিনোগ্রাফিক্কী ফ্লীত অমনা স্কিম অসিগী দরকার ওইরিবা রিসর্স সপোর্ত অদু পীরি৷
ভারত্তা লৈরিবা সমুদ্রশিংগা চুনবা রিসর্স অমসুং তেক্নোলোজী দিবেলপমেন্ত অসি ১৯৮১দা লিংখৎখিবা দিপার্তমেন্ত ওফ ওসিন দিবেলপমেন্ত(দি.ও.দি.)দা পুনশিনখিবা অমসুং মদুদগী মখাতানা থবক তৌরক্লিবা ওসিন দিবেলপমেন্ত দিপার্তমেন্ত(দি.ও.দি.)না হৌদোকখিবনি৷ নেস্নেল বেনিফিতশিংগীদমক তেক্নোলোজী দেমোন্সত্রেসন তৌবা, তেক্নোলোজী দিবেলপমেন্তশিংগী খুৎথাংদা ওসিনোগ্রাফিক রিসর্স তৌবা, ফোর্কাস্ত সর্ভিসেস, ফিল্দ ইন্সতোলেসনশিং, এক্সপ্লোরেসনশিং, সর্ভেদা এম.ও.ই.এস.না য়াম্না মরু ওইবা মফম অমা কনখ্রে৷ ওসিনোগ্রাফিক রিসর্স এক্তিবিতীশিং য়াওরিবা ও-স্মার্ত স্কিম অসি ঐখোয়গী সমুদ্রশিং লেপ্প—লৈতনা য়েংশিল্লিবা অসিগী মতুং ইন্না ফোরকাস্ত অমসুং সর্বিসশিং ফংহন্নবা, ঐখোয়গী সমুদ্রগী রিসোর্সশিং(থৱাই পানবা অমসুং পান্দবা) অসি সস্তেনেবল ওইনা শিজিন্নবা য়ানবগীদমক সর্ভেশিং এক্সপ্লোর তৌবা অমসুং তেক্নোলোজীশিং শেমগৎপা অমদি ওসিন সাইন্সেসতা ফ্রন্ত-রেঙ্কিং রিসর্স প্রমোত তৌনবগী ওবজেক্তিবশিংদা স্কিম অসি চৎনরিবনি৷
স্কিম অসিগী এক্তিবিতীশিংগী খুৎথাংদা অচৌবা মাইলস্তোন কয়া অমা ফংবা ঙমখ্রে, খ্বাইদগী মরু ওইবা অদুদি ইন্দিয়ন ওসিনগী এলোতেদ এরিয়াদা পোলী মেতালিক মোদ্যুল্স(পি.এম.এন.) অমসুং হাইদ্রোথর্মেল সলফাইদসকী দীপ সী মাইনিং তৌবদা এক্সতেন্সিব রিসর্স পাংথোকপগীদমক ইন্তরনেস্নেল সীবেদ ওথোরিতী(আই.এস.এ.)গা লোইননা ভারতপু পাইওনিয়র ইনবেস্তর ওইনা মশক খঙবা অসিনি৷ লাক্ষাদ্বীপ ইথৎশিংদা লৈরিবা লো তেম্পরেচর থর্মেল দেসেলাইনেসন ইন্সতোলেসন ফেসিলিতীগুম্বা অসি শিজিন্নদুনা দিসেলাইনেসনগীদমক তেক্নোলোজী শেমগৎলকপা অসি মরু ওইবা এচিবমেন্ত অমনি৷ অদুগীসু মথক্তা, ভারতকী সমুদ্রগা মরী লৈনবা এক্তিবিতীশিং অসি হৌজিক্তি আর্তিক্তগী এন্তার্তিক লমদমদা শন্দোকখ্রে, মসিনা পাক-চাওরবা ওসিন স্পেস লৈরিবা অদু ইন-সিতু অমসুং সেতলাইত-বেজ ওবজর্বেসনগী খুৎথাংদা য়েংশিল্লি৷ ইন্তরভগভর্মেন্তেলদা গ্লোবেল ওসিন ওবজর্বিং সিস্তেমগী ইন্দিয়ন ওসিন কম্পোনেন্ত চৎনহনবদা ভারতনা লিদরশিপ রোল অমা লৌখ্রে৷
ওসিনোগ্রাফিক কম্মিসননা মুর অমসুং দ্রিফতরগী মখলশিং য়াওনা ওবজর্বেসন নেতৱার্ক কয়া অমা ইন্দিয়ন ওসিনদা দিপ্লোই তৌরি অমসুং চলাইরি৷ হায়রিবা ওবজর্বেসন নেতৱার্ক অসিনা পোতেন্সিয়েল ফিশিং গ্রাউন্দগীদমক ওসিন ফোর্কাস্ত সর্ভিসশিং অমসুং নেস্নেলগী থাকশিংদা অমসুং য়ুমলোন্নবা লৈবাকশিংদা লৈরিবা স্তেক হোল্দরশিংদা সাইক্লোন অমসুং সুনামি লোইনবা স্তোর্ম সর্জকীদমক নেচরেল কোস্তেল হজার্দশিংগী ৱার্নিং পীরি৷ ওসিন দিজাস্তরশিং মমিং ওইনা সুনামি, স্তোর্ম সর্জশিংগীদমক স্তেত-ওপ-দি-আর্ত আর্লী ৱার্নিং সিস্তেম অমা ভারতকীদমক অমসুং য়ুনেস্কোনা মশক খঙখ্রবা ইন্দিয়ন ওসিন লৈরিবা লাবকশিংদা সর্ভিসশিং পীনবা আই.এন.সি.ও.আই.এস.হায়দ্রবাদতা লিংখৎখি৷ ওসিন রিসোর্সশিং, ওসিনগা মরী লৈনবা এদবাইজরী সর্বিসশিং, নেবিগেসনগী মরমদা খঙদোক্তুনা নেস্নেল বেনিফিৎকীদমক ইন্দনয়ন এক্সক্লুসিব ইকোনোমিক জোন(ই.ই.জেদ.)দা এক্সতেন্সিব সর্ভে অমসুং ভারতকী কন্তিনেন্তেল সেল্ফ পাংথোক্লি৷ মেরিন বাইওদাইবর্সিতী অসি য়োকখৎনবা অমসুং ঙাক-শেন্নবগী পান্দমগা লোইননা মেরিন ইকোসিস্তেমগীদমক লিবিং রিসোর্সশিং মেপ্পিং তৌবা য়াওনা ভারতকী দীপ ওসিন অমসুং ই.ই.জেদ.দা লিবিং রিসোর্সশিং এসেসমেন্ত তৌখ্রে৷ শোরলাইন চেঞ্জেস অমসুং মেরিন ইকোসিস্তেমশিং য়াওনা ভারতকী সমুদ্র মপানগী ইশিংগী ফিভম অসিসু মন্ত্রালয় অসিনা য়েংশিল্লি৷
ওস্মার্ত অসি মল্তিদিসিপ্লিনরী কন্তিনুইং স্কিম অমা ওইরুবনা, হৌজিক হৌজিক চত্থরিবা এক্সতেন্সিব রিসর্স অমসুং তেক্নোলোজী দিবেলপমেন্ত এক্তিবিতীশিং অসিনা মালেমগী থাক্তা ওসিনোগ্রাফিক ফিল্দদা লৈবাক অসিগী কেপাসিতী বিল্দিং হেনগৎহল্লগনি৷ হৌজিক লৈরিবা চহি খুজিং অসি য়ুনাইতেদ নেসন্সনা (য়ু.এন.)না দিকেদ ওফ ওসিন সাইন্স ফোর সস্তেনেবল দিবেলপমেন্তগী দিকেদ হায়না লাওথোকখ্রে অমসুং স্কিম অসি মখা চত্থরকপা অসিনা গ্লোবেল ওসিনোগ্রাফিক রিসর্স অমসুং তেক্নোলোজী দিবেলপমেন্তদা ঐখোয়না লেপ্লিবা অসি হেন্না পাঙ্গল লৈহল্লগনি৷ ওসিনশিং, সীশিং অমসুং মেরিন রিসোর্সশিং মাংহন্দনবা অমসুং নিংথিনা শিজিন্নবা ঙম্নবা য়ুনাইতেদ নেসন্স সস্তেনেবল গোল-১৪ ফংনবা হোৎনরিবশিং অসি কোস্তেল রিসর্স অমসুং মেরিন বাইওদাইবর্সিতী এক্তিবিতীশিংগী মনুং চল্লি৷ নেস্নেল জি.দি.পি.দা মশক থোক্না কন্ত্রিব্যুত তৌরি অমসুং মেরিন এনবাইরোনমেন্ত মরু ওইনা ভারতকী কোস্তেল রাজ্যশিংদা থবক তৌরিবা তোঙান তোঙানবা সেক্তরশিং অমসুং কম্ম্যুনিতীশিংবু কান্নবা পীরিবা তেক্নোলোজীশিং অমসুং ওসিন এদভাইজরী সর্ভিসশিং শিজিন্নদুনা থবক অসি মখা চত্থরগনি৷
লাক্কদৌরিবা চহি মঙা(২০২১-২৬), মেরিন দোমেন, ফোর্কাস্ত অমসুং ৱার্নিং সর্ভিসশিংগীদমক শিজিন্নবা য়াবা কত্তিং এদজ তেক্নোলোজী তোঙান তোঙানবা কোস্তেল স্তেক হোল্দরশিংদা ফংহন্নবা হৌজিক হৌজিক চত্থরিবা থবক-থৌরমশিং অসি মপাঙ্গল লৈহন্দুনা স্কিম অসিনা মখাতাবা কমপ্লিহেন্সিব কভরেজ ফংহল্লগনি, মেরিন লিবিং ওর্গনিজমশিংগী কঞ্জর্বেসন স্ত্রাতিজীগীদমক বাইওদাইবর্সিতী ফংহল্লগনি অমসুং কোস্তেল প্রোসেসশিং খঙহল্লগনি৷
******
(Release ID: 1774874)
Visitor Counter : 85
Read this release in:
Telugu
,
Kannada
,
Malayalam
,
Odia
,
Tamil
,
English
,
Urdu
,
Hindi
,
Marathi
,
Bengali
,
Punjabi
,
Gujarati


text:
হকশেল অমসুং য়াইফ-য়ুম্বাল মন্ত্রালয়
হৌখিবা নুমিৎ ৭নিদা ইন্দিয়াগী নুমিৎ খুদিংগী লাকপা কেস ২০,০০০গী মখাদা লৈবগী রিপোর্ত লাক্লি
অশিবগী মশিং চাং নাইনা হন্থরক্লি; হৌখিবা নুমিৎ ২০নি অসিদা নুংতিগী ওইবা শিবা অসি ৩০০গী মখাদা লৈরি
স্তেতশিং/য়ু.তি.শিং ২২ শিবগী কেস অসিনা লৈবাক্কী ওইবা চাংচৎতগী তানা লৈরি
অহানবা ওইনা লুপা করোর ১.৬৫কী ওইগদবা কোবিদশিল্দ অমসুং কোবাসিন ভেক্সিন লৈশিন্দুনা স্তেত/য়ু.তি.শিং পুম্বদা য়েন্থোকখ্রে
Posted On:
14 JAN 2021 10:44AM by PIB Imphal
হৌজিক চৎথরিবা মওং অসিদা ইন্দিয়াগী নুংতিগী ওইবা অনৌবা কেসশিং হন্থরকপা লেপ্পা লৈতনা চৎথরি। ইন্দিয়াদা হৌখিবা নুমিৎ ৭নি অসিদা নুংতিগী লাকপা অনৌবা কেসশিং ২০,০০০গী মখাদা লৈবগী রেকোর্দ লৈরি।
হৌখিবা পুং ২৪ অসিদা, মীওই ১৬,৯৪৬ খক ইন্দিয়াদা কোবিদনা নাবা থেংনখি। হায়রিবা মতম অসিমক্তদা ইন্দিয়াদা নৌনা অনাবা ফগৎলকপা ১৭,৬৫২ রেজিস্তর তৌদুনা এক্তিব কেসলোদ ৯০ কেসতা হন্থদুনা লৈরি।
ইন্দিয়া মনুংদা নুংতিগী শিবা অসি লেপ্পা লৈতনা হন্থরক্লি। হৌখিবা নুমিৎ ২০নি অসিদা নুংতিগী শিবা ৩০০গী মখাদা লৈবগী রেজিস্তর তৌরি।
ইন্দিয়াদা ঙসি অশিবগী চাং অসি ১.৩৩%দা লৈরি।
লৈবাক অসিদা এক্তিব কেসলোদ ২,১৩,৬০৩তা লৈরি। অপুনবা পোজিতিব কেসশিংদা এক্তিব কেস অসি মখা তানা ২.০৩%দা হন্থরি।
স্তেত/য়ু.তি. ২৫দা এক্তিব কেস ৫,০০০গী মখাদা লৈরি।
ইন্দিয়াগী অপুনবা অনাবা ফগৎলকপা অসি ঙসি ১০,১৪৬,৭৬৩ ওইরি। অনাবা ফগৎলকপগী চাং অসি ৯৬.৫২% দা হেনগৎলক্লি।
অনৌবা অনাবা ফগৎলকপা ৮২.৬৭% স্তেত/য়ু.তি. ১০দা পুন্না উরি।
কেরলানা নোংমদা অনৌবা অনাবা ফগৎলকপা ৫,১৫৬ রিপোর্ত ফংদুনা খ্বায়দগী য়াম্বা ওইরি। পুং ২৪ অসিগী মনুংদা মহারাশ্৬না মীওই ৩,০০৯ অনাবা ফগৎলি অমসুং ছত্তিসগরদা ৯৩০ ওইদুনা মতুং ইন্নরি।
৭৬.৪৫% অনৌবা কেসশিং স্তেত অমসুং য়ু.তি. তরেৎতা লৈরি।
কেরলানা নুংতিগী লাকপা অনৌবা কেস ৬,০০৪গী রিপোর্ত লৈরি। মসিদা মহারাস্ত্র অমসুং কর্নাতকানা ৩,৫৫৬ অমসুং ৭৪৬ অনৌবা কেস মথংশিৎনা মতুং ইল্লি।
হৌখিবা পুং ২৪ অসিগী মনুংদা শিবগী রিপোর্ত কেস ১৯৮ লৈরি।
স্তেত/য়ু.তি. তরুক্তা অনৌবা শিবা ৭৫.৭৬% লৈরি। মহারাস্ত্রদা অশি-অনা খ্বায়দগী য়াম্না উবা ফংলি (৭০)। কেরলা অমসুং ৱেস্ত বেঙ্গালদা ২৬ অমসুং ১৮ মথংশিৎনা মতুং ইল্লি।
লৈবাক অসিদা কোবিদ-১৯ ভেক্সিন্নেসন ২০২১গী জানুৱারীগী ১৬তগী পাক শন্না দ্রাইব হৌনবা শেম-শাদুনা লৈরে।
মপুং ফানা অহানবা ওইনা হকশেলগী চেকশিন থৌরাং লৌরিবশিংগীদমক লুপা করোর ১.৬৫কী ওইগদবা কোবিদ-১৯গীদমক কোবিদশিল্দ অমসুং কোবাসিন ভেক্সিন লৈশিন্দুনা স্তেত/য়ু.তি.শিং পুম্বদা য়েন্থোকখ্রে। মরম অদুনা ভেক্সিন্নেসন অসিগীদমক স্তেতশিং অসিদা খেন্নবা অমত্তা লৈত্রে। মসি ভেক্সিন দোজেস অসি য়েনবা অহানবনি অমসুং লাক্লিবা চয়োলশি অসিদা মখা তানা ফংহনগনি। মরম অদুনা য়েল্লিবা অসিগী অৱাৎপগী নুঙাইতবা অমত্তা লৈরোই।
স্তেতশিংদা ভেক্সিন্নেসন সেসন অসি ১০% অমদি খাক্তুনা থম্বা/মাংখিবা য়েংলগা চাংদা ১০০ ভেক্সিন্নেসন নোংমদা পীনবা হায়রি। মরম অদুনা স্তেতকী মফমশিংদা মরম চাদনা ভেক্সিন্নেসন পীদনবা পাউতাক পীরি।
স্তেত অমসুং য়ু.তি. শিংদা সেসনগী মফমশিংদা ভেক্সিন্নেসন মশিং হেনগৎহন্দুনা ভেক্সিন্নেসন পীবগী থৌওং অসি হেন্না থুনা য়াংশিন্নবা পাউতাক পীরি।
****
(Release ID: 1688503)
Visitor Counter : 82
Read this release in:
Telugu
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Malayalam


text:
হকশেল অমসুং য়াইফ-য়ুম্বাল মন্ত্রালয়
য়ু.কে.দগী লাকপা নোবেল কোরোনাভাইরসকী অনৌবা মখলগী অপদেৎ
হৌজিক অনাবা পুন্না মশিং ৩৮দা লৈরি
Posted On:
04 JAN 2021 3:39PM by PIB Imphal
অনৌবা য়ু.কে. ভেরিএন্ত জেনোমগী অপুনবা সেম্পল ৩৮ পোজিতিব ওইনা ফংলে।
বেঙ্গালুরুগী এন.আই.এম.ঐচ.এ.এন.এস.তা ১০, হায়দ্রাবাদকী সি.সি.এম.বি.দা ৩, পুনেগী এন.আই.ভি.দা ৫, দিল্লীগী আই.জি.আই.বি.দা ১১, নই দিল্লীগী এন.সি.দি.সি.দা ৮ অমসুং কোলকাতাগী এন.সি.বি.জি.দা ১।
এন.সি.বি.এস., আই.এন.এস.তি.ই.এম., বেঙ্গালুরু, সি.দি.এফ.দি. হায়দ্রাবাদ, আই.এল.এস. ভুবানেশ্বর অমসুং এন.সি.সি.এস. পুনে অসিদা হৌজিক ফাওবদা য়ু.কে. ম্যুতেন্ত ভাইরস লৈত্রি।
পোজিতিব সেম্পলশিং অসি লেব আই.এন.এস.এ.সি.ও.জি. ১০দা তেস্ত তৌখি (কোলকাতাগী এন.সি.বি.জি., বেঙ্গালুরুগী এন.আই.এম.ঐচ.এ.এন.এস., হায়দ্রাবাদকী সি.সি.এম.বি., পুনেগী এন.আই.ভি., দিল্লীগী আই.জি.আই.বি., নই দিল্লীগী এন.সি.দি.সি.)
হায়রিবা মীওইশিং অসি মশা মশাগী ওইবা স্তেতনা শেম্বা হকশেলগী চেকশিন থৌরাং লৈবা মী অমত্তগী ওইবা নাইতোম ওইবা কাদা থম্লি। মখোয়গী নক্নবশিংসু ক্বারান্তাইন্দা থম্লি। লাকমিন্নবা, ইমুংগা শম্নখিবা অমসুং অতৈ অতোপ্পগী খুমাং চাওশিনবা পাউ ফাওন্নবা লৌখৎলে। অতোপ্পা স্পেসিমেন্দা জেনোম শেম্বা চৎথরি।
ফিবম অসি য়াম্না চেকশিন্না য়েংশিল্লি অমসুং স্তেতশিং অসিদা তৎতনা পাউতাক পীরি মদুদি হায়রিবা অসিদা য়াম্না কুপ্না য়েংশিন্নবা, লাকশিনবা, আই.এন.এস.এ.সি.ও.জি.গী লেবতা তেস্তিং অমসুং সেম্পল পীবা অসিনি।
****
(Release ID: 1686051)
Visitor Counter : 98
Read this release in:
Assamese
,
Malayalam
,
English
,
Urdu
,
Hindi
,
Marathi
,
Punjabi
,
Gujarati
,
Odia
,
Tamil
,
Telugu


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ করোর ১৫৭.২০ হেনখ্রে
হৌখিবা পুং ২৪দা ভেক্সিন দোজ লাখ ৩৯ হেন্না কাপথোকখ্রে
নাবা ফগৎলকপগী চাং অসি হৌজিক ৯৪.২৭% ওইরি
হৌখিবা পুং ২৪দা অনৌবা কেস ২,৫৮,০৮৯ রিপোর্ত তৌরকখি
হৌজিক ফাওবদা ওমিক্রোন কেস পুন্না ৮,২০৯ থেংনখ্রে; ঙরাংদগী ৬.০২% হেগৎলক্লি
ভারতকী এক্তিব কেসলোদ হৌজিক ১৬,৫৬,৩৪১দা লৈরি
চয়োলগী ওইবা পোজিতিবিতী রেত অসি হৌজিক্কী ওইনা ১৪.৪১%দা লৈরি
Posted On:
17 JAN 2022 9:33AM by PIB Imphal
হৌখিবা পুং ২৪দা ভেক্সিন দোজ লাখ ৩৯ (৩৯,৪৬,৩৪৮) হেন্না কাপখিবগা লোইননা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ১৫৭.২০ (১,৫৭,২০,৪১,৮২৫) হেনখ্রে।
মসি সেসন ১,৬৮,৭৫,২১৭গী খুত্থাংদা ফংবা ঙমখি। ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা অনাবা মীওই ১,৫১,৭৪০ নাবা ফগৎখ্রে অমদি নাবা ফগৎলবশিংগী অপুনবা মশিং অসি হৌজিক (লাইচৎ হেক হৌরকপদগী) ৩,৫২,৩৭,৪৬১দা লৈরি।
মসিনা মরম ওইরগা ভারতকী ফগৎলকপগী চাং অসি ৯৪.২৭% দা লৈরি।
হৌখিবা পুং ২৪দা অনৌবা কেস ২,৫৮,০৮৯রিপোর্ত তৌরকখি।
হৌজিক্কী ওইনা ভারতকী এক্তিব কেসলোদ ১৬,৫৬,৩৪১ ওইরি। এক্তিব কেস মশিং অসি লৈবাকসিগী অপুনবা পোজিতিব কেস মশিংগী ৪.৪৩% ওইরি।
লৈবাক শিনবা থুংনা তেস্তিং কেপাসিতী মখা তানা হেনগৎহল্লি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১৩,১৩,৪৪৪ তৌখি। হৌজিক ফাওবদা ভারতনা পুন্না তেস্ত মশিং করোর ৭০.৩৭ (৭০,৩৭,৬২,২৮২) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ১৪.৪১%দা লৈরি অমদি নোংমগী ওইবা পোজিতিবিতী রেত অসি ১৯.৬৫%দা লৈরি।
****
(Release ID: 1790417)
Visitor Counter : 95


text:
প্রধান মন্ত্রী, শ্রী নরেন্দ্র মোদীনা ঙসি লোক কল্যান মার্গতা সিবগীরি তীর্থয়াত্রাগী ৯০শুবা কুমওন অমসুং ব্রহ্ম বিদ্যালয়গী গোল্দন জুবিলীগী চহি অমা চুপ্না পুন্না পাঙথোক্কদৌরিবা থৌরমশিং হৌদোকপদা শরুক য়াখ্রে। মহাক্না চহি অমা চুপ্না পুন্না পালন তৌগদৌরিবা থৌরমশিং অসিগী লোগোসু লোঞ্চ তৌখি। সিবগীরি তীর্থয়াত্রা অমসুং ব্রহ্ম বিদ্যালয় অনিমক অথৌবা খুন্নাইদা অহোংবা পুরকখিবা শ্রী নারায়ন গুরুগী থৌজাল ফংদুনা অমসুং লমজিং-লমতাক্তুনা হৌদোকখি। সিবগীরি মথকী লাইনীংগী ওইবা লুচিংবশিং অমসুং ভক্তাশিংগী মথক্তা কেন্দ্রগী মন্ত্রীশিং, শ্রী রাজিব চন্দ্রসেখর অমসুং শ্রী ভি. মুরালীধারনসু থৌরম অদুদা শরুক য়াখি।
প্রধান মন্ত্রীনা মহাক্কী য়ুমদা লম্বোইবশিং ওকপা ফংজখিবদা মহাক্না নুংঙাইবা ফোঙদোকখি। মহাক্না সিবগীরি মথকী লম্বোইবশিং অমসুং ভক্তাশিংগা চহি কয়া অসিদা উনখিবশিং অমসুং মখোয়গা ৱারী শাবনা মঙোন্দা করম্না মতম চুপ্পদা থৌনা হাপখিবগে হায়বা অদু নীংশিংখি। উত্তরাখন্দ-কেদরনাথকী লাইবক থিবা থৌদোক থোকখিবা মতমদা কেন্দ্রদা কোংগ্রেস সরকার অমসুং কেরালাদগী ঙাকশেল মন্ত্রী লৈজরবসু, মহাক্না গুজরাতকী মুখ্য মন্ত্রী ওইরিঙদা মঙোন্দা মথনা সিবগীরি মথকী লম্বোইবশিংবু কনবীনবা হায়রখিবা মতম অদু নীংশিংখি। প্রধান মন্ত্রীনা মসিদা মহাক্না ফংজখিবা খুদোংচাবা অদু কৈদৌনুংদা কাউরোই হায়না ফোঙদোকখি।
প্রধান মন্ত্রীনা সিবগীরি তীর্থয়াত্রাগী চহি ৯০শুবা কুমওন অমসুং ব্রহ্ম বিদ্যালয়গী গোল্দন জুবিলী অসি শুপ্নগী সংস্থান অমগী খোঙচৎ খক্তা নত্তে, অদুবু “মসি তোঙান-তোঙানবা মতমশিংদা তোঙান-তোঙানবা থৌওংশিংগী খুত্থাংদা মাংদা চংশিল্লি ভারতকী অদুগুম্বা ৱাখল্লোনগী অমর ওইরবা খোঙচৎ অমসু ওইরি” হায়না ফোঙদোকখি। মহাক্না মখা তারদুনা হায়খি “বারানসীগী শিবকী শহর নত্ত্রগা বরকলাগী শিবগিরী ওইগরে, ভারতকী মঙাল পীবিরিবা মফম খুদিংমক অসি ভারত মচা ঐখোয় পুম্নমক্কী পুন্সিদা অখন্নবা মফম অমা কল্লি। মসিগী মফমশিং অসি শুপ্নগী তীর্থ খক্তা নত্তে, মসি লাইনীংগী ওইবা মফমশিং খক্তা নত্তে, মখোয় অসিনা ‘এক ভারত, শ্রেস্থ ভারত’কী ৱাখল্লোন অসি ঐখোয়দা ফাওহল্লি”।
প্রধান মন্ত্রীনা মালেমগী লৈবাক কয়াদা অমসুং সভ্যতা কয়াদা মখোয়গী লাইনীংদগী লাপথোরকপা মতমদা মেতরিএলিজমনা স্পিরিচুএলিতীগী মহুৎ শিনখি হায়না ফোঙদোকখি। মহাক্না হায়, ভারতকী ঋসিশিং, লৌশিং লৈবা মীওইশিং, গুরুশিংনা মতম চুপ্পদা ৱাখল্লোন অমসুং থৌওংশিং অসি ফগৎহল্লি অমসুং চাউখৎহল্লি। প্রধান মন্ত্রীনা শ্রী নারায়ন গুরুনা মোদর্নিতীগী মতাংদা ফোঙদোক্লমখি অদুবু মসিগা ইরোইননা মহাক্না ভারতকী সংস্কৃতি অমসুং কান্নবশিং অসিগী মগুনসু হাপ্পীরমখি হায়না ফোঙদোকখি। মহাক্না মহৈ-মশিং অমসুং বিজ্ঞানগী মতাংদা ফোঙদোক্লমখি অদুবু মসিগা ইরোইননা মহাক্না ঐখোয়গী চহি লিশিং কয়া শুরবা চৎনবী অমসুং লাইনীংশিং অসিগী মতিক-মঙাল অদু হেনগৎহন্নবা হোৎনবদা কৈদৌনুংদা তুংহনখিদে হায়না ফোঙদোকখি। শ্রী নারায়ন গুরুনা স্তেরিওস্তাইপশিং অমসুং ফত্তবশিংগী মায়োক্না খোঙজং চংশিনখি অমসুং ভারত্তা মসিগী চৈথেংশিংগী মরমদা খঙহনখি। মহাক্না জাতি-বিজাৎকী মিংদা চত্থরিবা দিস্ক্রিমিনেসন অসিগী মায়োক্তা ৱাখল লৈনা অমসুং চৎনবা য়াবা মওংদা লান্থেংনখি। “ঙসি, নারায়ন গুরুজীনা পীবিরম্বা ইথিল অদুগা লোয়ননা লৈবাক অসিনা লায়রবশিং, তুহৎপীরবশিং, শোত্থরবশিংগী শেবা তৌরি অমসুং মখোয়দা মখোয়গী হকশিং ফংহল্লি”, হায়না প্রধান মন্ত্রীনা ফোঙদোকখি, মহাক্না মখা তারদুনা লৈবাক অসিনা সবকা সাথ, সবকা বিকাস, সবকা বিশ্বাস অমসুং সবকা প্রয়াসকী মন্ত্রগা লোয়ননা মাংদা চংশিল্লি হায়না ফোঙদোকখি।
শ্রী নারায়ন গুরুবু রেদিকেল থিঙ্কর অমসুং প্রেক্তিকেল রিফোর্মর অমনি হায়রদুনা প্রধান মন্ত্রীনা গুরু অসিনা মতম পুম্বদা খন্ন-নৈনবা হায়বা অসি ঙাক্না চৎখি অমসুং মতম চুপ্পদা অতোপ্পগী ৱাখল্লোন খঙদোক্নবা হোৎনখি অমসুং অতোপ্পা মীশক অদুগা চুংশিন্নদুনা মহাক্কী ওইবা ৱাখল্লোন অদুসু খঙহন্নবা হোৎনখি। মহাক্না অচুম্বা মরমগা লোয়ননা ইশাবু ফগৎচহন্নবা মাইকৈদা চংশিন্না খুন্নাই অসিনা শীজিন্নবা য়াবা অদুগুম্বা মখলগী ফীভম অমা খুন্নাই অসিদা শেম্নবা হোৎনখি। প্রধান মন্ত্রীনা খুন্নাইদা অহোংবা পুরক্নবা লম্বী অসিদা ঐখোয়না চৎলবা মতমদা খুন্নাই অসিদা ইশাবু ফগৎচহন্নবা শক্তি অমা লাক্কনি হায়না ফোঙদোকখি। মহাক্না বেতি বচাও, বেতি পরাও হায়বা কেম্পেন অসি খুন্নাইদা চৎনখিবা অসিবু খুদম ওইনা পীখি, হন্দক্তা সরকারনা অফবা ফীভম অমা শেমগৎপা ঙমখিবনা ফীভমশিংবু খোঙজেল য়াংনা ফগৎলকখি হায়না ফোঙদোকখ্রে।
প্রধান মন্ত্রীনা মখা তারদুনা হায়খি ভারত মচা অমা ওইনা ঐখোয় পুম্নমক জাতি অমত্তনি হায়বদি ভারতীয়তা। ঐখোয় পুম্নমক্না ধর্ম অমা খক্তা চৎলি – সেবধর্ম, ঐখোয়গী থৌদাংশিং পাঙথোকপা। ঐখোয় পুম্নমক্কী ঈশ্বর অমা খক্তা লৈ – ভারত ইমাগী করোর ১৩০ হেনবা শুরোলশিং লৈ। শ্রী নারায়ন গুরুজীগী ৱান কাস্ত, ৱান রিলিজন, ৱান গোদ হায়বা ৱাখল্লোন অসিনা ঐখোয়গী লৈবাকনীংবগী ৱাখল্লোন্দা স্পিরিচুএলগী ওইবা মপাঙ্গল হাপ্লি, হায়না মহাক্না মখা তাখি। “অপুনবা ভারতকীদমক মালেমদা লৈরিবা পান্দম অমত্তা ফংদবা তৌরোই হায়বা ঐখোয়না খঙই”, হায়না মহাক্না ফোঙদোকখি।
আজাদী কা অমৃত মহোৎসব অসিগী মতাংদা প্রধান মন্ত্রীনা অমুক হন্না নীংতম্বগী লানগী মহাক্কী ওইবা এনলাইসিস অদু মাংদা পুথোক্লদুনা মহাক্কী মতুং ইন্না মসিদা মতম চুপ্পদা স্পিরিচুএল ওইবা ফাউন্দেসন অমা য়াওই হায়না ফোঙদোকখি। প্রধান মন্ত্রীনা হায়খি, “ঐখোয়গী নীংতম লান অদু শুপ্নগী য়ানীংদবা ফোঙদোকপা অমসুং রাজনিতিগী লালোংশিংগী খক্তা ওইখিদে। ঐখোয়না মীনাই-নাইথাংগী য়োৎলিং অসি থদৎনবা লান্থেংনখি, অদুবু মসিগা লোয়ননা নীংতম্লবা লৈবাক অমা করম্না ওইগনি, হায়বগী ৱাখল্লোন অসিসু য়াওখি। মরমদি, ঐখোয়না কনাগী মায়োক্তা লান্থেংনরি হায়বা অসি খক্তা মরু ওইবা নত্তে। ঐখোয়না করম্বা ৱাখল্লোনগী, করম্বা অচুম্বগীদমক পুন্না লেপ্লিবনো হায়বা অসিসু য়াম্না মরু ওইখি”।
প্রধান মন্ত্রীনা শ্রী নারায়ন গুরুগা লোয়ননা নীংতম লানগী মরু ওইবা মীওইশিংগা পাঙথোকখিবা মরু ওইবা মীফমশিং অদুগী মতাংদা নীংশিংখি। তোঙান-তোঙানবা থৌরমশিং অমসুং মীফমশিং অসিদা গুরুদেব রবিন্দ্রনাথ তেগোর, গান্ধীজী অমসুং স্বামি বিবেকানন্দ অমসুং অতোপ্পা মশক নাইবা মীওই কয়ানা শ্রী নারায়ন গুরুগা উনখি, হায়না প্রধান মন্ত্রীনা ফোঙদোকখি। ভারত অমুক হন্না শেমগৎনবা মরু হুনখি মসিগী ফলশিং অসি ঙসিগী ভারত অমসুং লৈবাক অসিগী চহি ৭৫গী খোঙচৎ অসিদা উবা ফংলি। ঙসিদগী চহি ২৫গী মতুংদা লৈবাক অসিনা মাগী নীংতম্বগী চহি ১০০ শুবগী থৌরম পালন তৌরগনি, অমসুং মদুগী চহি তরাগী মতুংদা ঐখোয়না তীর্থদানমগী খোঙচৎ চহি ১০০ শুবগী পালন তৌগনি। মসিগী চহি চামাগী খোঙচৎ অসিদা ঐখোয়না মাইপাক্লকপা অদু গ্লোবেল ওইহনগদবনি অমসুং মসিগীদমক ঐখোয়গী বিজন অদুসু গ্লোবেল ওইহনবা তাই, হায়না মহাক্না ফোঙদোকখি।
সিবগীরি তীর্থয়াত্রা অসি তিরুবনন্থপুরমগী সিবগীরিদা নুমিৎ হুম্নিগীদমক্তা দিসেম্বর ৩০দগী জনুৱারীগী ১ ফাওবা চহি খুদিংগী পাংথোকই। শ্রী নারায়ন গুরুগী মতুং ইন্না, তীর্থয়াত্রা অসিগী পান্দমদি মমীয়ামগী মরক্তা পাক-শন্না ৱাখল-লৌশিং লৈহনবা ওইগদবনি অমসুং তীর্থয়াত্রা অসিনা মখোয়গী চাউখৎপদা অমসুং নুংঙাই–য়াইফবদা মতেং পাংগদবনি। মরম অদুনা তীর্থয়াত্রা অসিনা হিরম নিপান্দা খুদম ওইনা এজুকেশন, লু-নানবা, ধর্ম, হেন্দিক্রেফশিং, ত্রেদ অমসুং কমর্স, এগ্রিকলচর, সাইন্স অমসুং তেক্নোলোজী অমসুং পুন্না পাইখৎমিন্নবা থবক-থৌরমশিংদা মীৎয়েং থম্মি।
তীর্থয়াত্রা অসি ১৯৩৩দা ভক্তা মশিং য়ামদনা হৌদোরকখিবনি অদুবু হৌজিক্তি খা ভারত্তা য়াম্না চাউবা থৌরম অমা ওইরে। চহী খুদিংগী, মালেম শিনবা থুংবদগী ভক্তা লাখ কয়া অমনা জাৎ-বিজাৎ, ধর্ম অমসুং লোনগী খেনবা লৈতনা তীর্থয়াত্রা অসিদা শরুক য়ারুনবা সিবগীরিদা লাক্নৈ।
শ্রী নারায়ন গুরুনা ধর্ম খুদিংমক্কী ৱাখল্লোনবু ইং-তপ্না অমসুং চপ মান্ননা ইকাইখুম্নবগা লোইননা তাকপী-তম্বীনবগী মফম অমগী মঙালন অমা মংখি। সিবগীরি ব্রহ্ম বিদ্যালয় অসি মসিগী মঙলান অসিবু মঙফাওনহন্নবা লিংখৎখিবনি। ব্রহ্ম বিদ্যালয় অসিনা শ্রী নারায়ন গুরুগী থবকশিং অমসুং মালেমগী মরু ওইবা ধর্মশিংগী শেংলবা লাইরিকশিং য়াওনা ভারতকী ফিলোসোফীগী মতাংদা চহি ৭কী কোর্সশিং পীরি।
तीर्थदानम् की 90 सालों की यात्रा और ब्रह्म विद्यालयम् की गोल्डेन जुबली, ये केवल एक संस्था की यात्रा नहीं है।— PMO India (@PMOIndia) April 26, 2022
ये भारत के उस विचार की भी अमर यात्रा है, जो अलग-अलग कालखंड में अलग-अलग माध्यमों के जरिए आगे बढ़ता रहता है: PM @narendramodi
वाराणसी में शिव की नगरी हो या वरकला में शिवगिरी, भारत की ऊर्जा का हर केंद्र, हम सभी भारतीयों के जीवन में विशेष स्थान रखता है।— PMO India (@PMOIndia) April 26, 2022
ये स्थान केवल तीर्थ भर नहीं हैं, ये आस्था के केंद्र भर नहीं हैं, ये ‘एक भारत, श्रेष्ठ भारत’ की भावना के जाग्रत प्रतिष्ठान हैं: PM @narendramodi
दुनिया के कई देश, कई सभ्यताएं जब अपने धर्म से भटकीं, तो वहाँ आध्यात्म की जगह भौतिकतावाद ने ले ली।— PMO India (@PMOIndia) April 26, 2022
लेकिन, भारत के ऋषियों, संतों, गुरुओं ने हमेशा विचारों और व्यवहारों का शोधन किया, संवर्धन किया: PM @narendramodi
श्री नारायण गुरु ने आधुनिकता की बात की!— PMO India (@PMOIndia) April 26, 2022
लेकिन साथ ही उन्होंने भारतीय संस्कृति और मूल्यों को समृद्ध भी किया।
उन्होंने उन्होंने शिक्षा और विज्ञान की बात की!
लेकिन साथ ही धर्म और आस्था की हमारी हजारों साल पुरानी परंपरा का गौरव बढ़ाने में कभी पीछे नहीं रहे: PM @narendramodi
जैसे ही हम किसी को समझना शुरू कर देते हैं, सामने वाला व्यक्ति भी हमें समझना शुरू कर देता है।— PMO India (@PMOIndia) April 26, 2022
नारायण गुरू जी ने भी इसी मर्यादा का हमेशा पालन किया।
वो दूसरों की भावनाओं को समझते थे फिर अपनी बात समझाते थे: PM @narendramodi
हम सभी की एक ही जाति है- भारतीयता।— PMO India (@PMOIndia) April 26, 2022
हम सभी का एक ही धर्म है- सेवाधर्म, अपने कर्तव्यों का पालन।
हम सभी का एक ही ईश्वर है- भारत माँ के 130 करोड़ से अधिक संतान।
नारायण गुरू जी का One Caste, One Religion, One God आह्वान, हमारी राष्ट्रभक्ति की भावना को एक अध्यात्मिक ऊंचाई देता है:PM


text:
প্রধানমন্ত্রীগী লোইশঙ
পি.এম.না মপাল লৈবাক্তা লৈবা ইন্দিয়ন মিসনশিংগী মকোকশিং অমসুং ত্রেদ অমসুং কম্মর্সকী সেক্তরগী স্তেকহোল্দরশিংগা লোইননা ৱারী শাখ্রে
নীংতমখিবগী চহি ৭৫শুরকপগী থৌরম পালন তৌবগা লোইননা আজাদী কা অহোৎসব অসিনা ভারতকী তুংলমচৎকীদমক ময়েক শেংবা পান্দম অমসুং রোদমেপ অমা শেমগৎনবা খুদোংচাবা অমা ওইরি: পি.এম.
ঙসি ফিজিকেল, তেক্নোলোজিকেল অমসুং ফাইনান্সিএল কনেক্তিবিতীনা মরম ওইরগা পীকশিলক্লি মালেম অসিদা ঐখোয়গী এক্সপোর্তশিং হেনগৎহনবগীদমক মালেমগী অকোইবদা অনৌবা ওইথোকপা য়াবশিং পুথোক্লি: পি.এম.
ঐখোয়গী শেন্মীৎলোনগী সাইজ, ঐখোয়গী মতিক-ময়াই, ঐখোয়গী মেন্যুফেকচরিং অমসুং সর্ভিস ইন্দস্ত্রী বেজ অসি য়েংলুরবদি মসিদা এক্সপোর্ত গ্রোথকী মতিক-ময়াই য়াম্না লৈ: পি.এম.
প্রদক্সন লিঙ্ক ইনসেন্তিব স্কীমনা ঐখোয়গী মেন্যুফেকচরিংগী স্কেলতা নত্তনা গ্লোবেল ক্বালিতী অমসুং ইফিসিয়েন্সীগী চাংসু হেনগৎহনবদা মতেং ওইগনি: পি.এম.
ভারতকী হান্নগী তেক্সেসন মুত্থৎনবা লৌখিবা ৱারেপ অসিনা ঐখোয়গী কমিতমেন্ত উৎলি, পোলিসীশিংদা লৈরিবা কনসিস্তেন্সী উৎলি অমসুং ইনভেস্তর পুম্নমক্তা ভারতনা অনৌবা ওইথোকপা য়াবশিংগী থোংশিং হাংবতা নত্তনা পুক্নীং লেপ্পা ভারত সরকারনা মখোয়গী ৱাশকশিং থুংহনবগা ঙম্মি হায়বগী ময়েক শেংবা পাউজেল অমা পীখ্রে: পি.এম.
রিগুলেতরীগী ওইবা পোৎলুম অসি হন্থহন্নবা কেন্দ্র
Posted On:
06 AUG 2021 8:48PM by PIB Imphal
থৌরাং অসিগী ওইনা অহানবা খোঙথাং অমা ওইনা প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা মপাল লৈবাক্কী ইন্দিয়ন মিসনশিংগী মকোকশিং অমসুং ত্রেদ অমসুং কম্মর্স সেক্তরগী স্তেকহোল্দরশিংগা লোইননা ৱারী শাখ্রে। ৱারী-ৱাতাই শাবগী থৌরম অসিদা কেন্দ্রগী কম্মর্সকী মন্ত্রী অমসুং মপাল থৌরম মন্ত্রীসু শরুক য়াখি। ৱারী-ৱাতাই শাবা অসিদা বিভাগ কুন হেনবগী সেক্রেতরীশিং, রাজ্য সরকারশিংগী ওফিসিএলশিং, এক্সপোর্ত প্রমোসন কাউন্সিল অমসুং চেম্বর্স ওফ কম্মর্সকী মেম্বরশিংনা শরুক য়াবা উবা ফংখি।
মীতিন অদুদা ৱা ঙাংলদুনা প্রধান মন্ত্রীনা হায় হৌজিক আজাদী কা অমৃত মহোৎসবলী মতমনি। নীংতমখিবগী চহি ৭৫শুরকপগী থৌরম পালন তৌবগা লোইননা আজাদী কা অহোৎসব অসিনা ভারতকী তুংলমচৎকীদমক ময়েক শেংবা পান্দম অমসুং রোদমেপ অমা শেমগৎনবা খুদোংচাবা অমা ওইরি। মসিদা ঐখোয়গী এক্সপোর্তকী মঙলানশিং অমসুং স্তেকহোল্দর পুম্নমক্না অচৌবা থৌদাং অমা লৌরি। মহাক্না মখা তারদুনা হায় ঙসি ফিজিকেল, তেক্নোলোজিকেল অমসুং ফাইনান্সিএল কনেক্তিবিতীনা মরম ওইরগা পীকশিলক্লি মালেম অসিদা ঐখোয়গী এক্সপোর্তশিং হেনগৎহনবগীদমক মালেমগী অকোইবদা অনৌবা ওইথোকপা য়াবশিং পুথোক্লি। থৌরাং অসিগীদমক মহাক্না স্তেকহোল্দরশিংবু থাগৎখি অমসুং এক্সপোর্তশিংগী মতাংদা ঐখোয়গী অচৌবা পান্দমশিং অসি ফংনবা হোৎনবদা মখোয় পুম্নমক্না থৱাই য়াওখিবা, উৎখিবা ওপ্তিমিজম অমসুং কম্মিৎমেন্ত অসি থাগৎখি। ভারতনা মমাংঙৈদা গ্লোবেল ইকনোমীদা খ্বাইদগী চাউবা শিয়র পাইখিবগী মরু ওইবা মরম অসি মাগী মপাঙ্গল কনবা ত্রেদ অমসুং এক্সপোর্তননি হায়না মহাক্না নীংশিংখ্রে। মহাক্না গ্লোবেল ইকনোমীদা ঐখোয়গী অরিবা শিয়র অসি অমুক হন্না ফংনবা ঐখোয়গী এক্সপোর্ত মপাঙ্গল কনখৎহনবগী মথৌ তাবা অদুগী মতাংদা অকনবা ৱাফম ফোঙদোকখি।
প্রধান মন্ত্রীনা পোস্ত কোবিদকী গ্লোবেল ৱর্ল্দতা গ্লোবেল সপ্লাই চেনদা অহোংবশিং লাকখিবনা পীরিবা অনৌবা খুদোংচাবশিংগী কান্নবা লৌনবা স্তেকহোল্দরশিংদা মখোয়না অঙম্বা থাক্তা হোৎননবা ফোঙদোকখি। ঐখোয়গী শেন্মীৎলোনগী সাইজ, ঐখোয়গী মতিক-ময়াই, ঐখোয়গী মেন্যুফেকচরিং অমসুং সর্ভিস ইন্দস্ত্রী বেজ অসি য়েংলুরবদি মসিদা এক্সপোর্ত গ্রোথকী মতিক-ময়াই য়াম্না লৈ। লৈবাক অসিনা আত্মনির্ভর ভারতকী মিসনগী মাইকৈদা চংশিল্লিবা মতম অসিদা মসিগী পান্দমশিংগী মনুংদা এক্সপোর্ত্তা ভারতকী শিয়র অসি শরুক কয়া থোক্না হেনগৎহনবা হায়বা অসি অমা ওইরি। মহাক্না হায় মসি ফংনবা ঐখোয়না গ্লোবেল সপ্লাই চেনদা ঐখোয়না এক্সেস ফংবা তাই মসিনা ঐখোয়গী বিজিনেসকী স্কেল চাউথোকপা অমসুং চাউখৎপা ঙমগনি। মহাক্না মখা তারদুনা হায় ঐখোয়গী ইন্দস্ত্রীনা খ্বাইদগী অফবা তেক্নোলোজীগী মাইকৈদা চংশিনগদবনি, ইনোভেসনদা মীৎয়েং থমদুনা আর এন্দ দি দা শিয়র হেনগৎহনগদবনি। মহাক্না হায় লম্বী অসিদা চৎলবতদা ঐখোয়না গ্লোবেল ভেল্যু চেন্দা ঐখোয়গী শিয়র হেনগৎহনবা ঙমগনি। কম্পিতিসন অমসুং এক্সিলেন্স থৌগৎপগা লোইননা ঐখোয়না সেক্তর খুদিংমক্তা গ্লোবেল চেম্পিয়নশিং শেমগৎপা তাই হায়না মহাক্না অকনবা ৱাফম ফোঙদোকখি।
প্রধান মন্ত্রীনা এক্সপোর্ত হেনগৎহন্নবা য়াম্না মরু ওইবা ফেক্তর মরি থমখি। লৈবাক অসিদা মেন্যুফেকচরিং শরুক কয়া থোক্না হেনগৎহনবা অমসুং মদু ক্বালিতেতি ওইবা কম্পিতিসন ওইহনবা। অনিশুবদা, ত্রান্সপোর্তকী, লোজিস্তিক্সকী ওইবা অপনবশিং অসি কোকহনবা, মসিগীদমক কেন্দ্র, রাজ্যশিং অমসুং প্রাইবেৎ স্তেকহোল্দরশিংনা কন্না হোৎনমিন্নবা তাই। অহুমশুবদা – এক্সপোর্তরশিংগা লোইননা সরকারনা খুৎশম্নদুনা চৎপা। অমসুং মরিশুবা অসিনা ভারতকী প্রদক্তশিংগীদমক ইন্তরনেস্নেল মার্কেৎ অমা লৈবা। মহাক্না হায় ফেক্তর মরি অসি সীনর্জাইজ তৌরবা মতমতদা বারতনা মালেমগীদমক মেক ইন ইন্দিয়াগী পান্দম ফংবা ঙমগনি।
ঙসি প্রধান মন্ত্রীনা লৈবাক অসিদা, রাজ্যশিংদা সরকার অসিনা বিজিনেস ৱর্ল্দগী মথৌ তাবশিং অদু খঙলদুনা খুমাং চাউশিল্লি। মহাক্না সরকার অসিনা এম.এস.এম.ই.শিং থৌগৎনবা লৌখৎপা থৌরাংশিং অদু পনখি, খুদম ওইনা আত্মনির্ভর ভারত অভিয়ানগী মখাদা কম্প্লাইন্সশিংদা রেলেক্সেসন কয়া পীবা অমসুং লুপা করোর লাখ ৩গী ইমর্জেন্সী ক্রেদিৎ লাইন গরেন্তী স্কীমগী প্রোভিসিন অসিনি। প্রদক্সন লিঙ্ক ইনসেন্তিব স্কীমনা ঐখোয়গী মেন্যুফেকচরিংগী স্কেলতা নত্তনা গ্লোবেল ক্বালিতী অমসুং ইফিসিয়েন্সীগী চাংসু হেনগৎহনবদা মতেং ওইগনি হায়নসু মহাক্না ফোঙদোকখি। মসিনা আত্মনির্ভর আরতকী অনৌবা ইকোসিস্তেম অমা দিবেলপ তৌবা ঙমহনগনি। লৈবাক অসিনা মেন্যুফেকচরিং অমসুং এক্সপোর্ত্তা অনৌবা গ্লোবেল চেম্পিয়নশিং পুথোকপা ঙম্লগনি। মহাক্না প্রদক্সন লিঙ্ক ইনসেন্তিবসনা মোবাইল ফো শারিবা সেক্তরদা করম্না মপাঙ্গল হাপকনি হায়বগী মতাংদসু ফোঙদোকখি। মোবাইল ফোন সেক্তরদসু ঐখোয়না মসিগী শাফু উবা ফংলি। চহি ৭কী মমাংদা ঐখোয়না দোলর বিলিয়ন ৮রোমগী মোবাইল ফোন ইম্পোর্ত তৌরমখি। হৌজিক্তি মসি দোলর বিলিয়ন ২দা হন্থখ্রে। চহি ৭কী মমাংদা ভারতনা দোলর বিলিয়ন ০.৩ খক্তগী মোবাইল ফোনশিং এক্সপোর্ত তৌরমখি। হৌজিক্তি মসি দোলর বিলিয়ন ৩দা হেনগৎখ্রে।
প্রধান মন্ত্রীনা হায় কেন্দ্র অমসুং রাজ্য অনিমক্তা লৈরিবা সরকার অসিনা লৈবাক অসিগী লোজিস্তিক্সকী মতম অমসুং মমল হন্থহন্নবা হোৎনবদা মীৎয়েং চংলি। মল্তিমোদেল কনেক্তিবিতী লৈহন্নবা মসিগীদমক থাক খুদিংমক্তা থবক খোঙজেল য়াংনা পাইখৎলি।
প্রধান মন্ত্রীনা হায় লাইচৎনা পীবা চৈথেং হন্থহন্নবা সরকার অসিনা লেপ্তনা হোৎনরি। ভাইরস অসি লাকশিনদুনা থম্নবা ঐখোয়না কন্না হোৎনরি। ঙসি লৈবাক অসিদা ভেক্সিনেসনগী থবক খোঙজেল য়াংনা চংশিল্লি। ইরৈবাকচাশিং অমসুং ইন্দস্ত্রীগী সমস্যা পুম্নমক কোকহন্নবা লৌখৎপা য়াবা খোঙথাং খুদিংমক লৌখৎলি। মহাক্না মখা তারদুনা হায়খি, ঐখোয়গী ইন্দস্ত্রী অমসুং বিজিনেসনা মতম অসিগী মনুংদা অনৌবা শীংনবশিং অসি এদাপ্ত তৌদুনা অনৌবশিং পুথোক্লি। ইন্দস্ত্রীনা লৈবাক অসিনা মেদিকেল ইমর্জেন্সী থেংনবদা মতেং পাংখি অমসুং গ্রোথ হিংগৎহনবদা থৌদাং লৌখি। মসিনা মরম ওইরগা ঙসি দ্রগস অমসুং ফার্মাকোতিকেলশিংগা লোইননা ঐখোয়গী এক্সপোর্ত অসি লৌউ-শিংউগুম্বা সেক্তরশিংদা অনৌবা থাক অমা য়ৌবা ঙমখি। মহাক্না হায় ঙসি ঐখোয়না শেন্মীৎলোন ফগৎলকপতা নত্তনা গ্রোথ হেনগৎলকপগী অফবা খুদমশিং উবা ফংলি। মরম অসিনা মসি এক্সপোর্তকী অৱাংবা পান্দমশিং থম্নবা অমসুং মসি থুংহন্নবা চপ চাবা মতম অমা ওইরে। মহাক্না হায় সরকারনা থাক খুদিংমক্তা মসি ফংবা ঙম্নবা মথৌ তাবা খোঙথাংশিং লৌখৎলি। হন্দক্তা সরকারনা এক্সপোর্তরশিংগী মতাংদা অচৌবা ৱারেপ অমা লৌখি। ৱারেপ অসিদগী ঐখোয়গী এক্সপোর্তরশিংনা ইন্সুরেন্দ কভরগী মওংদা চাউরাক্না লুপা করোর লিশিং ৮৮গী বুস্ত ফংলগনি। মসিগা মান্ননা এক্সপোর্ত ইন্সেন্তিবশিং অসি রেস্নেলাইজ তৌবনা, দবল্যু.তি.ও. কম্প্লাইয়েন্ত শেম্বনসু ঐখোয়গী এক্সপোর্ত অসিবু থৌগৎকনি।
প্রধান মন্ত্রীনা বিজিনেস তৌবদা স্তেবিলিতী লৈবগী মরু ওইবা অদু থমখি। মহাক্না হায়, ভারত সরকারনা হান্নগী তেক্সেসন মুত্থৎনবা লৌখিবা ৱারেপ অসিনা ঐখোয়গী কমিতমেন্ত উৎলি, পোলিসীশিংদা লৈরিবা কনসিস্তেন্সী উৎলি অমসুং ইনভেস্তর পুম্নমক্তা ভারতনা অনৌবা ওইথোকপা য়াবশিংগী থোংশিং হাংবতা নত্তনা পুক্নীং লেপ্পা ভারত সরকারনা মখোয়গী ৱাশকশিং থুংহনবগা ঙম্মি হায়বগী ময়েক শেংবা পাউজেল অমা পীখ্রে:
প্রধান মন্ত্রীনা এক্সপোর্তকী পান্দমশিং ফংনবা হোৎনবদা অমসুং অওনবশিং অসি ইমপ্লিমেন্ত তৌবদা, ইনভেস্তমেন্ত লাকহনবদা, ইজ ওফ দুইং বিজিনেস লৈহনবদা অমসুং লাস্ত মাইল ইনফ্রাস্ত্রকচর শেমগৎপদা রাজ্যশিংগী থৌদাং লৈ হায়না ফোঙদোকখি। মহাক্না হায় রিগুলেতরীগী ওইবা পোৎলুম অসি হন্থহন্নবা কেন্দ্র সরকারনা রাজ্যশিংগা লোইননা খুৎশম্নদুনা হোৎনরি। রাজ্যশিংদা এক্সপোর্ত হনশিং শেমগৎনবা রাজ্যশিংগী মরক্তা অফবা মওংদা লম্বা তৌননবা থৌগৎলি। রাজ্যশিংদা মখোয়গী জিলা অমমমগী প্রদক্ত অমমমদা মীৎয়েং চংনবা থৌগৎলি।
প্রধান মন্ত্রীনা হায় এক্সপোর্তকা মরী লৈননা ঐখোয়গী অচৌবা পান্দম অসি হোলিস্তিক অমসুং অকুপ্পা এক্সন প্লানগী খুত্থাংদা ফংবা ঙমগনি। মহাক্না স্তেকহোল্দরশিংদা ঐখোয়গী লৈরিবা এক্সপোর্তশিং অসি মথৌ হেনগৎহন্নবা অমসুং কৈথেলশিং শেমগৎনবা থবক পাইখৎনবা, অনৌবা পোত্থোকশিংগী অনৌবা পন্থুংফমশিং শেমগৎনবা পুক্নিং চিংশিনখি। হৌজিক্কী ওইনা ঐখোয়গী এক্সপোর্তরশিংগী তঙ্খাই অমগী অচৌবা পন্থুংফম ৪ খক্তা লৈ। মসিগা মান্ননা ঐখোয়গী এক্সপোর্তকী চাদা ৬০দি ইঞ্জিনিয়রিংগী পোৎলমশিং, মনি মুক্তা অমসুং সনা লুপা, পেত্রোলিয়ম অমসুং কেমিকেলগী পোত্থোকশিং অমসুং ফার্মাকোতিকেলশিংগা মরী লৈনৈ। মহাক্না অনৌবা পন্থুংফমশিং থীনবা অমসুং মালেমদা ঐখোয়গী অনৌবা পোত্থোকশিং য়ৌহন্নবা পুক্নিং চিংশিনখি। মহাক্না মখা তারদুনা হায় মাইনিং, কোল, দিফেন্স, রেলৱেজ গুম্বা সেক্তরশিং হাংদোকরকপনা ঐখোয়গী ওন্তপ্রিনোরশিংদা এক্সপোর্তশিং হেনগৎহন্নবা অনৌবা খুদোংচবশিং ফংহল্লে।
কেন্দ্রগী এক্সতর্নেল এফিয়র্স মন্ত্রালয়গী অম্বেসেদরশিং, ওফিসিএলশিংদা প্রধান মন্ত্রী হায় মখোয়না লৈবাক অমহেক্তগী মহুৎ শিন্দুনা লৈরবসু মখোয়না লৈবাক অদুগী তঙাইফদবা অদু মুন্না খংই। মহাক্না মখোয়না মসিদা কম্মর্স ইন্দ্রস্ত্রীগী মরী অমা শমজিন্নবা থৌদাং লৌনবা খংহনখি। তোঙান তোঙানবা লৈবাকশিংদা লৈরিবা ভারতকী হাউসশিং অসি ভারতকী মেন্যুফেকচরিং পাৱরগী মীহুৎ ওইনসু মথৌ তৌগদবনি। ঐখোয়গী এক্সপোর্তরশিং অমসুং মিসনশিংগী মরক্তা তৎতনা পাউ ফাওননবা সিস্তেম অমা শেমগৎনবা কম্মর্স মন্ত্রালয়দা খংহনখি।
প্রধান মন্ত্রীনা ঐখোয়গী এক্সপোর্তশিংদগী য়াম্না চাওনা কান্নবা ফংনবগী মতাংদা ফোঙদোক্লদুনা ঐখোয়গী লৈবাক মনুংদসু অপনবা লৈতবা অমসুং অফবা মখলগী ক্বালিতী চেন অমা শেম্বা মথৌ তাই হায়না ফোঙদোকখি। মসিগীদমক্তা ঐখোয়না অনৌবা মরী অমা অমসুং অনৌবা পার্তনরশীপ অমা শেমগৎপা মথৌ তাই। এক্সপোর্তর খুদিংমক্তা ঐখোয়গী এম.এস.এম.ই.শিং, লৌমীশিং অমসুং ঐখোয়গী ঙামীশিংগা মরী ফগৎহন্নবা অমসুং স্তার্তঅপশিং প্রমোৎ তৌনবা অমসুং মখোয়বু মতেং পাংনবা খংহনখি।
প্রধান মন্ত্রীনা ক্বালিতী অমসুং রিলাইএবিলিতীগী অনৌবা মশক অমা শেমগৎনবা পুক্নিং চিংশিনখি। মহাক্না হায় মালেমগী কাচিন কোইয়া শিনবা থুংনা ঐখোয়গী মমল য়াম্লবা পোত্থোকশিং ফংহন্নবা মহৌশাগী ওইবা দিমান্দ অমা শেম্বা হায়বসি ঐখোয়গী তঙাইফদ্রবা থৌদাং অমনি। মহাক্না ইন্দস্ত্রী, এক্সপোর্তর খুদিংমক হীরম খুদিংমক্তা সরকারনা মতেং পাংগনি হায়না থাজবা পীখি। মহাক্না আত্মনির্ভর ভারত অমসুং প্রোপেরস ভারত অমা পুরক্নবা ইন্দস্ত্রীশিংগী পুক্নিং চিংশিনখি।
কেন্দ্রগী এক্সতর্নেল এফিয়র্স মন্ত্রী শ্রী এস. জয়শঙ্করনা থৌরম অসিগী অখন্নবা অদু মীয়াম মমাংদা থমখি। মহাক্না হায় থৌরম অসিগী নুংগী ওইবা ৱারোল অসি লোকেল গোজ গ্লোবেল ওইবনা ইন্দিয়ন মিসন্সনা অকক্নবা লৈবাকশিংগী দিমান্দগা লোইননা ঐখোয়গী পোত্থোক পুথোক্লিবশিংগা কন্নেক্ত তৌবদা মতেং পাংনবা আলেমগী ওইনা লোকেল ওইবা মথৌ তাই। কেন্দ্রগী কম্মর্স মন্ত্রী শ্রী পিয়ুশ গোয়লনা হায় মালেমগী ইনভাইরনমেন্ত অসি ঐখোয়গা চুনবা ওইরে অমসুং ঐখোয়গী এক্সপোর্তশিং হেনগৎহন্নবা অতোইপ্পা লৈবাকশিংগা য়েংনবদা ঐখোয়গী কম্পেরেতিব অমসুং কম্পিতিতিবকী ওইবা খুদোংচাবশিংদা লেভরেজ পীনবা মীৎয়েং চংগদবনি।
ইন্দিয়ন মিসনগী মকোকথোংবশিংনা ভারতকী এক্সপোর্তশিং হেনগৎহন্নবা মখোয়গী ইনপুৎ অমসুং সজেসনশিং পীখি। মখোয়না সেক্তর সেমগৎপা অমসুং অকক্নবা মফমগী ললোল-ইতিক্কী তার্গেৎশিং, ভেল্যু এদিসন্দা মীৎয়েং চংবা মথৌ তাবা, প্রদক্তশিংগী ক্বালিতী স্তেন্দর্দশিং, সপ্লাই চেন দাইভর্সিফিকেসন, সপ্লাইশিংদা রিলএলাইবিলিতী পীবা অমসুং কন্নেক্তিবিতী ফগৎহনবগী মতাংদা খন্নখি। মখোয়না হায় অনৌবা কৈথেলশিং অমসুং অকক্নবা মফমগী প্রক্তশিংদা মীৎয়েং চংবা মথৌ তাই অদুগা মসিগা লোইননা মফমশিং অমসুং প্রদক্তশিংদা ঐখোয়না অতোপ্পগা হীদান্নবা অসি হৌজিক্কী ওইনা ঙাক্না থম্লি।
***
(Release ID: 1743533)
Visitor Counter : 84
Read this release in:
Marathi
,
English
,
Urdu
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
সন্দে সমবাদ ৪দা দা. হর্শ বর্ধন্না সোসিএল মীদিয়া য়ুজরশিংগা লোয়ননা ৱারী ৱাতাই শাখ্রে
“সরকারনা কোবিদ-১৯ বেক্সিন দোজ মিলিয়ন ৪০০-৫০০ লৌনবা অমসুং শীজিন্ননবা থৌরাং তৌরি”
“সরকারগী পান্দমদি জুলাই ২০২১ ফাওবদা মীওই করোর ২০-২৫ কোনশিনবনি”
“ওক্তোবর অরোইবা ফাওবদা রাজ্যশিংনা অহানবা খুদোংচাবা পীগদবা মীওই কাংলুপশিং অদুগী অকুপ্পা মরোল পীখৎলক্নবা খংহনখ্রে”
“কোবিদ-১৯গী ইম্ম্যুনাইজেসনগী খ্বাইদগী অহানবা খুদোংচাবা অসি মাংজিল থারিবা হেল্থক্যের ৱাকরশিংদা পীগনি”
“ভেক্সি লৈশিনবা অসি কেন্দ্রগী খুত্থাংদা লৈশিনগনি অমসুং কোন্সাইমেন্ত অমমমগী রিএল তাইম পুথোক্কনি”
“ভারতকী ওইবা ভেক্সিন পুথোক্লিবশিংদা সরকারনা মপুং ফানা মতেং পাংলি”
“ভেক্সিনশিং মীপুম খুদিংমক্তা চপ মান্ননা ফংহন্নবা সরকারনা খোঙথাং পুম্নমক লৌখৎনবা হোৎনরি”
Posted On:
04 OCT 2020 2:26PM by PIB Imphal
হকশেল অমসুং য়াইফ য়ুম্বালগী কেন্দ্রগী মন্ত্রী দা. হর্শ বর্ধন্না সন্দে সমবাদকী মরিশুবা তাঙ্কক্তা মহাক্কী সোসিএল মীদিয়াদা ৱারী ৱাতাই শারিবা মীওইশিংনা পোস্ত তৌরকপা ৱাহংশিংগী পাউখুম পীখি। তাঙ্কক অসিদা ৱাহংশিং হংবা পাম্লিবশিংনা মখোয়গী ৱাখলদা কোবিদকী বেক্সিনগী মতাং অসিনা খ্বাইদগী মরু ওইবা হীরম অমা ওইখি। মহাক্না কোবিদতা প্লাজমা থেরপী শীজিন্নবা, কোবিদ লায়চৎ অসিগী লৈরক অসিদা ২০২৫ ফাওবগী মনুংদা তি.বি. মপুং ফানা মুত্থৎপা অমসুং ভারতকী স্কুলশিং হাংবা অসিগুম্বা মরী লৈনবা হীরমশিং অসিগী মতাংদা মচাখাইনা থমখি।
বেক্সিনশিং য়েন্থোকপদা অহানবা খুদোংচাবা পীবগী মতাংদা হংলকখিবা ৱাহংশিংগী মতাংদা, দা. হর্শ বর্ধন্না পাউখুম পীরদুনা হায়খি হকশেল মন্ত্রালয়না হৌজিক রাজ্যশিংনা বেক্সিন অসি হান্না ফংহনগদবা মীওইশিং মরু ওইনা কোবিদ-১৯ লাকশিন্নবা থবক তৌরিবা হেল্থ ৱার্করশিংগী লিস্তশিং পীখৎলক্নবা ফোর্মেৎ অমা শেম্লি। মাংজিল থারিবা হেল্থ ৱার্করশিংগী লিস্ত অসিদা সরকারগী অমদি লনাই সেক্তর অনিমক্তগী দোক্তরশিং, নর্সশিং, পেরামেদিক্স, সেনিতরী স্তাফ, আশা ৱার্করশিং, সর্ভিলেন্স ওফিসরশিং অমসুং ত্রেসিং, তেস্ততিং তৌবা অমদি অনাবশিং লায়েংবগী অতোপ্পা লমশিংদা থবক তৌরিবা কাংলুপশিং য়াওগনি। থবক অসি ওক্তোবরগী অরোইবা শরুক ফাওবদা মপুং ফাহন্নবা পান্দম থম্লি অমসুং রাজ্যশিংনা কোল্দ চেন ফেসিলিতীশিং অমসুং ব্লোক্কী থাক্তা মথৌ তাবা অতোপ্পা মরী লৈনবা ইনফ্রাস্ত্রকচরগী অকুপ্পা ৱারোলশিং পীখৎলক্নবা চেকশিন্না লমজিং-লমতাক্লি। কেন্দ্রনসু ঐচ.আর., ত্রেনিং, সুপর্বিজন অসিনচিংবগী কেপাসিতীশিং চাউনা হেনগৎহন্নবা অমসুং জুলাই ২০২১ ফাওবদা চাউরাক্না মীওই করোর ২০-২৫না শীজিন্নবা দোজ মিলিয়ন ৪০০-৫০০ ফংহন্নবা থৌরাং লোখৎলি। থৌরাংশিং অসিগী ৱারেপ লৌবা অসিদা সরকারনা কোবিদ-১৯গী লায়বা অসিগী মতাংদা ইম্ম্যুনিতী দেতাসু য়েংশিল্লি হায়না মহাক্না ফোঙদোকখি।
মহাক্না হায়খি নিতি আয়োগকী মীহুৎ (হকশেল) ওইরিবা শ্রী ভি কে পাউলনা চ্যেরমেন ওইদুনা অৱাংবা থাক্কী কম্মিতী অমানা মসিগী থবক থৌরমশিং অসি পাঙথোক্লি। বেক্সিন লৈশিনবগী থবক অসি কেন্দ্রনা তৌরি অমদি খ্বাইদগী মথৌ তারিবশিংদা ফংহন্নবা কনসাইনমেন্ত অমমমগী ওইবা দেলিবরী তৌদ্রিবা ফাওবা রিএল তাইম ওইনা ত্রেক তৌবা য়াহনগনি। মহাক্না হায়খি কম্মিতীশিং অসিনা লৈবাক অসিদা মখল কয়াগী বেক্সিনশিং ফংহন্নবা তাইমলাইনশিং হেন্না খংনবা হোৎনরি, ভারতকী ইনবেন্তরী অমসুং সপ্লাই চেন মেনেজমেন্তকীদমক মশিং য়াম্লবা দোজশিং ফংহন্নবা বেক্সিন শারিবশিংগী অয়াবা লৌরি অমসুং খ্বাইদগী খুদোংথিবা য়াবা কাংলুপশিংগী অহান-অকোন শিন্দোক্লি। মসিগী থবক অসি চত্থদুনা বেক্সিন লোয়রকপা মতমদা ইম্ময়্যুনাইজেসন প্রোগ্রামশিং মপুং ফানা চত্থবা ঙমহনগনি।
পঞ্জানকী লৈরিবা তোকঙা শন্দোকপা মীওইশিংনা খল্লিবা অরানবা ৱাখল্লোনশিং অদু কোকহল্লদুনা দা. হর্শ বর্ধন্না কোবিদ-১৯ লায়চৎ অসি হকচাং ফাবা মীওইশিংদগী হকচাংগী কয়াৎশিং লৌথোক্নবা সরকারগী খুজিল থৌরাং অমনি হায়না মরাল শীরিবা অসি অকনবা মওংদা য়ানিংদবা ফোঙদোকখি।মহাক্না হায়খি হন্দক ৱর্ল্দ বেঙ্ক – এসিয়ন ইনফ্রাস্ত্রকচরেল ইনবেস্তমেন্ত বেঙ্ক অমসুং এসিয়ানা দিবেলপমেন্ত বেঙ্কনা কোবিদ লাকশিন্নবা লুপা করোর ১৫,০০০ পীথরকখিবা লোন অসি য়েংলগা কোবিদ-১৯গী ইমর্জেন্সীগী ওইবা থৌরাংশিং ইমপ্লিমেন্ত তৌনবা সরকারনা ফাইনান্সিং এজেন্সীশিংদগী ফিস্কেল কন্সিদরেসনগা মরী লৈনহল্লোই।
মন্ত্রীনা মসিদা থৈদোকপা নত্রগা ব্লেক মার্কেতিং তৌহল্লোই হায়না থাজবা পীখি, “মমাংদা অহানবা খুদোংচাবা পীনবা লৌখিবা ৱারেপকী মতুং ইন্না অমসুং প্রোগামগী মওংদা শিন্দোক্তুনা বেক্সিন অসি য়েন্থোক্কনি। ত্রান্সপরেন্সী অমসুং একাউন্তেবিলিতী লৈহন্নবা থবক থৌরম অসিগী অকুপ্পা মরোল লাক্কদৌরিবা থাশিং অসিদা পুথোক্কনি।” মহাক্না হেল্থ ক্যের ৱার্করশিং, অহলশিং নত্রগা অনাবা লৈবা মীওইশিংদা অহানবা খুদোংচাবা পীবা মথৌ তাই হায়না ফোঙদোকখি।
মসিগা মান্নবা ৱাহংশিংগী পাউখুম পীরকদুনা, মহাক্না হায়খিবেক্সিন অনিগী মরক্তা করম্বনা হেনবগে হায়বদা ৱাখল্লোন ফোঙদোকপা ওইথোক্তে অদুবু “করিগুম্বা ঐখোয়না বেক্সিন মখল কয়া ফংলবসু, মখোয় পুম্নমক অফবা ওইগনি অমসুং মখোয়না নোবেল কোরোনাভাইরস অসিগী ময়োক্তা মথৌ তাবা ইম্ম্যুন রেস্পোন্স ফংহনগনি”। মহাক্না হায়খি বেক্সিন পুম্নমক অসি খুদোংথিদে, ইম্ম্যুনোজেনিক ওই হায়না উৎখবনি অমসুং ভারতকী ৱাংমদা ক্লিনিকেল ত্রাইএলশিং মপুং ফানা তৌনবা খুদোংথিবা থোক্তনা অমসুং ভারতকী মীয়ামদা ইম্ম্যুনোজেনিসিতী লৈহন্নবা ব্রিদজিং স্তদীশিং তৌবা মথৌ তাই লোয়ননা স্তদীশিং অসি হেন্নবা পীকপা সাইজতা পাঙথোকপা অমসুং থুনা লোয়শিন্নবা য়াগনি।
তোঙান তোঙানবা ত্রাইএলশিংগী লৈরিবা ফীভমগী মতাংদা হংলকপা ৱাহং অমগী পাউখুম পীরদুনা, দা হর্শ বর্ধন্না হায়খি ভারতকী প্রপোজ তৌখিবা ক্লিনিকেল ত্রাইএল পুম্নমক সেৎ তৌরবা প্রিন্সিপলশিং শীজিন্নদুনা দিজাইন তৌখি অমসুং ভারতকী দ্রগ কন্ত্রোলর জেনরেলনা লিংখৎখিবা সবজেক্ত এক্সপর্ত কম্মিতিনা কুপনা য়েংশিল্লি। হন্দক্তা, ভারত্তা কোবিদ-১৯ বেক্সিনশিংগী লাইসেন্স পীবগী মথৌ তাবশিংগী মতাংদা দ্রাফ গাইদলাইনশিং দি.সি.জি.আই.না শেমখি। রুসিয়াগী “স্পুতনিক-ভি” বেক্সিনগী ভারত্তা চত্থরিবা ফেজ ২ ক্লিনিকেল ত্রাইএল অসিগী মতাংদা হংলকপা ৱাহং অমদা দা. হর্শ বর্ধন্না হীরম অসি অন্দর কন্সিদরেসনদা লৈরি অমসুং ফেজ ৩ ত্রাইএলশিং অসিগী মতাংদা ৱারেপ অমত্তা লৌবা লৈত্রি হায়না শেংদোকখি।
বেক্সিনেসনগী মতুংদা থোরকপশিং অসি মহৌশানি হায়না দা হর্শ বর্ধন্না ফোঙদোক্লদুনা মহাক্না হায় বেক্সিনেসনগী মতুংদা থোকরকপা নুংঙাইদবশিংদা ইঞ্জেক্সন থিনবা মফমদা নারকপা, লাইহৌ তৌবা অমসুং ঙাংখৎলকপা অসিগুম্বা অনাবা, হুমাং কাংখৎপা, সীনকোপ নত্রগা ৱান্থবা অসিগুম্বা নুংঙাইদবা য়াওরি অমসুং হায়রিবশিং অসি মতম খরখক্তগীনি অমসুং বেক্সিন অসিনা ঙাকথোকপা ঙম্বগী মপাঙ্গলদা অকায়বা থোক্লোই। মসিগা মরী লৈনবা ৱাহং অমদা, মহাক্না হ্যুমেন চেলেঞ্জ এক্সপেরিমেন্তশিংগী লৈরিবা চৎনবী অসিগা মরী লৈননা, “মালেমগী ওইনা এক্সপেরিমেন্ত তৌবদগী ফংলকপা ফলশিংনা মসি কান্নরে হায়না উৎত্রিবা ফাওবা ভারতনা অসিগুম্বা ত্রাইএলশিং অসি পাঙথোক্লোই। ক্লিনিকেল ত্রাইএলশিং মপুং ফানা মাই পাকখ্রবা বেক্সিনশিং অসিনা খুদোংথিবা থোহন্দনবা অমসুং নোবেল কোরোনাভাইরসকী ময়োক্তা মপুং ফানা লান্থেংনবা ঙম্নবা ভারতনা থবক কন্না চত্থরি।””হ্যুমেন চেলেঞ্জ স্তদীশিং অসি পাঙথোকপা মতমদা চেকশিল থৌরাংশিং অমসুং থোরকপা য়াবা অদু কুপনা কন্থবা মথৌ তাই। মসিদগী ফংলক্কদবা কান্নবশিং অসিনা মীওইবদা খুদোংথিবা থোকহল্লোই হায়বগী মরম ময়েক শেংনা পীগদবনি,” হায়না মহাক্না ফোঙদোকখি।
সিঙ্গল দোজ অমসুং দবল দোজ ভেক্সিনশিংগী মরমদা মহাক্কী ৱাখল্লোনশিং ফোঙদোক্লদুনা, লায়চৎ অসি থুনা লাকশিন্নবা সিঙ্গল দোজ ভেক্সিন পাম্মি হায়না ফোঙদোকখি। অদুম ওইনমক সিঙ্গল দোজ শিজিন্নরগা ইম্ম্যুন ঙাকশেনবগী অপাম্বা থাকশিং অদু ফংবা হায়বসি মহৌশানা অরাইবা ওইদে। অহানবা দোজনা ইম্ম্যুনগী ঙাকশেল খরা পীবা অমসুং অনিশুবা দোজনা মদু মখাতানা মপাঙ্গল কনখৎহনবনা মরম ওইরগা অপাম্বা ইম্ম্যুনোজেনিসিতী ফংনবা দোজ অনিগী ভেক্সিনশিং অসি চান্নবা ওই হায়না মহাক্না মখা তাখি।
স্কুলশিং হাংদোকপগী মতাংদা মহৈরোয়শিংনা মমা মপাগী অইবা অয়াবাগী মতুং ইন্না স্কু খাবা য়াবা অমসুং মহৈরোয়শিংদা এতেন্দেন্স অসি মরুওইনা লৌরোই হায়না ফোঙদোক্লিবা এম.ঐচ.এ.গী গাইদলাইনশিংগী মহাক্না ফোঙদোকখি। হাংবা য়াবগী অয়াবা পীরিবা স্কুলশিংনা সরকারনা থম্বা এস.ও.পি.শিং শোইদনা ঙাক্না চৎকদবনি।
মন্ত্রী সরকারনা সিনিয়র সিতিজেনশিংগী মতেং পাংনবা লৌখৎলিবা খোঙথাংশিগী মতাংদা ফোঙদোকখি; সরকারগী অমসুং সরকারগী নত্তবা হোস্পিতাল খুদিংমক্তা কোরোনা নারকপা য়াবা অহল ওইরবা অমহেক্তদা অহানবা খুদোংচাবা পীদুনা তেস্ত তৌনবা অমসুং লায়েংনবা অকনবা ইন্সত্রক্সনশিং পীখ্রে; সরকারগী কোল সেন্তরশিংনা অহল ওইরবশিংগী ৱাকৎশিং মরুওইনা লৌনবা অমসুং মখোয়দা মতিক চাবা পাঊতাক পীনবা খংহনখ্রে; লায়চৎ অসিদা করি তৌগদবা অমসুং করি তৌরোইদবা হায়বগী মতাংদা হকশেল মন্ত্রালয়না সিনিয়র সিতিজেনশিংগী অখন্নবা গাইদলাইনশিং থোকখ্রে; ওল্দ এজ হোম খুদিংমক্তা অহল ওইরবশিংবু কোরোনাদগী ঙাকথোক্নবা অমসুং নোদেল ওফিসর অমা থম্নবা খোঙথাং খুদিংমক লৌখৎনবা খংহনখ্রে; চহি ৬০ নত্রগা হেল্লবা সি.জি.ঐচ.এস. বেনিফিসরীশিংদা মখোয়গী য়ুমদা হকথেংননা লেম্না হীদাক লাংথকশিং পীরি।
দা. হর্শ বর্ধন্না কোবিদ লায়চৎতগী তি.বি. লায়নাদগী ফগৎলকখিবশিং ঙাক-শেন্নবা লৌখৎলিবা খোঙথাংশিংগী মতাংদা শন্দোক্না ফোঙদোকখি; হকশেল অমসুং য়াইফ য়ুম্বাল মন্ত্রালয়গী সেন্ত্রেল তি.বি. দিভিজন্না এদভান্স দিরেক্তিবশিং থোকখ্রে অমসুং রাজ্যশিং/জিলাশিংগা লোয়ননা তি.বি. সর্ভিসশিং মখাতানা পীনবা য়েংশিল্লি; লায়চৎ অসিগী মনুংদা মখাতানা মথৌ তৌনবা তি.বি. দাইগনোতিক্স লেবশিংদা লমজিং লমতাক পীখ্রে; তি.বি অনাবশিংগী দ্রগশিং মতম শাংদোক্নবা, থোংগালদা দেলিবরী তৌনবা অমসুং অহেনবা চেকশিন থৌরাংশিং লৌখৎনবা প্রোবিজনশিং থোকখ্রে; অনৌবা সর্ভিলেন্সকী লালোংশিং পুথোকখ্রে; তি.বি. লাকশিন্নবা ফেসিলিতীশিং চাউথোকখ্রে অমসুং ইন্সতিত্যুস্নেল বেজ স্ক্রিনিংগী মতেং পীখ্রে; ইনফেক্সন, প্রিবেন্সন অমসুং কন্ত্রোল এক্তিবিতীশিংদা কন্সেন্ত্রেৎ তৌবা এৱেয়র্নেসকী থবকশিংদা অহেনবা মীৎয়েং চংখ্রে। মন্ত্রীনা অমুক হন্না ফোঙদোকখি মদুদি লায়রবা, চী থুংবা, য়ুমগী ফীভম চাদবা, কম্ম্যুনিতী হাইজিন অমসুং হকচাং ফত্তবগী ফীভমশিংগুম্না তি.বি. অসি সমাজগা লোয়ননা লৈরবসু ২০২৫ ফাওবদা তি.বি. অসি মুত্থৎলগনি।
হরাউ কুমহৈগা মরী লৈনবা ৱাহং অমগী পাঊখুম পীরদুনা মন্ত্রীনা প্রধান মন্ত্রীগী ৱারোল অমা ফোঙদোক্লদুনা হায় “নহাক্কী পুন্সি লৈরবদি সংশার অসি লৈগনি”। ঐখোয়না হকচাং ফরবা খক্তদা হরাউ কুহৈ পাঙথোকপা ঙমগনি হায়না মহাক্না হায়খি। লাক্কদৌরিবা হাউ কুমহৈগী মতম অসিদা পুজা পন্দলশিং য়াহনবা হায়বসি রাজ্য সরকারশিংগী খুৎতা লৈ। মহারাস্ত্রনা নব্ররাতী হরাউ কুমহৈগী এদভারাস্ত্রনা নব্ররাতী হরাউ কুমক্সন, প্রিবেন্সন াইজরী অমা থোকখ্রে অমসুং মসিগী মখাদা রাজ্য অসিদা গর্বা অমসুং দান্দিয়া মহোসবশিং পাংথোকপা য়ারোই। গুজরাত্তসু হন্দক্কী চহিগী গর্বা অমসুং দান্দিয়া মহোসব পাংথোকপা থিংখ্রে।
দা. হর্শ বর্ধন্না ৱারকপনা মরম ওইদুনা কোবিদকা চান্নবা লমচৎ শাজৎ অসি ঙাক্না চৎলক্তবা অসি মেদিকেলগী লোলদা প্রিবেন্সন ফেতিকনি হায়না ফোঙদোকখি।“মীয়াম্না লেপ্তনা চেকশিল থৌরাং লৌখৎকদবা মতম অসিদা ৱারক্তুনা তোকথোকই।মখোয় খরনা তোঙান তোঙানবা মরমশিংনা চেকশিল থৌরাং লৌখৎপা তোক্লি। ঐহাক্না মীয়ামদা পীনীংবা পাউজেলদি ঐখোয় পুম্নমক্না থৱায় য়াওনা চেকশিল থৌরাংশিং লৌখৎসি হায়বা অসিনি”। মহাক্না মীয়ামদা কুম্মৈগী পন্থা অসিগী মনুংদা কোবিদকা চান্নবা লমচৎ শাজৎশিং ঙাক্না চৎনবা হায়জখি। মহাক্না মীয়ামদা থৌদাং মশক খঙবা প্রজাশিং ওইনবা এপিল তৌখি। মহাক্না হায়খি, “ঐখোয় পুম্নমক্না ঐখোয়না ঙমজবা থাকশিংদা থৌদাং লৌরসি: লনাইগী, খুন্নাইগী, আর.দবল্যু.এ., লৈকাইগী অমসুং ওফিসকী”।
“সন্দে সম্বাদ”কী মরিশুবা তাঙ্কক য়েংনবা মখাগী লিঙ্ক অসিদা চংবীয়ু:
ত্বিত্তর: https://twitter.com/drharshvardhan/status/1312659867224612864
ফেসবুক: https://www.facebook.com/watch/?v=3281142565296376
য়ুত্যুব: https://www.youtube.com/watch?v=fF1Vpsn4Z2w
দি.ঐচ.ভি. এপ: http://app.drharshvardhan.com/download
*****
(Release ID: 1661720)
Visitor Counter : 102
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Odia
,
Tamil
,
Telugu
,
Malayalam


text:
খন্ন-নৈনবগী থৌরমদা প্রোফেসার ঙাঙোম বসন্ত কুমার অমসুং ইঙুদম বিনোদনা কবিগুরুগী পুন্সি অমসুং সাহিত্যগী লমদা তোঙান তোঙানবা হিরমদা ৱা ঙাংখি। কবিগুরু রবীন্দ্রনাথ ঠাকুর ১৮৬১ ইংগী মে থাগী তাং ৭ তা পোকখি অমসুং ১৯৪১ ইংগী আগষ্টকী তাং ৭ তা নোঙ্গাখি। ১৯১৩ ইংদা সাহিত্যদা মহাক চাওথোকচনিঙাই ওইরবা নোবেল প্রাইজ ফংখি। বিশ্বভারতী শান্তিনিকেতনদা মহাক্না ইহান হান্না মনিপুরী জগোয়বু ১৯২০ দা সাবজেক্ট অমা ওইনা তম্ব হৌহনখি। আগরতলাগী বুদ্ধিমত্ত সিংহনা বিশ্বভারতীগী অহানবা মনিপুরী জগোইগী ওজানি।
সভাপতীগী ৱারোলদা প্রোঃ এ. শহিদ চৌধুরীনা কবিগুরুগী ৱাখল্লোন অমদি আদর্শবু মাঙদা থমদুনা ঐখোয়গী নীংথিবা সাহিত্য শেমগৎপগী মথৌনি হায়না পনখি। কবি সন্মেলন অসিগী হেক মতুংদা পরিষদকী থৌসিন কাঙলুপকী মীফম অমা চৎথখি। মীফমসিদা সংবিধানগী শরুক খরা শেমদোকপা অমসুং লাক্লিবা চহিগী মীফমদা কবিগুরুগী সাহিত্যগী মরমদা সেমিনার অমসুং মনিপুরী সাহিত্য পরিষদ আসামগী চহি ৫০ শুবগী থৌরম অমা পুন্না পাঙথোক্নবসু খন্নখি। থৌরম লোয়শিল্লকপদা লূপকী সেক্রেটরী সাজবম মহিবুর রহমননা ৱাগৎ ৱাহৈ ফোঙদোকখি। (লক্ষীপুর-ওনলাইন)


text:
শেল-থুম মন্ত্রালয়
ফাইনান্স মিনিস্তরনা এগ্রিকলচর, ফিসরিজ অমসুং ফুদ প্রোসেসিং সেক্তরশিংগীদমক এগ্রিকলচর ইনফ্রাস্ত্রকচর লোজিস্তিক্স, কেপাসিতী বিলদিং, গবর্নান্স অমসুং এদমিনিস্ত্রেতিব রিফোর্মশিং মপাঙ্গল কনখৎহন্নবা খোঙথাংশিং লাওথোকখ্রে
• লৌমীশিংগী ফার্ম-গেৎ ইনফ্রাস্ত্রকচরগীদমক লুপা করোর লাখ ১গী এগ্রি ইনফ্রাস্ত্রকচর ফন্দ
• মাইক্রো ফুদ ইন্তরপ্রাইজেস (এম.এফ.ই.)কী ফোর্মেলাইজেসনগীদমক লুপা করোর ১০,০০০গী স্কিম
• প্রধান মন্ত্রী মতস্য সম্পাদা য়োজনা (পি.এম.এম.এস.ৱাই.)গী থোংদা ঙামীশিংগীদমক লুপা করোর ২০,০০০
• নেস্নেল এনিমেল দিজিজ কন্ত্রোল প্রোগ্রাম
• এনিমেল হজবেন্দরী ইনফ্রাস্ত্রকচর দিবেলপমেন্ত ফন্দ শেমগৎপা – লুপা করোর ১৫,০০০
• হর্বল কল্তিবেসনগী প্রমোসন : লুপা করোর ৪,০০০গী শেঞ্জং
• বীকীপিং ইনিসিয়েতিব – লুপা করোর ৫০০
• ‘তোপ’তগী তুতেল ফাওবা – লুপা করোর ৫০০
• এগ্রিকলচর সেক্তরগীদমক গবর্নান্স অমসুং এদমিনিস্ত্রেতিব রিফোর্মসকী খোঙথাং
o লৌমীশিংগীদমক হেন্না ফবা মমল ফংবা ঙমহন্নবা ইসেন্সিয়েল কমোদিতীজ এক্ত এমেন্দ তৌবা
o লৌমীশিংদা মার্কেতিং চোইস ফংহন্নবা এগ্রিকলচর মার্কেতিং রিফোর্মস
o এগ্রিকলচর প্রোসিজর প্রাইস অমসুং ক্বালিতী এসুরেন্স
Posted On:
15 MAY 2020 7:42PM by PIB Imphal
প্রধান মন্ত্রী শ্রী নরেন্দ্র মোদীনা ২০২০গী মে ১২দা ভারতকী জি.দি.পি.গী চাদা ১০গা মানবা লুপা করোর লাখ ২০গী স্পিসিয়েল ইকোনোমিক অমসুং কম্প্রেহেন্সিব পেকেজ অমা লাওথোকখি। মহাক্না আত্মনির্ভর ভারত অভিয়ান নত্রগা সেল্ফ-রেলিয়েন্ত ইন্দিয়া মুবমেন্তকীদমক ক্লেরিয়ন অমা পীখি। মহাক্না আত্মনির্ভর ভারতকী য়ুম্বী মঙাসু পনখি – ইকোনোমী, ইনফ্রাস্ত্রকচর, সিস্তেম, বাইব্রেন্ত দেমোগ্রাফী অমসুং দিমান্দ।
কেন্দ্রগী ফাইনান্স অমসুং কোর্পোরেৎ এফিয়ার্ মন্ত্রী শ্রীমতী নির্মলা সিতারমন্না ঙসি মহাক্কী প্রেস কনফরেন্সতা এগ্রিকলচর, ফিসরিজ অমসুং ফুদ প্রোসেসিং সেক্তরশিংগীদমক এগ্রিকলচর ইনফ্রাস্ত্রকচর লোজিস্তিক্স, কেপাসিতী বিলদিং, গবর্নান্স অমসুং এদমিনিস্ত্রেতিব রিফোর্মশিং মপাঙ্গল কনখৎহন্নবা খোঙথাংশিংগী ৩সুবা ত্রেন্স লাওথোকখি।
অকুপ্পা ৱারোল পীরদুনা শ্রীমতী নির্মলা সিতারমন্না হায়খি মদুদি খোঙথাং ১১ অসিগী মনুংদা খোঙথাং ৮দি এগ্রিকলচর ইনফ্রাস্ত্রকচর ফগৎহন্নবগীনি অমসুং খোঙথাং ৩না ফার্ম প্রদ্যুসকী সেল অমসুং স্তোক লিমিৎতা অথিংবা লৌথোকপা য়াওনা এদমিনিস্ত্রেতিব অমসুং গবর্নান্স রিফোর্মশিংগীদমক্তনি।
মহাক্কী হৌদোক ৱারোলদা কেন্দ্রগী ফাইনান্স মিনিস্তরনা হায়খি মদুদি লৌমীশিংবু তেংবাংনবা ঙরাং মরুওইবা এগ্রিকলচরগা মরী লৈনবা খোঙথাং অনিসু লাওথোকখ্রে, রবি লৌরোক মতুং অমসুং খারিফ চাদিংশিংগীদমক আর.আর.বি.শিং অমসুং কোওপরেতিব বেঙ্কশিংবু ফার্ম লোনশিং পীবা ঙমহন্নবা নাবার্দকী খুত্থাংদা অহেনবা ইমার্জেন্সী ৱার্কিং কেপিতেল ফেসিলিতী ওইনা লুপা করোর ৩০,০০০ অমসুং অনিশুবা অদুনা ২০২০গী দিসেম্বর ফাওবদা কিসান ক্রিদিৎ কার্দ স্কিমগী মখাদা পি.এম.-কিসান বেনেফিসরী করোর ২.৫ কভর তৌদুনা ফার্ম সেক্তরদা লুপা করোর লাখ ২গী ক্রিদিৎ হেঙ্গৎপা ঙমহন্নবা মিসন মোদ দ্রাইব অমা।
হৌখিবা থা ২দা সরকারনা করি তৌখ্রবগা হায়বদু ফোংদোক্লদুনা ফাইনান্স মিনিস্তরনা হায়খি মদুদি লোকদাউন মতম মনুংদা লুপা করোর ৭৪,৩০০ হেনবা শেনফমগী মিনিমম সপোর্ত প্রাইস (এম.এস.পি.) লৈশিনখ্রে, লুপা করোর ১৮,৭০০কী পি.এম. কিসান ফন্দ ত্রান্সফর তৌখ্রে অমসুং পি.এম. ফস বিমা য়োজনানা লুপা কোরোর ৬,৪০০ পীখিবগী ক্লেম তৌরি।
মখা তারকপদা, লোকদাউন মনুংদা শঙ্গোমগী দিমান্দ চাদা ২০-২৫ হন্থখি। মদুংগী মতুং ইন্না নুমিৎ খুদিংগী য়োনবা লাখ লিতর পর দে (এল.এল.পি.দি.) ৩৬০গা য়েংনবদা কোওপরেতিবশিংনা এল.এল.পি.দি. ৫৬০ পুথোকখি। অপুনবা শঙ্গোম লিতর করোর ১১১ লৈশিন্দুনা লুপা করোর ৪,১০০ পেমেন্ত তৌখি।
মখা তারকপদা, ২০২০-২১গীদমক দেরী কোওপরেতিবশিংদা চহিগী ওইনা চাদা ২গী চাংদা শেন্দোয় কোমথোক্নবা অনৌবা স্কিম অমা হৌদোকখ্রে, প্রোম্পত পেমেন্ত/ইন্তরেস্ত সর্বিসিংদা চহিগী ওইনা চাদা ২গী শেন্দোয়সু কোমথোক্লি। স্কিম অসিনা লুপা করো ৫,০০০গী অহেনবা লিক্বুইদিতী অনোক তৌদুনা লৌমী করোর ২দা কানহল্লি।
ফিসরিজ সেক্তরগীদমক, মার্চ ২৪দা ফিসরিজকীদমক কোবিদকা মরী লৈননা লাথোখিবা ৪মক ইমপ্লিমেন্ত তৌরে। মখা তারকপদা, ৩১.০৩.২০২০দা মতম লোইরবা রিজিস্তার তৌরবা শ্রিম্প হেতচরিজ অমসুং নৌপলিরিয়ারিং হেতচরিজ ২৪২গী রেজিস্ত্রেসন থা ৩গীদম শাংদোক্লে অমসুং ইনলেন্দ ফিরিজ কভর তৌনবা মেরিন কেপচর ফিসরিজ অমসুং এক্বাকলচরগী ওপরেসন কোমথোক্লে।
শ্রীমতী সিতারমন্না হায়খি মদুদি ঙসি লাওথোক্লিবা অসিনা লৌমীশিং, ঙামীশিং, ফুদ প্রোসেসিং মাইক্রো ইন্তরপ্রাইজশিংগী পুন্সিদা লোং-তর্ম অমসুং সস্তেন্দ ইম্পেক্ত ফংহল্লগনি।
ফাইনান্স মিনিস্তরনা এগ্রিকলচর, ফিসরিজ অমসুং ফুদ প্রোসেসিং সেক্তরশিংগীদমক ইনফ্রাস্ত্রকচর লোজিস্তিক্স অমসুং কেপাসিতী বিলদিং কনখৎহন্নবা মখাগী খোঙথাংশিং অসি লাওথোকখ্রে:-
১. লৌমীশিংগী ফার্ম-গেৎ ইনফ্রাস্ত্রকচরগীদমক লুপা করোর লাখ ১গী এগ্রি ইনফ্রাস্ত্রকচর ফন্দ
ফার্ম-গেৎ অমসুং এগ্রিগেসন পোইন্তশিং (প্রাইমারী এগ্রিকলচরেল কোওপরেতিব সোসাইতিজ, ফার্মর্স প্রোদ্যুসর ওর্গনাইজেসন্স, এগ্রিকলচর ইন্তরপ্রিনর্স, স্তার্ত-অপস, অসিনচিংবা)দা এগ্রিকলচর ইনফ্রাস্ত্রকচর প্রোজেক্তশিংদা ফন্দিংগীদমক লুপা করোর ১,০০,০০০গী ফাইনান্সিং ফেসিলিতী ফংহল্লগনি।
২. মাইক্রো ফুদ ইন্তরপ্রাইজেস (এম.এফ.ই.)কী ফোর্মেলাইজেসনগীদমক লুপা করোর ১০,০০০গী স্কিম
ফসাই ফুদ স্তেন্দর্দ ফংনবা, ব্রান্দশিং শেমগৎনবা অমসুং মার্কেতিংদা তেক্নিকেল অপগ্রেদেসন দরকার ওইবা মাইক্রো ফুদ ইন্তরপ্রাইজেস লাখ ২দা মতেং পাংনবা প্রধান মন্ত্রী শ্রী নরেন্দ্র মোদীগী মিৎয়েং ‘ভোকেল ফোর লোকল ৱিথ গ্লোবেল আউৎরিচ’ প্রমোৎ তৌবা স্কিম অমা হৌদোক্লগনি। সেল্ফ হেল্প গ্রুপশিং অমসুং কোওপরেতিবশিংদা মতেং পাংগনি।
৩. প্রধান মন্ত্রী মতস্য সম্পাদা য়োজনা (পি.এম.এম.এস.ৱাই.)গী থোংদা ঙামীশিংগীদমক লুপা করোর ২০,০০০
সরকারনা মেরিন অমসুং ইনলেন্দ ফিসরিজকী ইন্তিগ্রেতেদ, সস্তেনেবল, ইনক্লুসিব দিবেলপমেন্তকীদমক পি.এম.এম.এস.ৱাই. হৌদোক্লগনি। মেরিন, ইনলেন্দ ফিসরিজ অমসুং এক্বাকলচরদা এক্তিবিতীশিংগীদমক লুপা করোর ১১,০০০ অমসুং ফিসিং হার্বর, কোল্দ চেন, মার্কৎনচিংবা ইনফ্রাস্ত্রকচরগীদমক লুপা করোর ৯,০০০ পীথরগনি। কেজ কলচর, সীৱীদ ফার্মিং, ওর্নামেন্তেল ফিসরিজ লোয়ননা অনৌবা ফিসিং ভেসেল্স, ত্রেসিয়েবিলিতী, লেবোরেতরী নেৎৱার্কনচিংবশিং অসি মরুওিবা এক্তিবিতীশিং ওইগনি। মসিনা চহী ৫দা তন লাখ ৭০গী অহেনবা ঙাগী পোত্থোক ফংহল্লগনি, মীওই লাখ ৫৫দা থবক ফংহল্লগনি অমসুং এক্সপোর্ত শরুক অনি ওইহন্দুনা লুপা করোর ১,০০,০০০ ওইহল্লগনি। ইথৎ লমদমশিং, হিমালায়ান স্তেতশিং, অৱাং-নোংপোক অমসুং শোত্থরিবা জিলাশিংগী মিৎয়েং থমগনি।
৪. নেস্নেল এনিমেল দিজিজ কন্ত্রোল প্রোগ্রাম
ফুত এন্দ মাউথ দিজিজ (এফ.এম.দি.) অমসুং ব্রুসেলোসিসকীদমক শন, ইরোই, য়াও, হমেং, অমসুং ওক (অপুনবা শা করোর ৫৩)শিংবু চাদা ১০০ তিকা থাবা ঙমহন্নবা লুপা করোর ১৩,৩৪৩গী শেঞ্জংগা লোযননা ফুত এন্দ মাউথ দিজিজ (এফ.এম.দি.) অমসুং ব্রুসেলোসিসকীদমক নেস্নেল এনিমেল দিজিজ কন্ত্রোল প্রোগ্রাম হৌদোকখি। ঙসি ফাওবদা শন অমসুং ইরোই করোর ১.৫ তেগ তৌখ্রে অমসুং তিবা থাখ্রে।
৫. এনিমেল হজবেন্দরী ইনফ্রাস্ত্রকচর দিবেলপমেন্ত ফন্দ – লুপা করোর ১৫,০০০
দেরী প্রোসোসিং, ভেল্যু এদিসন অমসুং কেতল ফীদ ইনফ্রাস্ত্রকচরদা প্রাইবেৎ ইনবেস্তমেন্ত সপোর্ত তৌনবা পান্দম অমগা লোয়ননা লুপা কোতি 15,000গী এনিমেল হজবেন্দরী ইনফ্রাস্ত্রকচর দিবেলপমেন্ত ফন্দ অমা লিংখৎলগনি।
৬. হর্বল কল্তিবেসনগী প্রমোসন : লুপা করোর ৪,০০০গী শেঞ্জং
মেদিকেল প্লান্তশিংগী কল্তিবেসনগী মখাদা নেস্নেল মেদিসিনেল প্লান্তস বোর্দ (এন.এম.পি.বি.)না হেক্তর লাখ ২.২৫গী এরিয়া সপোর্ত তৌরি। লুপা করোর ৪,০০০গী শেঞ্জংগা লোয়ননা মথংগী চহি অনিদা হর্বল কল্তিবেসনগী মখাদা হেক্তর ১০,০০,০০০ কোন্সিল্লগনি। মসিনা ফার্মরশিংগীদমক লুপা করোর ৫,০০০গী ইনকম জেনরেৎ তৌহল্গনি। মেদিস্নেল প্লান্তশিংগীদমক রিজনেল মন্দিশিংগী নেৎৱার্ক লৈরগনি। এন.এম.পি.বি.না গঙ্গা তোর্বান্দা হেক্তর ৮০০গী ওইবা মেদিসিনেল প্লান্তশিংগীকোরিদোর অমা দিবেলপ তৌরগনি।
৭. বীকীপিং ইনিসিয়েতিব – লুপা করোর ৫০০
সরকারনা স্কিম অমা হৌদোক্লগনি:
১.
- ইন্তিগ্রেতেদ বীকীপিং দিবেলপমেন্ত সেন্তর্স, কলেক্সন, মার্কেতিং অমসুং স্তোরেজ সেন্তর্স, পোস্ত হার্বেস্ত অমসুং ভেল্যু এদিসন ফেসিলিতীগা মরী লৈনবা ইনফ্রাস্কচর দিবেলপমেন্ত;
- স্তেন্দর্দ অমসুং দিবেলপিং ত্রেসিয়েবিলিতী সিস্তেমগী ইমপ্লিমেন্তেসন
- নুপীদা শাফুগা লোয়ননা কেপাসিতী বিলদিং
- ক্বালিতী ন্যুক্লিয়স স্তোক অমসুং বী ব্রীদর্সকী দিবেলপমেন্ত
মসিনা বীকীপর লাখ ২গী ইনকম হেঙ্গৎহল্লগনি অমসুং কঞ্জুমরশিংদা অফবা খোইহি ফংহল্লগনি।
৮. ‘তোপ’তগী তুতেল ফাওবা – লুপা করোর ৫০০
ফুদ প্রোসেসিং ইন্দস্ত্রী মন্ত্রালয়না চলায়বা “ওপরেসন গ্রীন্স” খামেন অশিনবা, তিলহৌ অমসুং আলুদগী উহৈ-ৱাহৈ অমসুং মনা-মশিং পুম্নমক্তা চৎনরগনি। স্কিম অসিনা সরপ্লসতগী দিফিসিয়েন্ত মার্কেৎশিং ফাওবদা ত্রান্সপোর্তেসন্দা চাদা ৫০, স্তোরেজদা চাদা ৫০ সবসিদী পীগনি।
প্রেস কনফরেন্স মনুংদা কেন্দ্রগী ফাইনান্স মিনিস্তরনা এগ্রিকলচর সেক্তরগীদমক গবর্নান্স অমসুং এদমিনিস্ত্রেতিব রিফোর্মসকীদমক মখাগী খোঙথাংশিং অসিসু লাওথোকখি:-
১. লৌমীশিংগীদমক হেন্না ফবা মমল ফংবা ঙমহন্নবা ইসেন্সিয়েল কমোদিতীজ এক্ত এমেন্দ তৌবা
সরকারনা ইসেন্সিয়েল কমোদিতীজ এক্ত এমেন্দ তৌরগনি। চেং-চাক, অচাথাউ, থাউ থোকপা মরু-মরাং, হৱাই, তিলহৌ অমসুং আলু য়াওনা এগ্রিকলচর ফুদ স্তফশিং দিরেগুলেৎ তৌরগনি।
২. লৌমীশিংদা মার্কেতিং চোইস ফংহন্নবা এগ্রিকলচর মার্কেতিং রিফোর্মস
মখাগী অসি ফংহন্নবা সেন্ত্রেল লো অমা ফোর্মুলেৎ তৌরগনি:-
- মতিকচাবা মমলদা মখোয়গী পোত্থোকশিং য়োন্নবা লৌমীদা চপচাবা অপাম্বশিং;
- ইন্তর স্তেত ত্রেদতা অথিংবা লৈতবা;
- এগ্রিকলচর পোত্থোকশিংগী ই-ত্রেদিংগীদমক ফ্রেমৱার্ক অমা
৩. এগ্রিকলচর প্রোসিজর প্রাইসিং অমসুং ক্বালিতী এসুরেন্স:
লৌমীশিংবু অচুম্বা অমসুং মনুং-মপান ফাওনা উবা মওংদা প্রোসেসর, এগ্রিগেতর, অচৌবা রিতেলরশিং, এক্সপোর্তরশিং অসিনচিংবশিংগা লোয়ননা শম্নহনবা ঙমহন্নবগীদমক ফেসিলেতিব লেগেল ফ্রেমৱার্ক শেম্লগনি। লৌমীশিংগীদমক রিস্ক হন্থহনবা, রিতর্নস শোইহন্দবা অমসুং ক্বালিতী স্তেন্দরদাইজেসন অসি ফ্রেমৱার্ক্কী মরুওইবা শরুক ওইগনি।
****
(Release ID: 1624274)
Visitor Counter : 129
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
অৱাং নোংপোক লমদমগী চাউখৎ-থৌরাং মন্ত্রালয়
দিবলপমেন্ত ওফ নোর্থ ইস্ত রিজন মিনিস্ত্রিগা খূৎশম্নদুনা গুৱাহাতিদা অরৈবশিং-অয়োনবশিংগী অচৌবা মীফম পাংথোকখ্রে
Posted On:
17 JUN 2022 3:45PM by PIB Imphal
দিবলপমেন্ত ওফ নোর্থ ইস্ত রিজন মিনিস্ত্রি অমসুং মসিগী পি.এস.য়ুশিং, নোর্থ ইস্তর্ন হেন্দিক্রাফস এন্দ হেন্দলুম দিবলপমেন্ত কোর্পোরেসন(এন ই ঐচ ঐচ দি সি) অমসুং নোর্থ ইস্ত রিজনেল এগ্রিকলচর মার্কেত্তিং কোর্পোরেসন লিমিতেদ(নেরামাক)কী মতেংগা লোয়্ন্না কম্মর্স অমসুং ইন্দস্ত্রি মিনিস্ত্রিগী প্রোমোস ওফ ইন্দস্ত্রি এন্দ ইন্তরনেল ত্রেদ(দি পি আই আই তি)দিপার্তমেন্তগী জিলা অমা পোৎথোক অমা হায়বা থৌরাংগী মখাদা তুংকোইনা চৎনগদবা ললোন-ইতিক অমসুং য়োনফম ফংহন্নবগী পান্দম অমগী মখাদা গুৱাহাতিদা অয়োনবশিং-অরৈবশিংগী অচৌবা মীফম অমা পাংথোকখ্রে। মীফম অদুদা অৱাং-নোংপোক রাজ্য নিপালগী লৌউ-শিংউগী পোৎথোকশিংদা মীৎয়েং থমখি অমসুং লৈবাক মনুংগী অমসুং মপান লৈবাকশিংগী ব্রান্দ কয়া শরুক য়াখি।
অৱাং-নোংপোক্কী রাজ্যশিং-অসাম, অরুনাচল প্রদেস, মনিপুর, মেঘলয়, মিজোরম, নাগালেন্দ, ত্রিপুরা অমসুং সিক্কিমগী তোঙান-তোঙানবা জিলাশিংগী অরৈবা, ললোনবা অমসুং লৌমী ৭০ হেনবনা মীফম অদুদা মখোয়গী পোৎথোকশিং উৎখি। উৎখিবা পোৎথোকশিং অদুগী মনুংদা চাদা ৭ হেন্না কুরকুমিন য়াওবা মালেমদা মমিং চৎলবা মেঘলয়গী লাকাদোং য়াইঙং, জি.আই তেক ফংলবা সিক্কিমগী অচৌবা কারদামোম অমসুং ত্রিপুরাগী ক্বুইন কিহোম, অসামগী ওর্থোদোক্স চা, মনিপুরগী চাকহাও অমুবী অমসুং অতৈ কয়া য়াওখি। মমিং লৈরবা ব্রান্দশিং হায়বদি রিলাইন্স অমসুং আই.তি.সি অমসুং ভারতকী নৌনা লিংখৎপা স্তার্দ-অপশিংগী বয়র ৩০ হেনবদা হায়রিবা পোৎথোকশিং অসি উৎখি।
তোঙান-তোঙানবা রাজ্যশিংগী এগ্রিকলচর অমসুং হোর্তিকলচর দিপার্তমেন্তশিংগী ওফিসিএলশিং অমসুং অখঙ-অহৈশিং শরুক য়াখিবা থৌরম অদুদা দিবলপমেন্ত ওফ নোর্থ ইস্ত রিজন মিনিস্ত্রিগী সেক্রেতরি শ্রী লোক রঞ্জন্না মরুওইবা ৱারোল পীখি। থৌরম অদুদা দি.পি.আই.আইগী দিরেক্ত শ্রী বি. রামাঞ্জানেয়ুলু, নেরামাককী মেনেজিং দিরেক্তর শ্রী মোনোজ কুমার দাস অমসুং এন.ই.ঐচ.ঐচ.দিগী মেনেজিং দিরেক্তর ব্রিগেদিয়ার আর.কে সিংহশু শরুক য়াখি।
অৱাং-নোংপোক্কী লৌমীশিং অমসুং মখোয়গী পোৎথোকশিং মতেং পাংনবা লিংখৎখিবা নেরামাকনা লৌমীশিং অমসুং অনৌবা কৈথেলশিংগী মরক্তা লৈরিবা অহোবা মেনখৎনবা থবক তৌরি।মরম অদুনা জিলা অমা পোৎথোক অমা থৌরাং অসিগী মখাদা লৈরবশিং-অয়োনবশিং উনবা অদু য়াম্না মরুওই। অপুনবা থবকশিং অসিগী খুৎথাংদা লমদম অসিগী খ্বাইদগী ফরবা পোৎথোকশিং মমিং লৈরিবা ব্রান্দশিংগা লাম্বা তৌনদুনা লৌমীশিংগী শেন্থোক হেনগৎহল্লে। অরৈবশিং, অয়োনবশিং অমসুং রাজ্য ৮গী রাজ্য সরকারশিংগী মীহুৎশিংগী ললোন-ইতিক্কী মতাংদশু ৱা খন্নখি। তুংদা থৌরম অদুদা লুপা কোতি ৬ রোমগী লেত্তরস ওফ ইন্তেন্ত(এল ও আই)খুৎয়েক পীনখি।
পাংথোকখিবা থবকশিং অদু অত্মনিভার ভারতকী পান্দমগী ফলনি। দি.পি.আই.আই.তিনা মসিগী জিলা অমা, পোৎথোক অমা হায়বা থৌরাংগী মখাদা লৌমীশিংগী শেন্থোক হেনগৎহন্নবা মখোয়গা খুৎশম্নদুনা থবক কয়া পায়খৎলি। তোঙান-তোঙানবা হিরমশিং হায়বদি লৌউ-শিংউ, তেক্সতাইল, হেন্দিক্রাফস অমসুং মেনুফেকচরিংগী পোৎথোক ৭০০ হেনবা লৈবাক অসিগী জিলা অমমমদগী পোৎথোক অমমম য়োকখৎনবা খনখৎখি। ললোন-ইতিক্কী থবক হেনগৎহন্নবা অমসুং পাকথোক-চাউথোক্নবা পান্দম অমগী মখাদা অরৈবশিং অমসুং অয়োনবশিং পুন্না চৎমিন্নবা অসি মীফম অসিগী পান্দম্নি।
*****
(Release ID: 1834901)
Visitor Counter : 33


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ অসি করোর ১২৫.৭৫ হেনখ্রে
হৌখিবা পুং ২৪দা দোজ লাখ ৭৩.৬৭ হেন্না কাপখ্রে
নাবা ফগৎলকপগী চাং অসি ৯৮.৩৫% ওইরি
হৌখিবা পুং ২৪দা অনৌবা কেস ৯,২১৬ রিপোর্ত তৌরকখি
ভারতকী এক্তিব কেসলোদ অসি ৯৯,৯৭৬তা লৈরি
চয়োলগী ওইনা লৈরিবা পোজিতিবিতী রেত (০.৮৪%) অসি হৌখিবা নুমিৎ ১৯নি অসিদা ১%দগী তানা লৈখি
Posted On:
03 DEC 2021 9:30AM by PIB Imphal
হৌখিবা পুং ২৪দা ভেক্সিন দোজ ৭৩,৬৭,২৩০ কাপখিবগা লোইননা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ১২৫.৭৫ (১,২৫,৭৫,০৫,৫১৪) হেনখ্রে। মসি সেসন ১,৩০,৬৫,৭৭৩গী খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা মীওই ৮,৬১২ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি (লাইচৎ হৌবদগী হৌদুনা) ৩,৪০,৪৫,৬৬৬তা হেনগৎহনখি
মসিনা মরম ওইরগা ভারতকী ফগৎলকপগী চাং অসি ৯৮.৩৫%দা লৈরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ১৫৯নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
হৌখিবা পুং ২৪দা অনৌবা কেস ৯,২১৬ রিপোর্ত তৌরকখি।
ভারতকী এক্তিব কেসলোদ অসি হৌজিক ৯৯,৯৭৬ ওইরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.২৯% ওইরদুনা মার্চ ২০২০দগী খ্বাইদগী তাবা ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১১,৫৭,১৫৬ তৌখি। হৌজিক ফাওবদা ভারতনা পুন্না তেস্ত মশিং করোর ৬৪.৪৬ (৬৪,৪৬,৬৮,০৮২)গী মথক্তা তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ০.৮৪% দা লৈদুনা হৌখিবা নুমিৎ ১৯নি অসিদা ১%দগী তানা লৈরি। নোংমগী ওইবা পোজিতিবিতী রেত অসি ০.৮০%দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ৬০নি অসিদা মসি ২%গী মখাদা লৈরি অমসুং হৌখিবা নুমিৎ ৯৫নিদা ৩%দগী তানা লৈরি।
****
(Release ID: 1777516)
Visitor Counter : 100


text:
খুরুমজরি!
জিতো কন্নেক্তকী মীফম অসি নীংতমবগী ৭৫শুবা চহিগী অমৃৎ মহোৎসব মতমসিদা পাঙথোক্লি। মতম অসিদগী লৈবাকসিনা নীংতমবগী অমৃৎ কালদা খোঙ থাংজিল্লি। লাক্কদৌরিবা চহি ২৫ অসি লৈবাকসিগী ওইনা সনা ফুদোংবা ভারত অমা ওইহন্নবগী খোঙফম ওইগদৌরিবনি। মরম অসিনা অদোম্না থমবিরিবা থীম অসিমকসু য়াম্না মরুওইবা অমা ওইরি। তুগেদর, তুৱার্দ্স, তুমুরো ! ঐনা হায়জনিংবদি ৱাফমসিমক্নি পুম্নমক্না হোৎনমিন্নবগী ৱাখল্লোন্দা নীংতমবগী অমৃৎ কালসিদা খোঙজেল য়াঙহনগদবা লাইৱাদুনি। লাক্কদৌরিবা চহি ৩সিদা অদোমগী হোৎনবগী ৱাখল্লোনবু চাওখৎপগী মায়কৈদা চঙশিন্নবা, খুন্নাইগী মমৈদা লৈরিবা মীওই অদুগীসু শরুক থুংবা হায়বা ৱাখল্লোন অসিবু মপাঙ্গল কনহল্লিবা অদোমগী মীফম অসি মখা তানা পাঙথোকপা ঙমবা ওইসনু হায়না ঐনা য়াইফ-পাউজেল পীজরি। মীফম অসিদা মাঙলমচৎ অমসুং তুংলমচত্তা লৈরিবা মীৎয়েঙ, শিংনবশিং থেংননবা পাম্বৈ থিগদৌরিবনি। ময়াম পুম্নমক্কী মফমদা নুংঙাইবা ফোঙদোকচরি, য়াইফ-পাউজেল পীজরি।
মরূপশিং,
ঐনা ময়ামগী মরক্তা তিন্ননবা তাঞ্জা কয়া ফংখ্রবসু হন্দক্কী অসিদসু ময়ামগা হকথেংননা উনবা ফংলম্লবদি হেন্না নুংঙাইরমগদবনি, অদুবু ভর্চুএল ওইরবসু ময়ামগা উনবা ফংলে।
মরূপশিং,
ঙরাং ঐ য়ুরোপকী লৈবাক কয়া কোয়না চৎলুরবা মতুংদা অমদি ভারতকী খোঙফম অমসুং হোৎনরিবশিং লোয়ননা নীংতমবগী অমৃৎ কালসিদা ভারত্তা লৈরিবা খুদোংচাবশিংগা মরী লৈননা মীওই কয়া অমগা মচা খায়না খন্ন-নৈনরুরবা মতুংদা হল্লকপনি। ভারতকী মফমদা থম্লিবা আশা অমসুং থাজবশিং অসিদা ময়াম মরক্তা মীরমদা চৎপা, মীরমদা লৈবা মীওইশিংনা শোয়দনা ফাওবিরমগনি। মালেমগী মফম অমদা লৈরবসু নৎত্রগা ভারতকী কাচিন অমদা লৈরবসু ভারত মচা খুদিংমক ঙসিদি চাওথোকচবা ফাওরি। ঐখোয় ইশানা ইশাবু থাজবগী চাংসু মসিনা হেনগৎহল্লি, অনৌবা থৌনা পীরি। ঙসি ভারতকী চাওখৎপগী ফিরেপ মালেমসিনা মখোয়গী পান্দম তান্নবগী পাম্বৈ অমা ওইনরি। মালেমগী ইং-তপ্পা, মালেমগী নুংঙাই-য়াইফবা, মালেমগী শিংনবগা মরী লৈনবা পাম্বৈশিং ওইরবসু নৎত্রগা মালেমগী সপ্লাই চেন মপাঙ্গল কনখৎহনবা ওইরবসু মালেমসিনা হৌজিক্তি ভারতকী মায়কৈদা মীৎয়েঙ থমবা হৌনরক্লি অমসুং চাউনা থাজবগা লোয়ননা য়েংনরক্লি।
মরূপশিং,
মালেমসিদা লৈঙাক্লোনগা মরী লৈনবা মীওইশিং ওইরবসু, চৎন-পথাপ শেমবগা মরী লৈনবা মীওই ওইরবসু নৎত্রগা অদোমগুম্বা অওনবা খুন্নাই অমা পুরক্নবগীদমক লেপ্লিবা মীওইশিং ওইরবসু নৎত্রগা লল্লোন ইতিক্কী লমদা থবক তৌরিবা মীওইশিং ওইরবসু, খঙ-হৈরিবা লম, চঙশিল্লবা হীরম অমা হেক্তা ওইরবসু, ৱাখল্লোন্দা ফনা খেন্নবা লৈরবসু অনৌবা ভারতকী মঙলান্না পুম্নমকপু শম্নহল্লি। ঙসিদি ভারতনা ওইথোকপা য়াবা অমসুং মতিংগী ৱাংমা লান্দুনা মালেমগী য়াইফনবগীদমক পান্দমগা লোয়ননা থবক পাঙথোক্তুনা মাঙদা চঙশিল্লি হায়না মীপুম খুদিংনা খঙনরে।
মরূপশিং,
অসিগুম্বা খন্ন-নৈনবা মীফম অমদা অদোমগী মফমদা ঐনা পুকচেল শেংনা, পুক্নিংদা অমকপা লৈতনা অমদি অচমবা মতৌদা ৱাফম খরা হায়খি। অদোমগা লোয়ননা ময়াম অমা খন্ন-নৈনখি। হৌখিবা চহি ৮সিদা হায়রিবা লম্বীসিদা চত্তুনা লৈরিবা ফীভমদা অহোংবা লাক্লিবশিং ঐখোয়গী নুংতিগী পুন্সিদা থেংনরি। ঙসি লৈবাকসিনা তেলেন্ত, ত্রেদ অমসুং তেক্নোলোজীবু হেক য়ারিবমখৈ য়োকখৎলি। ঙসি লৈবাকসিনা নুমিৎ খুদিংগী, ভারত মচা খুদিংমক, মরুওইনা নহাশিংনদি য়াম্না চাউথোকচগদবা মওং অমদা ঙসি লৈবাকসিদা নুমিৎ খুদিংগী স্তার্ত অপ দজন কয়া লিংখৎলক্লি, চয়োল খুদিং য়ুনিকোর্ন অমম থোরক্লি। ঙসি লৈবাকসিনা কম্প্লাইএন্স লিশিং কয়া মুত্থত্তুনা, পুন্সিবু হেন্না লায়থোকহন্দুনা, হিংনবগী লম্বীসু লায়থোকহন্দুনা, লল্লোন ইতিক তৌবসু লায়থোকহন্দুনা খোঙথাঙ অমগী মথংদা অমা পায়খত্তুনা ভারত মচাশিংবু চাওথোকচবা ফাওহল্লি। ঙসি ভারতকী তেক্সকী থৌওং ফেসলেস ওইরে, ত্রান্সপেরেন্ত ওইরে, ওনলাইন ওইরে, ৱন নেসন ৱন তেক্স লৈরে। হায়রিবা মঙলান অসিবু ঐখোয়না মঙফাওনহল্লি। ঙসি লৈবাকসিদা মেনুফেকচরিংবু য়োকখৎনবগীদমক লুপা করোর লাখ কয়াগী প্রদক্সন লিঙ্ক ইন্সেন্তিব স্কিম নীংথিনা চৎনরি।
মরূপশিং,
লৈঙাক্কী থৌওংশিংদা কমদৌনা মনুং মপান ফাওনা উবা ঙমবা ফীভম লাক্লিবা হায়বগী অথোইবা খুদম অমা হায়রগদি ঐখোয়গী লৈঙাক্না পোত্থোকশিং লৈবগী মওং অসিনি। গোভর্নমেন্ত ই-মার্কেতপ্লেস হায়বদি জি.ই.এম. পোর্তেল চৎনবা হৌরকপদগী লৈবগী থবক পুম্নমক ফম্বাক অমদা মীয়াম খঙনা তৌরি। হৌজিক্তি অরাপ্পা খুঙ্গঙগী মীওইশিংনা, অপীকপা দুকান্দারশিংনা অমদি সেল্ফ হেল্প গ্রুপশিংনা মশামক্না অতোপ্পগী মতেং য়াওদনা লৈঙাক্তা হকথেংননা মখোয়গী পোত্থোক য়োনবা য়ারে। মফমসিদা তিনবিরিবা ময়ামগী মরক্তা মখোয়গী দি.এন.এ.দা লল্লোন ইতিক চুদুনা লৈখ্রবা মীওইশিং য়াওরি। করিগুম্বা অমা নৎত্রগা অমা লল্লোনবগী ৱাখল খন্দুনা লৈবা হায়বসি অদোমগী ৱাখলদা, মতৌদা য়াওদুনা লৈরবনি। ঐনা জিতোগী মীপুম খুদিংদা হায়জনিংবদি, মালেমগী মফম কয়াদা চাইথোক্তুনা লৈরিবা ময়ামগী মফমদা হায়জনিংবদি ভারত লৈঙাক্কী জি.ই.এম. পোর্তেল অসিবু অমুক্তং ওইরবসু নৈনদুনা য়েংবিয়ু। অমুক্তং চঙদুনা য়েংবিয়ু অদুগা অদোমগী লমদা লৈঙাক্না মথৌ তাগদবা পোৎলমশিং লৈরবদি লৈঙাক্তা লৈহন্নবগীদমক য়াম্না লায়না চঙবা য়ারে। অদোম্না মীওই কয়াগী মতেং অমা পাংবা ঙমগনি। লৈঙাক্না য়াম্না ফবা ফম্বাক অমা শেম্লে। ঙসি জি.ই.এম. পোর্তেলদা সেল্লর লাখ ৪০ হেন্না য়াওরে। মশাগী পোত্থোক য়োন্নিংবা মীওই লাখ ৪০না রেজিস্তর তৌরকখ্রে। অদুগা ঐনা নুংঙাইরিবা ৱাফমদি মখোয় ময়ামগী মনুংদা অয়ামবা শরুক্তি এম.এস.এম.ই., অপীকপা লল্লোনবা অমসুং ইন্দস্ত্রী, অমসুং ঐখোয়গী নুপী সেল্ফ হেল্প গ্রুপকী ইচল ইচেশিংনি। অদুগা অদোম্না খঙবদা নুংঙাইগদবা ৱাফম অমদি হায়রিবা সেল্লর ময়ামসিগী মনুংদা লাখ ১০দি শুপ্নতগী হৌখিবা থা মঙাসিদা য়াওরকখিবনি। অনৌবা থৌরাং অসিদা মীয়াম্না কয়া য়াম্না থাজবা থম্লিবগে হায়বা মসিনা উৎলি। লৈঙাক্তা করিগুম্বা খরা তৌনবগী থৌনা লৈরবদি, অমদি মীয়ামগী ঙাক্লৌ লৈরবদি, পুন্না হোৎনমিন্নবগী ৱাখল্লোন মপাঙ্গল কল্লবদি অহোংবা পুরকপদা কনানসু থিংবা ঙমদে, অহোংবা পুরকপা ঙম্মি হায়বা মসিনা উৎলি। অদুগা হায়রিবা অওনবা অদু ঙসি ঐখোয়না উরি, ঐখোয়না থেংনরি।
মরূপশিং,
তুংলমচৎকী ঐখোয়গী লম্বী অমসুং পন্থুং অনিমক ময়েক শেংলে। আত্মনিরভর ভারতনা ঐখোয়গী লম্বীসু ওইরি অমদি ঐখোয়গী পান্দমসু ওইরি অমদি মসি লৈঙাক্কী ৱাফম নত্তে ভারত মচা করোর ১৩০গীনি। হৌখিবা চহিশিংদা মসিগীদমক ঐখোয়না মথৌ তাবা খোঙথাঙ খুদিংমক লৌখৎখি, চুনবা ফীভম পুরক্নবগীদমক লেপ্পা লৈতনা হোৎনখি। লৈবাকসিদা লাক্লিবা অফবা ফীভম অসিবু মওং চুম্না শীজিন্নদুনা পান্দমশিং ফংনবগী থৌদাং হৌজিক্তি অদোমগুমবা ঐগী মরূপশিংদা লৈরে, জিতোগী লূপ্লোয়শিংদা লৈরে। অদোমদি মফম অমদা চৎলবসু, মী অমগবু উনরবসু অদোমগী নোংমগী তঙ্খায় অমদি তুংদা লাক্কদৌরিবশিংগী মতাঙদা খন্নবগী ৱাখল্লোন লৈনবা মীওইশিংনি। অদোমদি হৌখ্রবা থৌদোকশিংদা পন্দুনা লৈগদবা মীওইশিং নত্তে। অদোমদি তুংলমচৎকী মায়কৈদা য়েংবা মীওইশিংনি অমসুং ঐনা অদোমগুমবা ময়ামগী মরক্তা চাওরকপনা অদোমগী মওং মতৌ কমদৌবগে হায়বা খঙই, অমদি মরম অসিনা ঐনা অদোমগী মফমদা হায়জরি মদুদি অদোমগী, মরুওইনা ঐগী জেন ফুরূপকী ওন্ত্রপ্রিন্যুর, ইনোভেতরশিংগী থৌদাং য়াম্না চাওই। নীংতমবগী কুমহৈ অসিদা জেন ইন্তরনেস্নেল ত্রেদ ওর্গনাইজেসনদা লূপ অমা ওইনা অমসুং লুপ্লোয় পুম্নমক্কী মফমদা লৈবাকসিনা থাজবা য়াম্না থম্লি। মহৈ মশিং, হকশেল অমসুং য়াইফ-থৌরাংগী লূপ মচা মচা ওইরবসু জেন ফুরূপ্না বেস্ত ইন্সতিত্যুসন, বেস্ত প্রাক্তিস অমসুং বেস্ত সর্ভিসপু মতম পুম্নমক্তা পুক্নিং থৌগত্তুনা লাক্লি অমদি ঙসিসু খুন্নাইসিনা অদোমগী মফমদা চাউনা থাজবা থম্লি অদুগা ঐগী ওইনদি অদোম্না লমদমসিগী ইন্দস্ত্রীশিংদা মতিং হাপ্লক্কনি হায়না অখন্ননা থাজবা থমজরি। ভোকেল ফোর লোকেল লাইৱাগা লোয়ননা মাঙদা চঙশিন্দুনা অদোম পুম্নমক্না এক্সপোর্তকী অনৌবা পন্থুংসু থিবিয়ু অমসুং অদোমগী লমদা লৈরিবা লমদমসিগী এন্তরপ্রাইজশিংবুসু য়োকখৎপিয়ু। লমদমসিগী ইন্দস্ত্রীশিংবু মতিং লৈহন্নবা অমদি অকোয়বগী ঈশিং নুংশিৎকী ফীভমদা হেক য়ারিবমখৈ চৈথেং হন্থহন্নবগীদমক ঐখোয়না জিরো দিফেক্ত, জিরো ইফেক্ত হায়রিবা পরিংসিদা থবক তৌবা তাই। অদুগা ঙসি তিনবিরিবা জিতোগী লুপ্লোয়শিংদা ঐনা অপীকপা হোমৱর্ক অমা পীবা পাম্মি, অদোম্না তৌবিরক্কনি হায়বসিমদি ঐনা থাজৈ, অদুবু হায়রক্তবসু য়াই অদুবু তৌবদি তৌবিয়ু। অদোম তৌরোইদরানে! খুৎ থাঙ্গৎপিদুনা হায়বিয়ু তৌরোইদরনে! ফরে ইমুংগী মী পুম্নমক ফম্মিন্নরগা অয়ুক্তগী মথঙগী অয়ুক ফাওবা অদোমগী পুন্সিদা মপান লমগী পোৎলম কয়া শীজিন্নবগে হায়বা লিস্ত অমা শেমবিয়ু। চাকখুমদা, নুংতিগী পুন্সিদা করম করমবা পোৎলমশিং মপান লৈবাক্তগী লাকপনো হায়বা য়েংবিয়ু অদুগা ভারতকী পোৎলম্না মহুৎ শিল্লবসু য়াবা করি করি লৈবগে হায়বদু তিক মার্ক তৌবিয়ু অদুগা ইমুং পুল্লগা ঐখোয়না পোৎলম ১৫০০গী লিস্ত শেম্লে অদুগা মসিদগী পোৎলম ৫০০দি থা অসিগী মনুংদা মপান লমগী পোৎলম শীজিন্নবা তোক্লসি হায়বা ফিরেপ লৌবিয়ু। মথংগী থাদা ২০০ অমগা খন্দোকপিয়ু, মথংদা ১০০। পোৎলম ২০, ২৫ ৫০দি মপান্দগী পুশিল্লকপা মথৌ তাগনি হায়না খনবা য়াওরক্কনি, মদু ফাওবদি কম্প্রোমাইজ তৌরসি হায়না খল্লক্কনি। অদুবু মরূপশিং ঙসি ঐখোয়না নীংতমবগী অমৃৎ মহোৎসব পাঙথোক্লবসু মীরমগী পোৎলমশিংগী মখা পোন্না হিংলি হায়বসি ঐখোয়না খঙজদে। ইস্ত ইন্দিয়া কম্পেনীসু অসুম্না চঙলকখিবনি, করিমত্তা খঙহৌবা নত্তে অদুনা ঐনা হন্না হন্না জিতোগী লুপ্লোয় পুম্নমক্কী মফমদা হায়জনিংবদি, অদোম করিমত্তা তৌদ্রবসু তোকপিয়ু, ঐনা হায়রিবসি য়ানিংদ্রগসু তোকপিয়ু, অদুবু চে অমদা লিস্ত অমদি শোয়দনা শেমবিয়ু। ইমুংগী মীওই খুদিংসু ফম্মিন্নবিয়ু, অদোমসু খঙলমদবা য়াই, অদোমগী ইমুংদা শীজিন্নরিবা পোৎলমশিং অদু মীরমদগী লাকপনি হায়বসি, অদুগা অদোম্না মীরমদগী পুশিল্লক্নবগী হায়বসু হায়রম্লোই অদুবু অদোম্নদি শীজিন্নরি। মরম অসিনা ঐনা হন্না হন্না ভোকেল ফোর লোকেল, ঐখোয়গী লৈবাক্কী মীওইশিংদা থবক পীনবা, ঐখোয়গী মীয়ামদা খুদোংচাবা পীনবা ৱাফম হেক হেক হায়রিবা। করিগুমবা ঐখোয়না ঐখোয়গী পোত্থোক্তা চাউথোকচবা ফাওরবদি মালেম অসিনসু ঐখোয়গী পোৎলমশিংগীদমক চাউথোকচবা ফাওগদৌরিবনি। মসিদা শেল থানসি মরূপশিং।
মরূপশিং,
ঐনা অদোমগী মফমদা ৱাফম অমগা থমজনিংই, আর্থকীদমক্তনি। জেনিজমগী মীওই অমনা আর্থ হায়বসি তাদে অমদি মসিগী মরমদা ৱাখল খন্দে। অদুবু ঐ অতোপ্পা আর্থ অমগী ৱা হায়গে। ঐনা হায়রিবা আর্থ অসিগী ৱাফম হৌদোরকপসিদা ই হায়বদি এনভাইরনমেন্তকী মতাঙদা চঙশিল্লিবা থবক থৌওংশিংদা অদোম্না পুক্নিং থৌগৎপিয়ু। মথঙ চহিগী ওগস্ত ১৫ ফাওবদা দিস্ত্রিক্ত খুদিংদা য়ামদ্রবদা অমৃৎ সরোবর ৭৫ শেমগৎনবা হোৎনরিবা অসিদা অদোম্না করমবা ঙাক্লৌ পীবা ঙমবগে হায়বসিদা অদোম্না শোয়দনা নৈনবিয়ু। ইনা এনভাইরনমেন্ত হায়খিবগুম এ হায়বদি এগ্রিকলচরবু হেন্না কান্নবা ওইহন্নবা মহৌশাগী লৌউ-পথাপ, জিরো কোস্ত বজেতিংগী লৌউ-পথাপ, ফার্মিং তেক্নোলোজী অমসুং ফুদ প্রোসেসিং হেক্তরদা ঐগী জিতোগী নহাশিংনা মাঙদা থোরক্তুনা স্তার্তঅপ হৌদোক্তুনা শেল থাদবিয়ু। মথংদা আর হায়বদি রিসাইক্লিংদা, সর্কুলর ইকনমীদা মতিং হাপ্পিয়ু, রিয়ুজ, রিদ্যুস অমসুং রিসাইকলগী থবক পায়খৎপিয়ু। তি হায়বদি তেক্নোলোজীবু হেক য়ারিবমখৈ মীয়ামদা য়ৌহনসি। অদোম্না দ্রোন তেক্নোলোজীগুম্বা অতৈ মতমগা চুনবা তেক্নোলোজীশিংবু মীয়াম্না কমদৌনা শীজিন্নহনগদগে হায়বসিদা খনবা য়াই। ঐচ হায়বদি হেল্থকেয়র, লৈবাকসিগী দিস্ত্রিক্ত খুদিংদা মেদিকেল কলেজকী খুদোংচাবা লৈহন্নবা লৈঙাক্না অচৌবা থৌরাং অমা ঙসি পায়খৎলি। অদোমগী লূপ্না মসিদা কমদৌনা চৈঙাক পীবা য়াবগে হায়বসিদা শোয়দনা খন্থবিয়ু। অয়ুসকী লমদা রিছর্চ অমসুং দেভেলপমেন্তকী থবক থৌওংশিং য়োকখৎনবগীদমক অদোমগী মফমদগী থৌদাং য়াম্না চাউনা লাক্কনি হায়না লৈবাকসিনা থাজবা থম্লি। মীফম অসিদগী নীংতমবগী অমৃৎ কালগীদমক ৱাফম কয়া থোরক্কনি, অথোইবা পাম্বৈ কয়া থোরক্কনি হায়না ঐনা থাজৈ। অদুগা অদোম্না মতম পুম্নমক্তা নীংশিংবিগদবদি, অদোমগী মমিংদসু “জিতো” হায়বা ৱাহৈসি য়াওরবনি। অদোম্না অদোমগী পান্দম ফংবা ঙমবা ওইবিয়ু, অদোমগী পন্থুং য়ৌবা ঙমবা ওইবিয়ু, মায় পাকপতা ওইবিয়ু হায়না থৌনিজবগা লোয়ননা চৎলি। হায়রিবা ৱাখল্লোনসিগা লোয়ননা অমুক্কা হন্না ময়ামগী মফমদা য়াইফ পাউজেল পীজরি!
জয় জিনেন্দ্র ! থাগৎচরি !


text:
থৌবাল দিষ্ট্রিক্টনা নোংপোক থংবা মণিপুর তম্পাকী অয়াম্বা শরুক কল্লি। মসি 24°30’24.688″ N তগী 24°43’16.689″ N লেটিটুঠ অমসুং 93°53’17.016″ E তগী 93°53’18.118″ E লঙ্গিচুডি কী শরুক্তা লৈ। দিষ্ট্রিক্ট অসিগী অৱাং-নোংচুপ্তা ইম্ফাল ৱেস্ট, অৱাং-নোংপোক্তনা কাংপোকপী অমসুং তেংনৌপল দিষ্ট্রিক্ট অদুগা খাদনা ক্কচিং দিষ্ট্রিক্ট লৈ। সমুদ্রাগী ইমাইদগী মসিনা ৱাংবসি লেমহৌরিবা তম্পাক্কী মফমশিংদগী য়াম্না খেৎনদনা ৭৯০ মিঃ ওই। থৌবাল অসি তম্পাক্কী শরুক ওইজরবসু, দিষ্ট্রিক্টকী মফম পুম্নামক তম্পাক ওইদে। তুরেল কয়ামরুম দিষ্ট্রিক্ট অসি ফাওরগা চেল্লি অমসুং পাৎ কয়ামরুমসু লৈ। পাৎ খরা অমদি মমাংঙৈগী ফুঙ্গা ৱারীগা মরি য়াম্না লৈনৈ। মদুগী মনুংদা খম্বা-থোইবিগী নুংশি ৱারিদা ঙা ফাবা চৎপানচিংবাগী ৱারি য়াওই। তশেংনা হাইরবদা লোক্তাক নত্তনা অয়াম্বা পাৎতি দিষ্ট্রিক্ট অসিদা লৈ। মণিপুর স্টেট গোর্ভমেন্টনা পাৎশিং অসি লিঝদা পুথোকলগা চহিগী য়াম্না পীকপা ইন্কম খরা তামলই। মমাংঙৈগী অরিবা ইতিহাস য়াম্না খংদ্রাসু য়াম্না কুইদ্রিঙৈগী মমাংদা ঈ-নাই তান্না লান খরা থোকনখি। পন্বা য়াবদি খোংজোম লাননি। দিষ্ট্রিক্ট অসি ফাওরগা এসিয়ান হায়ৱে এনআইচ-১ চালগা মেনমার(ব্রামা) মোরে ফাওরগা তাই। হাইরিবা লম্বী অসি মণিপুরগী নিংখা তমদ্রিঙৈ মমাংদা মণিপুরনা ব্রামাদা অদুগা ব্রামানা মণিপুরদা ,ইকোন কোন্না ব্রিটিশ লালমীনা লানজংবদা শিজিনরমই।
মসিগী দিষ্ট্রিক্ট অসিদনি মণিপুরগী নিং-খা তম্বাগী লান শোক ১৯৮১ ইং গী এপ্রিলগী তাং ২৩দা খোংজোমদা মণিপুরগী খুৎলাই মতিক চানা পাইদবা লান্মীশীংগা লান থেংনখি মসিগী লান অসিদা থৌনা ফরবা পাওনা ব্রাজবসি অমসুং মহাক্কা লোয়নবা লান্মীশিংনা মথৱাই মমা লৈবাক্কীদমক্তা কৎখিবা লানফম অদুদা শিরনি/মাইথিরনি খংলফাওবা হনবা লৈত্তনা লান শোক্নরগা মথৱাইনা পোন্থা ওইখি হায়দুনা অথৌবা মণিপুরীশিংনি হাইনা ঙসিফাওবা শিংথানরি। মমাংঙৈদা থোকখিবা নেচরেল কেলামিটি শিংদা পনবা য়বদি শোক ১৯৩১ ইংদা থোকখিবা কোইলেরা ইপিদরমিক নি মদুদা তম্পাকী অয়াম্বা শরুক্তা পাক শন্না মীয়ামদা শোকহনখি থৌবাল দিষ্ট্রিক্টসু য়াওখি। দিষ্ট্রিক্ট অসি শোক ১৯৮৩ ইংগী মেগী তাং ২৪দা মণিপুর গোর্ভরমেন্টনা নোটিফিকেসন অমা থোক্লাগা শেমখি। হাইরিবা নোটিফিকেসন অদুগা মণিপুর সেনট্রেন দিষ্ট্রিক্টকী থৌবাল সব-দিভিজন লৌথোক্লগা মপুং ফাবা দিষ্ট্রিক্ট অমা ওইহনখি। অনৌবা দিষ্ট্রিক্ট অসিগী হেড ক্বাতরনা থৌবালদা ওইখি।
থৌবাল দিষ্ট্রিক্ট অসিদা চাওখৎ থৌরাংগীদমক ব্লোক অহুম থোক্না খাইদোকই মখোইদুদি ১) লিলোং ২) থৌবাল অমসুং ৩) ৱাংজিং তেন্থানি, মসিদা তাউন ৬ লৈ মদুদি লিলোং(থৌবাল), থৌবাল, য়াইরিপোক, শিখোং সেকমাই, ৱাংজিং লমদিং, অমসুং হৈরোক মিনুসিপালিটিনি।


text:
প্রধানমন্ত্রীগী লোইশঙ
তীকা দোজ করোর ১০০ কাপ্পগী মশক থোকপা মাই-পাকপা ফংখিবগীদমক্তা প্রধান মন্ত্রীনা লৈবাক মীয়ামদা ৱাফম থমখ্রে
“তীকা দোজ করোর ১০০ অসি শুপ্নগী মশিং খক্তা নত্তে, মসিনা লৈবাক্কী পাঙ্গল তাক্লিবনি”
“ভারত অমসুং লৈবাক মীয়াম পুম্বগী মাই-পাকপা”
“লাইনানা অচান মীরায় খায়দবনিনা, ভেক্সিন কাপ্পদা ঐখোয়না করিগীদমক্তা অচান-মীরায় খায়দৌরিবনো। মরম অদুনা, তীকা থাবগী খোঙজংদা ঐখোয়না ভি.আই.পি.গী চৎনবী অমত্তা লৈহন্দ্রিবনি”
“ভারতপু মালেমগী ফার্মা হব অমা ওইনা লৌরিবসি হেন্না মপাঙ্গল কনখৎহল্লগনি”
“লাইচৎকী মাইয়োক্তা লান্থেংনবদা মীয়াম্না শরুক য়াবগী থৌওংবু সরকারনা ঐখোয় ইশা ঙাকথোকচবগী খ্বাইদগী অহানবা থবক ওইহনখি”
“ভারতকী তীকা থাবগী খোঙজং অপুনবসি সাইন্সতগী থোক্লকপা, সাইন্সনা চলায়বা অমসুং সাইন্সতা য়ুম্ফম ওইবনি”
“ভারতকী কম্পেনীশিংদা ঙসি মমাংদা তৌখিদ্রিবা ইনভেস্তমেন্ত লাকপদা নত্তনা নহারোলশিংগী থবক্কী অনৌবা খুদোংচাবা কয়াসু লৈরক্লি। স্তার্ত-অপশিংদা রেকোর্দ ইনভেস্তমেন্ত লাকপদগী, য়ুনিকোর্ন কয়াসু থোক্লক্লি”
“স্বচ্ছ ভারত অভিয়ান্না মীয়ামগী ইহৌ ওইবগুম্না, ভারত্তা শাবা পোত্থোক লৈবা, ভারত মচানা শাবা পোত্থোক লৈবা অমসুং ভোকেল ফোর লোকেল ওইবসি ঐখোয়না থবক ওইনা পাংথোকপগী মথৌ তারে”
“ঙাকথোক্নবা কুয়োম্না য়াম্না ফরবসু, ঙাকথোক্নবা কুয়োম্না মতমগা খ্বাইদগী চান্নবা ওইরবসু, কুয়োম অসিনা শোইদনা ঙাকথোক্কনি খঙলবসু, লাল মখা চত্থরিঙৈদি, খুৎলায় থাদবা য়াদ্রি। ঐখোয়না চেকশিন্দনা লৈবগী মরম লৈত্রি। হরাও-কুমহৈশিংবু য়াম্ন চেকশিন্না পাংথোকসি”
Posted On:
22 OCT 2021 11:36AM by PIB Imphal
প্রধান মন্ত্রীনা তীকা দোজ করোর ১০০ কাপ্পগী মশক থোকপা মাই-পাকপা ফংখিবগীদমক্তা লৈবাক মীয়ামদা ৱাফম থমখ্রে।
প্রধান মন্ত্রীনা লৈবাক মীয়ামদা ৱা ঙাংবদা, ভেক্সিন দোজ করোর ১০০ কাপ্পদা থেংনখিবা অরুবা অদুবু মশক থোকপদি ওইবা থৌওংশিংবু থাগৎপা ফোংদোকখি। মহাক্না মাই-পাকপা অসি লৈবাকমচা করোর ১৩০গী হোৎনজমন্দগী ফংবনি, মরম অদুনা মসিদি ভারতকী মাই পাকপনি, লৈবাক মীয়ামগী মাই পাকপনি হায়না ফোংদোকখি। মহাক্না তীকা দোজ করোর ১০০ অসি শুপ্নগী মশিং খক্তা নত্তে, মসিনা লৈবাক্কী পাঙ্গল তাক্লিবনি হায়বগা লোয়ননা থৌওং অসিদি ভারতকী পুৱারীদা অনৌবা তাঙ্কক অমা হৌবনি হায়না মখা তাখি। মসিদি অরুবা পান্দম থমদুনা, মদুবু মতৌ করম্না ফংবা ঙমগদগে খঙবা অনৌবা ভারতকী অনৌবা শক্তম্নি।
ঙসিদি মীওই কয়া অমনা ভারতকী তীকা থাবগী প্রোগ্রামগা অতোপ্পা লৈবাক্কী প্রোগ্রামশিংগা চাংদম্নমরি হায়না প্রধান মন্ত্রীনা পাউদমখি। মহাক্না ভারতনা অথুবা মতমদা ভেক্সিন দোজ বিলিয়ন ১ (করোর ১০০)গী মশিং হেন্দোকপা ঙম্বসিদসু মখোয়না থাগৎনরি হায়খি। অদুবু, অসুম্না য়েংশিনবগী তাঞ্জাসিদা ঐখোয়না কদাইদগী হৌরকপগে হায়বসিদি খঙনদ্রে হায়বা ৱাফমসু মহাক্না থমখি। ভেক্সিন পুথোকপা মালেমগী অচৌবা লৈবাকশিংদা ভেক্সিনগী রিসর্চ, ভেক্সিন থিদোকপগী মতাংদা দিকেদ কয়াগী খঙ-হৈবা অমসুং লৌশিং লৈ অমসুং ভারতনা অয়াম্বা মতমদা মখোয়না পুথোকপা ভেক্সিনগী মখা পোল্লম্মি হায়না মহাক্না হায়খি। মরম অসিনা, চহি ১০০দা খ্বাইদগী চাউবা লাইচৎ লাকপদা, ভারতনা মালেমগী লাইচৎ অসিগা থেংনবা ঙম্বগী মতাংদা ৱাহং হংনবা হৌরকখি হায়না মহাক্না হায়খি। ভারতনা অতোপ্পা লৈবাক্তগী অশুক য়াম্লবা ভেক্সিন লৈনবা শেল কদাইদগী লাক্কনি? ভারতনা করম কান্দা ভেক্সিন ফংগনি? ভারতকী মীয়াম্না ভেক্সিন ফংগদরা, ফংলোইদরা? ভারতনা লাইচৎ অসিনা শন্দোকপা থিংবা ঙম্নবা য়াম্লবা মীয়ামসিবু তীকা কাপ্পা ঙমগদরা? অদুবু ভেক্সিন দোজ করোর ১০০ হেন্দোক্না কাপ্পা ঙমখিবা অসিনা ৱাহং খুদিংগী পাউখুম পীরে। ভারতনা লৈবাক মীয়ামদা ভেক্সিন দোজ করোর ১০০ কাপ্পা ঙমখিবতা নত্তনা পুম্নমক অসি লেম্না কাপখিবনি হায়বদা অহেনবা মিৎয়েংসু চঙখি। ভারতপু মালেমগী ফার্মা হব অমা ওইনা লৌরিবসি হেন্না মপাঙ্গল কনখৎহল্লগনি হায়নসু মহাক্না মীয়ামদা হায়খি।
কোরোনা লাইচৎ হৌরকপদা ভারতকুম্বা গনতন্ত্রা চৎপা লৈবাক্না লাইচৎসিগা লান্থেংনবদা য়াম্না লুনা থোক্কনি হায়না খন্নরম্মি হায়না প্রধান মন্ত্রীনা ফোংদোকখি। ভারত অমসুং মীয়ামগী খন্নরবা তুংদা অসিগুম্লবা অথিংবা অমসুং লিচৎশিংবু মতৌ করম্না চৎনহনগদগে হায়বা ৱাফম কয়া অমসু লৈখি। অদুবু মহাক্না হায়খিবদা, ঐখোয়গী ওইবা গনতন্ত্রাগী ৱাহন্থোক্তি ‘পুম্নমক্কা পুনবা’ হায়বসিনি। ভারতনা মীয়াম পুম্বগা লোয়নদুনা ‘সবকো ভেক্সিন-মুফ্ৎ ভেক্সিন’ খোঙথাং হৌদোকখি। লাইরবা-ইনাক খুনবা, খুঙ্গং-শহর, অনকপা-অথাপ্পা নাইদনা মীপুম খুদিংদা ভেক্সিন য়ৌহনখি। লৈবাক্কী মন্ত্রা অমখক লৈ, মদুদি লাইনানা অচান-মীরায় য়েংদবগুম্না ভেক্সিন্নসু অচান-মীরায় নাইদে হায়বসিনি হায়না মহাক্না ফোংদোকখি। মরম অদুনা, ভেক্সিনগী খোঙথাংদা ভি.আই.পি. কলচর লৈহন্দনবা ৱারেপ্নখি অমসুং লৈসু লৈহনখিদে হায়না মহাক্না ফোংদোকখি।
ভারতকী অয়াম্বা মীয়াম্না ভেক্সিন কাপফমদা ভেক্সিন কাপ্পা চৎপগী মতাংদা ৱাহং কয়া থোক্লকখি হায়না প্রধান মন্ত্রীনা ফোংদোকখি। মালেমগী চাউখৎলবা লৈবাকশিংদা ভেক্সিন কাপ্নীংদবগী চাউরবা শিংনবা অমা ঙসিসু লৈরি। অদুবু ভারতকী মীয়াম্না ভেক্সিন দোজ করোর ১০০ হেন্না কাপ্তুনা মসিগী পাউখুম পীরে। খোঙথাং অসি ‘মীয়াম খুদিংগী হোৎনজমন্নি’ অমসুং মীয়ামগী থবকশিংবু পরিং নাইহল্লবদি, চুংশিন্নরবদি, মদুগী মহৈদি য়াম্না নীংথিবা ওইগনি হায়না মহাক্না ফোংদোকখি। লাইচৎকী মাইয়োক্তা লান্থেংনবদা মীয়াম্না শরুক য়াবগী থৌওংবু সরকারনা ঐখোয় ইশা ঙাকথোকচবগী খ্বাইদগী অহানবা থবক ওইহনখি হায়না মহাক্না হায়খি।
ভারতকী ভেক্সিনেসন প্রোগ্রাম অপুনবা অসি সাইন্সনা থিজিনবদগী ওইথোকপনি, সাইন্সকী লমদা হৌরক্তুনা সাইন্সকী থৌওংগী খুত্থাংদা মাইকৈ মরিদা য়ৌবা ঙম্বনি হায়না প্রধান মন্ত্রীনা ফোংদোকখি। ভারতকী তীকা থাবগী খোঙজং অপুনবসি সাইন্সতগী থোক্লকপা, সাইন্সনা চলায়বা অমসুং সাইন্সতা য়ুম্ফম ওইবসি ঐখোয় পুম্নমক্কী চাউথোকচনীংঙাইনি। ভেক্সিন শাদ্রিঙৈ অমসুং ভেক্সিন কাপ্ত্রিঙৈদগী হৌনা খোঙজং অসি সাইন্তিফিক ওইবা থৌওংদা য়ুম্ফম ওইরগা লাকখি হায়না মহাক্না ফোংদোকখি। ভেক্সিন পুথোকপা হেনগৎপগী তঙাই ফদবা লাকখিবা অদুসু য়াম্না চাউবা শিংনবা অমা ওইখি। মদুগী হেক মথংগী শিংনবনা, তোঙানবা রাজ্যশিংদা য়েন্থোকপা অমসুং মনুং হঞ্জিনবা মফমশিংদা মতম চানা য়ৌহনবা। অদুবু সাইন্তিফিক ওইবা থবক অমসুং অনৌবা থৌওং পুথোকপদগী , লৈবাক অসিনা শিংনবশিং অসিগী ৱারোইশিন পুরকপা ঙমখি। খ্বাইদগী তোঙানবা অয়াঙবা খোঙজেলদা রিসোর্সশিং হেনগৎহনবা ঙমখি। ভারত্তা শাবা কোৱিন প্লেৎফোর্ম্না মীচম মীয়ামদা য়াম্না খুদোংচাহনবতা নত্তনা মেদিকেল স্তাফশিংগী থবকসু য়াম্না লাইথোকহনখি হায়না মহাক্না ফোংদোকখি।
প্রধান মন্ত্রীনা লৈবাক কয়াগী অখঙ-অহৈ অমসুং এজেন্সী কয়ানা ভারতকী শেন্মিৎলোনগী মতাংদা অফবা ৱাখল্লোন লৈরে হায়খি। ঙসিদি, ভারতকী কম্পেনীশিংদা রেকোর্দ ইনভেস্তমেন্ত লাকপদা নত্তনা নহারোলশিংগী থবক্কী অনৌবা খুদোংচাবা কয়াসু লৈরক্লি। স্তার্ত-অপশিংদা রেকোর্দ ইনভেস্তমেন্ত লাকপদা য়ুনিকোর্নসু থোক্লক্লি। হাউজিং সেক্তরদা অনৌবা পাঙ্গল লৈবা উরে। মমাংগী থা খরদা লৌখৎখিবা রিফোর্ম অমসুং খোঙথাংশিংনা ভারতকী শেন্মিৎলোন্না অথুবা মতমদা শাহৌ লৌবদা চাউরবা মতেং পাংগনি হায়না মহাক্না ফোংদোকখি। লাইচৎ মনুংদা। লৌউবগী সেক্তরনা ঐখোয়গী শেন্মিৎলোনবু মপাঙ্গল কন্না লৈহনখি হায়না মহাক্না থমখি। ঙসিদি, সরকারনা হৱাই-চেং ৱাই লৈবগী থবক্তা হান্নগী মতৌদগী য়াম্না হেন্না পাংথোক্লি। শেনফমশিং অসিসু লৌমীশিংগী বেঙ্ক একাউন্ততা হকথেংননা চঙলি।
খ্বাইদগী পিকপা পোৎ-চৈ ফাওবদা ভারত্তা শাবা, ভারত মচানা শাবা ঙাক্তা লৈসি হায়না প্রধান মন্ত্রীনা মীয়ামগী মফমদা থমখি। মীয়াম্না পুন্না হোৎনমিন্নবা মতমদা মসিগী থবক পুম্নমক ওইথোক্কনি হায়না মহাক্না ফোংদোকখি। স্বচ্ছ ভারত অভিয়ান্না মীয়ামগী ইহৌ ওইবগুম্না, ভারত্তা শাবা পোত্থোক লৈবা, ভারত মচানা শাবা পোত্থোক লৈবা অমসুং ভোকেল ফোর লোকেল ওইবসি ঐখোয়না থবক ওইনা পাংথোকপগী মথৌ তারে।
লৈবাক অসিনা অচৌবা পান্দম করম্না থমগনি অমসুং মতৌ করম্না মদুবু মঙফাওনহনগনি হায়বা নীংথিনা খঙই হায়না প্রধান মন্ত্রীনা ফোংদোকখি। অদুবু, মসিগীদমক্তা ঐখোয়না মতম পুম্বদা চেকশিন্না লৈতবদি য়াদে। ঙাকথোক্নবা কুয়োম্না য়াম্না ফরবসু, ঙাকথোক্নবা কুয়োম্না মতমগা খ্বাইদগী চান্নবা ওইরবসু, কুয়োম অসিনা শোইদনা ঙাকথোক্কনি খঙলবসু, লাল মখা চত্থরিঙৈদি, খুৎলায় থাদবা য়াদ্রি হায়বা ৱাফমদা মহাক্না মিৎয়েং চঙখি। ঐখোয়না চেকশিন্দনা লৈবগী মরম লৈত্রি হায়বগা লোয়ননা মহাক্না হরাও-কুমহৈশিংবু য়াম্ন চেকশিন্না পাংথোকসি হায়না ফোংদোকখি।
***
(Release ID: 1765766)
Visitor Counter : 137
Read this release in:
Marathi
,
Gujarati
,
Tamil
,
Odia
,
English
,
Urdu
,
Hindi
,
Bengali
,
Punjabi
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
স্তেত/য়ু.তি.শিংদা লৈরিবা কোবিদ-১৯ ভেক্সিন অপদেৎ
স্তেত/য়ু.তি.শিংদা ভোক্সিন দোজ করোর ১২৫ রোম ফংহনখ্রে
স্তেত/য়ু.তি.শিংদা লেমহৌবা অমদি শীজিন্নদ্রিবা ভেক্সিন দোজ করোর ১৯.৫৫ হেন্না লৈরি
Posted On:
16 NOV 2021 9:31AM by PIB Imphal
কেন্দ্র লৈঙাক্না লৈবাক শিনবা থুংনা কোবিদ-১৯ ভেক্সিনেসনগী খোঙজেল য়াঙখৎহনবা অমদি মীৎয়েং পাকথোক চাউথোকহন্নবা ফিরেপ লৌরি। মীপুম খুদিংদা ভেক্সিন ফংহনবগী অনৌবা তাঙ্কক অসি জুন ২১, ২০২১দগী হৌখিবনি। স্তেত অমসুং য়ু.তি.শিংদা মখোয় মশানা হেন্না ফবা মওংদা থৌরাং তৌজনবা অমদি ভেক্সিন সপ্লাই চেন স্ত্রীমলাইন তৌনবা ভেক্সিন হেন্না ফংহন্দুনা অমদি ভেক্সিন লৈবা লৈতবগী ফীভম মাঙজৌননবা উহন্দুনা ভেক্সিনেসন দ্রাইব অসি হেনগৎহল্লে।
লৈবাক পুমবগী ওইবা ভেক্সিনেসন দ্রাইব অসিগী শরুক অমা ওইনা ভারত লৈঙাক্না স্তেত অমসুং য়ু.তি.শিংদা কোবিদ ভেক্সিন লেম্না পীদুনা ঙাক্লৌ পীরি। মীপুম খুদিং কোবিদ-১৯ ভেক্সিন ফংহনবগী অনৌবা তাঙ্ককসিদা কেন্দ্র লৈঙাক্না লৈবাকসিদা লৈরিবা ভেক্সিন পুথোক্লিবা কম্পেনীশিংনা পুথোকপা ভেক্সিনগী ৭৫% লৈদুনা স্তেত অমসুং য়ু.তি.শিংদা পীগনি (লেম্না)।
ভারত লৈঙাক্কী (লেম্না) অমদি দাইরেক্ত স্তেত প্রোকরমেন্ত কাঙলুপকী মখাদা হৌজিক ফাওবদা স্তেত/য়ু.তি.শিংদা ভেক্সিন দোজ করোর ১২৫ (১,২৫,৭৪,৯১,৭৩০) হেন্না ফংহনখ্রে।
স্তেত/য়ু.তি.শিংদা কাপ্ননবা লেমহৌরিবা অমদি শীজিন্নদ্রিবা কোবিদ ভেক্সিন দোজ করোর ১৯.৫৫ (১৯,৫৫,৫৫,৯৯৬) হেন্না লৈরি।
****
(Release ID: 1772193)
Visitor Counter : 93